ПРОГРАМ НАСТАВЕ И УЧЕЊА ОБАВЕЗНИХ И ИЗБОРНИХ ПРЕДМЕТА
И СЛОБОДНИХ НАСТАНИХ АКТИВНОСТИ ЗА СЕДМИ РАЗРЕД


Наставни предмет: СРПСКИ ЈЕЗИК И КЊИЖЕВНОСТ

Циљеви учења Српског језика и књижевности јесу да се ученик оспособи да правилно користи српски језик у различитим комуникативним ситуацијама, у говору и писању; да кроз читање и тумачење књижевних дела развија читалачке компетенције које, уз књижевно знање, обухватају емоционално и фантазијско уживљавање, живо памћење, истраживачко посматрање; подстичу имагинацију и уметнички сензибилитет, естетско доживљавање и критичко мишљење, морално просуђивање и асоцијативно повезивање; да се одговарајућим врстама читања оспособљава да усмерено приступа делу и приликом тумачења открива различите слојеве и значења; да стиче основна знања о месту, улози и значају језика и књижевности у култури, као и о медијској писмености; да стиче и развија најшира хуманистичка знања и да научи како функционално да повезује садржаје предметних области.
Опште предметне компетенције: Знања из области српског језика и српске и светске књижевности. Овладавање усменом и писаном комуникацијом-поштовање књижевнојезичке норме, уобличавање логичног и стилски складног говорног и писаног текста. Разумевање и критичко промишљање прочитаног.Развијен речник. Читање, доживљавање и тумачење књижевних дела. Коришћење читања у циљу разумевања себе, других и света око себе. Развијање говорне и читалачке културе ради сопственог усавршавања, очувања и богаћења националне културе.
Специфичне предметне компетенције: Аргументовано исказивање ставова, мишљења и извођења закључака. Критичко анализирање и вредновање уметничких дела. Повезивање уметничких дела са историјским, друштвеним и географским контекстом њиховог настанка. Рад са подацима и информацијама. Проналажење решења за проблемске ситуације. Коришћење ИКТ-а. Конструктивни и креативни допринос раду групе.
Разред: Седми
Годишњи фонд часова: 144 часа

	ИСХОДИ
По завршетку разреда ученик ће бити у стању да:
	ОБЛАСТ/ ТЕМА
	САДРЖАЈИ 

	1. користи књижевне термине и појмове обрађиване у претходним разредима и повезује их са новим делима која чита;
1. истакне универзалне вредности књижевног дела и повеже их са сопственим искуством и околностима у којима живи; 
1. чита са разумевањем различите врсте текстова и коментарише их, у складу са узрастом;
1. разликује народну од ауторске књижевности и одлике књижевних родова и основних књижевних врста;
1. разликује основне одлике стиха и строфе –укрштену, обгрљену и парну риму; слободни и везани стих; рефрен;
1. тумачи мотиве (према њиховом садејству или контрастивности) и песничке слике у одабраном лирском тексту;
1. локализује књижевна дела из обавезног школског програма;
1. разликује етапе драмске радње;
1. разликује аутора књижевноуметничког текста од наратора, драмског лица или лирског субјекта;
1. разликује облике казивања (форме приповедања);
1. идентификује језичко-стилска изражајна средства и разуме њихову функцију;  
1. анализира идејни слој књижевног дела служећи се аргументима из текста;
– уочи разлике у карактеризацији ликова према особинама: физичким, говорним, психолошким, друштвеним и етичким;
1. разликује хумористички од ироничног и сатиричног тона књижевног дела;
– критички промишља о смислу књижевног текста и аргументовано образложи свој став;
– доведе у везу значење пословица и изрека са идејним слојем текста;
1. препозна националне вредности и негује културноисторијску баштину;
1. размотри аспекте родне равноправности у вези са ликовима књижевно-уметничких текстова;
1. препоручи књижевно дело уз кратко образложење; 
– упореди књижевно и филмско дело настало по истом предлошку, позоришну представу и драмски текст;

1. разликује глаголске начине и неличне глаголске облике и употреби их у складу са нормом;
1. одреди врсте непроменљивих речи у типичним случајевима;
1. уочи делове именичке синтагме; 
1. разликује граматички и логички субјекат;
1. разликује сложени глаголски предикат од зависне реченице са везником да;
1. препозна врсте напоредних односа међу реченичним члановима и независним реченицама;
1. идентификује врсте зависних реченица;
1. искаже реченични члан речју, предлошко-падежном конструкцијом, синтагмом и реченицом;
1. примени основна правила конгруенције у реченици;
1. доследно примени правописну норму;
– разликује дугосилазни и дугоузлазни акценат;

– говори на задату тему поштујући књижевнојезичку норму;
– разликује књижевноуметнички од публицистичког функционалног стила;
– састави кохерентан писани текст у складу са задатом темом наративног и дескриптивног типа;
– напише једноставнији аргументативни текст позивајући се на чињенице;
– користи технички и сугестивни опис у изражавању; 
– препозна цитат и фусноте и разуме њихову улогу;
– пронађе потребне информације у нелинеарном тексту;
– напише електронску (имејл, SMS) поруку поштујући нормативна правила; 
– примени различите стратегије читања (информативно, доживљајно, истраживачко и др.);
– састави текст репортажног типа (искуствени или фикционални);
– правилно употреби фразеологизме и устаљене изразе који се јављају у литерарним и медијским текстовима намењеним младима.
	КЊИЖЕВНОСТ

	ЛЕКТИРА

ЛИРИКА
1. Јован Дучић: Подне
1. Милан Ракић: Божур
1. Владислав Петковић Дис: Међу својима
1. Милутин Бојић: Плава гробница
1. Десанка Максимовић: Крвава бајка 
1. Стеван Раичковић: После кише
1. Јован Јовановић Змај: Јутутунска јухахаха
1. Рабиндранат Тагоре: Папирни бродови
1. Вислава Шимборска: Облаци

ЕПИКА
1. Народна бајка (једна по избору): Међедовић / Чудотворни прстен / Златоруни ован
1. Стефан Митров Љубиша: Кањош Мацедоновић (одломак)
1. Радоје Домановић: Вођа (одломак)
1. Петар Кочић: Кроз мећаву
1. Иво Андрић: Јелена, жена које нема (одломак)
1. Данило Киш: Прича о печуркама / Еолска харфа
1. Алфонс Доде: Последњи час / Владимир Набоков: Лош дан 
1. Дневник Ане Франк  (одломак)   
1. Ефраим Кишон: Код куће је најгоре (једна прича по избору)
1. Афоризми (Душан Радовић и други)      
ДРАМА
1. Бранислав Нушић: Власт (одломак)
1. Вида Огњеновић: Кањош Мацедоновић (одломак о сусрету Кањоша и Фурлана)

НАУЧНОПОПУЛАРНИ И ИНФОРМАТИВНИ ТЕКСТОВИ

Обавезна дела
1. Михајло Пупин: Са пашњака до научењака (одломак)
1. Јелена Димитријевић: 
Седам мора и три океана (одломак) / Милош Црњански: Наша небеса („Крф, плава гробница“ – одломак)
Једно дело по избору
1. Јован Цвијић: Охридско језеро (одломак) / Пеђа Милосављевић: Потера за пејзажима
2. Светлана Велмар Јанковић: Српски Београд деспота Стефана (Капија Балкана)
3. Уметнички и научнопопуларни текстови о природним лепотама и културноисторијским споменицима завичаја  
4. Избор из енциклопедија и часописа за децу

ДОМАЋА ЛЕКТИРА

1. Епске народне песме покосовског тематског круга (Смрт војводе Пријезде, Диоба Јакшића и песма по избору)
2. Епске народне песме о хајдуцима и ускоцима (Мали Радојица, Стари Вујадин, Старина Новак и кнез Богосав; Иво Сенковић и ага од Рибника, Ропство Јанковић Стојана)
3. Свети Сава у књижевности:
   - одломак из Житија Светог Симеона (o опроштају оца од сина); 
    - избор из народних прича и предања (на пример Свети Сава и ђаво, легенде о Светом Сави); 
    - избор из ауторске поезије о Св. Сави (на пример Матија Бећковић: Прича о Светом Сави)
4. Мирослав Антић: Плави чуперак и Шашава књига (избор)
5. Антоан де Сент Егзипери: Мали Принц; Момо Капор: Мали Принц
6. Јован Стерија Поповић: Покондирена тиква
7. Душан Ковачевић: Свемирски змај 
8. Дејан Алексић: Ципела на крају света / Игор Коларов: Дванаесто море

ДОПУНСКИ ИЗБОР ЛЕКТИРЕ
 (бирати 3 дела)

1. Милорад Павић: Руски хрт (одломак)
1. Тургењев: Шума и степа
1. Антон Павлович Чехов: Чиновникова смрт
1. Јанко Веселиновић: Хајдук Станко (одломак из првог дела романа)
1.  Гордана Малетић: Катарке Београда (прича Зебња и друге)
1. Урош Петровић: Загонетне приче
1. Александар Манић: У свитање света
1. Јасминка Петровић: Лето кад сам научила да летим
1. Градимир Стојковић: Хајдук у Београду 
1. Корнелија Функе: Срце од мастила
1. Душица Лукић: Земља је у квару (избор)
1. Гордана Брајовић: из збирке песама Индија, Индија (Пролази слон пун мириса, Пролази слон пун Хималаја)
1. Душан Поп Ђурђев: Лет лионског Икара

КЊИЖЕВНИ ТЕРМИНИ И ПОЈМОВИ

Опкорачење. Рефрен. Цезура.
Везани и слободни стих.
ауторске лирске песме: рефлексивна и сатирична песма.
Језичко-стилска изражајна средства: метафора, алегорија, градација, словенска антитеза, фигуре понављања (асонанца и алитерација). 

Функција мотива у композицији лирске песме. 
Песма у прози.

Фабула и сиже. 
Статички и динамички мотиви. 
Композиција. Епизода. 
Идејни слој књижевног текста. Хумор, иронија и сатира.
Врсте карактеризације књижевног лика. 
Унутрашњи монолог. Хронолошко и ретроспективно приповедање.
Дневник. Путопис. Аутобиографија. Легендарна прича. Предања о постанку бића, места и ствари.
Афоризам.
Пословице, изреке; питалице; загонетке.
Драмска радња; етапе драмске радње: увод, заплет, врхунац, перипетија, расплет. Драмска ситуација. Драма у ужем смислу.

	
	ЈЕЗИК

	Грама-тика
	Грађење и основна значења глаголских облика: футур II, императив, потенцијал; трпни гл. придев, гл. прилог садашњи и гл. прилог прошли. Подела глаголских облика на просте и сложене и на личне (времена и начини) и неличне.
Непроменљиве врсте речи: везници, речце, узвици.
Појам синтагме (главни члан и зависни чланови); врсте синтагми: именичке, придевске, прилошке и глаголске. Атрибут у оквиру синтагме. 
Логички субјекат. Сложени глаголски предикат. 
Напоредни односи међу реченичним члановима – саставни, раставни и супротни. 
Појам комуникативне и предикатске реченице.
Независне предикатске реченице ‒ напоредни односи међу независним реченицама (саставни, раставни, супротни).
Зависне предикатске реченице (изричне, односне, месне, временске, узрочне, условне, допусне, намерне, последичне и поредбене).
Реченични чланови исказани речју, предлошко-падежном конструкцијом, синтагмом и реченицом.
Конгруенција – основни појмови. 

	
	
	Правопис

	Правописна решења у вези са обрађеним глаголским облицима.
Интерпункција у вези са зависним реченицама (запета, тачка и запета). Писање скраћеница.  правописних знакова.


	
	
	Ортоепи-ја
	Дугоузлазни и дугосилазни акценат.



	
	ЈЕЗИЧКА КУЛТУРА

	Књижевни  и остали типови текстова у функцији унапређивања језичке културе.
Књижевноуметнички и публицистички текстови.
Усмени и писмени састави према унапред задатим смерницама (ограничен број речи; задата лексика;  одређени граматички модели и сл.).
Текст заснован на аргументима.
Технички  и сугестивни опис.
Репортажа. 
Цитати и фусноте из различитих књижевних и неуметничких текстова.
Нелинеарни текстови: табеле, легенде, графикони, мапе ума и друго.
Говорне вежбе: интерпретативно-уметничке (изражајно читање, рецитовање); вежба аргументовања (дебатни разговор).
Правописне вежбе: диктат, исправљање правописних грешака у тексту; запета у зависносложеним реченицама; глаголски облици; електронске поруке.
Језичке вежбе: допуњавање текста различитим облицима променљивих речи; допуњавање текста непроменљивим речима; обележавање комуникативне реченице у тексту; исказивање реченичног члана на више начина (реч, синтагма, предлошко-падежна конструкција, реченица); фразеологизми (разумевање и употреба) и друге.
Писмене вежбе и домаћи задаци и њихова анализа на часу.
Четири школска писмена задатка – по два у сваком полугодишту.


Кључни појмови садржаја: књижевност, језик, језичка култура.

УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ  ПРОГРАМА 
Програм наставе и учења Српског језика и књижевности чине три предметне области: Књижевност, Језик и Језичка култура. Препоручена дистрибуција часова по предметним областима је следећа: Књижевност – 54 часа, Језик – 52 часа и Језичка култура – 38 часова. Укупан фонд часова, на годишњем нивоу, износи 144 часа. Све три области програма наставе и учења се прожимају и ниједна се не може изучавати изоловано и без садејства са другим областима.
1. ПЛАНИРАЊЕ НАСТАВЕ И УЧЕЊА
Програм наставе и учења оријентисан је на исходе.Наставник креира и осмишљава наставу и учење из уџбеника, као једног од извора знања, али и упућује ученике у начине и облике употребе других извора сазнавања (интернет, енциклопедије, часописи).
II     ОСТВАРИВАЊЕ НАСТАВЕ И УЧЕЊА
        Окосницу програма књижевности чине текстови из лектире. Лектира је разврстана по књижевним родовима. Заступа се компаративни приступ проучавању литерарног стваралаштва, уз одабир различитих нивоа обраде: интерпретације, приказа, осврта. При обликовању месечних планова рада, врши се тематско повезивање. Неопходно је успоставити и уравнотежену дистрибуцију наставних јединица везаних за све подобласти предмета, функционално повезати садржаје из језика и књижевности (где год је то могуће) и оставити довољно часова за утврђивање и систематизацију градива.
    Основни програмски захтев у настави граматике јесте да се ученицима језик представи и тумачи као систем. Ниједна језичка појава  не би требало да се изучава изоловано, ван контекста у којем се остварује њена функција.
     Правописна правила се усвајају путем систематских вежбања. Такође, треба подстицати ученике да сами уочавају и исправљају правописне грешке у SMS комуникацији, као и у различитим типовима комуникације путем интернета. Упућивати ученике на служење правописом и правописним речником (школско издање).
     Ортоепске вежбе реализовати уз одговарајуће теме из граматике и на часовима из књижевности.
     Један од основних задатака наставе језичке културе односи се на усавршавање језичкоизражајних средстава код ученика, а њен крајњи циљ је да ученици буду оспособљени за успостављање квалитетне и сврсисходне комуникације.

III    ПРАЋЕЊЕ И ВРЕДНОВАЊЕ НАСТАВЕ И УЧЕЊА
      Иницијално тестирање којим се процењује достигнути ниво знања и одмерава даљи напредак. Формативно оцењивање – процена знања, вештина, ставова и понашања, као и развијања одговарајуће компетенције током наставе и учења. Резултати формативног оцењивања на крају наставног циклуса треба да буду исказани и бројчаном оценом.
       Наставник, поред постигнућа ученика, континуирано прати и вреднује властити рад. Све што се покаже добрим и ефикасним, наставник ће и даље користити у својој наставној пракси, а оно што буде процењено као недовољно делотворно, требало би унапредити.
Сл.гл. РС; Просветни гласник РС бр.005/2019

Наставни предмет: ЕНГЛЕСКИ ЈЕЗИК
Циљ учења предмета: Циљ учења Страног језика јесте да се ученик усвајањем функционалних знања о језичком систему и култури и развијањем стратегија учења страног језика оспособи за основну писану и усмену комуникацију и стекне позитиван однос према другим језицима и културама, као и према сопственом језику и културном наслеђу.
Опште предметне компетенције: Општа предметна компетенција или језичка комуникативна компетенција обухвата поседовање свести о језику као комуникационом средству, располагање основном језичком писменошћу и схватање повезаности између језикâ и културних идентитета. Она омогућава ученику да се користи једноставним језичким средствима у циљу обављања елементарне писмене и усмене комуникације, остваривања интеракције и преношења информативних и других садржаја из полазног језика ка циљном и обрнуто, у приватном, јавном и образовном контексту. 
Основни ниво Ученик разуме главне информације у најједноставнијим писаним и усменим исказима. У усменом и писаном општењу користи најједноставнија језичка средства за исказивање информација о себи и својим непосредним потребама. Познаје основне граматичке и лексичке елементе. Разуме основне појаве и процесе циљне културе. 
Средњи ниво Ученик разуме препознатљиве и предвидиве информације у фреквентнијим и једноставнијим врстама писаних текстова и формама усменог општења, а које се односе на њему блиске ситуације и појаве. Користи типске фразе, готове изразе, конструкције и просте реченице за формулисање конкретних исказа везаних за сопствену личност и свакодневне активности или послове. Познаје одређени број правилних граматичких елемената и структура и основну лексику из домена сопствене свакодневице и непосредног интересовања. Поседује свест о суштинским сличностима и разликама између своје и циљне културе. 
Напредни ниво Ученик разуме већи број речи и израза у свакодневној усменој и писаној комуникацији, везаних за сопствену личност, окружење, интересовања, школски контекст. Поседује елементарни репертоар језичких средстава за савладавање типичних и уобичајених свакодневних комуникативних ситуација. Ученик познаје већину једноставнијих и одређени број сложенијих граматичких правила и фреквентне лексике. Ученик прихвата постојање разлика између сопствене и циљне културе и прилагођава своје понашање основним општеприхваћеним друштвеним конвенцијама.
Специфичне предметне компетенције: 1) Функционално-прагматичка компетенција представља комуникативну компетенцију у ужем смислу и обухвата умеће рецепције (разумевања говора и разумевања писаног текста), умеће продукције (писано и усмено изражавање), умеће интеракције и умеће језичког посредовања (медијације). 
Основни ниво Ученик разуме најфреквентније речи и изразе из свакодневног спорог и разговетног говора, као и најједноставније писане текстуалне форме. Уме да обави основне комуникативне активности (поздрављање, представљање, добродошлица, опраштање, захваљивање, пружање информација о себи, распитивање о суштинским информацијама које се тичу саговорника). 
Средњи ниво Ученик разуме уобичајене речи, изразе, фразе и кратке везане усмене исказе и записе који се тичу његових непосредних искуствених доживљаја и сфера интересовања. Сналази се у кратким и увежбаним комуникационим секвенцама и улогама, уз употребу научених и уобичајених фраза и формула (постављање питања и давање одговара). 
Напредни ниво Ученик разуме фреквентне и уобичајене писане и усмене исказе, као и кратке, једноставне текстове и усмене прилоге везане за познате теме, појаве и догађаје. Обавља основне језичке функције (давање и тражење, тј. размена информација о искуствено блиским датостима и појавама, једноставно исказивање идеја и мишљења), у писаном и усменом општењу, уз успостављање базичног, али ефикасног друштвеног контакта. 
2) Лингвистичка компетенција се односи на познавање и разумевање принципа функционисања и употребе језика и обухвата фонолошко-фонетска, правописна, лексичка, семантичка, граматичка (морфосинтаксичка) знања. 
Основни ниво Ученик познаје изговор фреквентних, понављаних и меморисаних гласова, као и неких најчешћих гласовних група. Повезује гласове и начин(е) њиховог записивања у увежбаним речима. Познаје ограничени број регуларних морфолошких облика и синтаксичких структура у оквиру наученог контигента језичких средстава. Користи елементарне и најфреквентније речи и изразе за савладавање основних комуникативних активности. 
Средњи ниво Ученик познаје исправан изговор већине гласова и гласовних група, уз ограничења акценатско-интонацијске природе. Ученик исправно записује гласове и гласовне комбинације и познаје одређен број основних правописних правила. Ученик познаје једноставне граматичке елементе и конструкције. Ученик познаје ограничени репертоар готових израза и вишечланих конструкција за исказивање свакодневних конкретних активности и потреба. 
Напредни ниво Ученик углавном правилно изговара све гласове и гласовне групе, чак и у тежим и неувежбаним комбинацијама гласова, уз поштовање акценатско-интонацијских правила. Записује речи и изразе с релативном ортографском тачношћу и познаје фреквентна правописна правила. Познаје одређени број граматичких елемената и конструкција, укључујући и најчешће изузетке, као и основне начине творбе именица, глагола, придева, прилога. Ученик познаје фреквентне лексичке елементе који се односе на искуствено блиске теме и ситуације. 
3) Интеркултурална компетенција 
Основни ниво Ученик познаје основне појаве и процесе који одликују свакодневни живот циљне културе / циљних култура, познаје основне просторне и временске оквире развоја циљне културе / циљних култура, као и најзначајније личности и дела из историје и савременог доба. Ученик показује интересовање за одређене појаве и личности циљне културе. 
Средњи ниво Ученик поседује основна знања о разликама у свакодневном животу и разуме да су разлике последица сложености културе. Ученик познаје и разуме основне природне и друштвене специфичности циљне културе. Ученик поседује свест о основним сличностима и разликама између своје и циљне културе и препознаје/избегава најкритичније табуе и неспоразуме у комуникацији. Негује позитиван и отворен став према разликама које препознаје између своје и циљне културе. 
Напредни ниво Ученик поседује општа знања о свакодневном животу, друштву и култури страног/страних језика. Разуме утицај природних и друштвених појава на процесе у властитој и циљној култури; разуме положај земаља циљне културе у свету и њихову везу са властитом културом. Прихвата разлике које постоје између властите и циљне културе и уме да прилагоди понашање основним конвенцијама. Негује став отворености и радозналости према циљној култури / циљним културама и поседује основне вештине за критичко истраживање и разумевање појава циљне и властите културе.
Разред: седми
Годишњи фонд часова: 72
	ИСХОДИ
По завршетку разреда ученик ће бити у стању да:
	
ОБЛАСТ/ТЕМА
	
САДРЖАЈИ

	– разуме једноставније текстове који се односе на поздрављање, представљање и тражење/давање информација личне природе;
– поздрави и отпоздрави, представи себе и другог користећи једноставнија језичка средства;
– размени једноставније информације личне природе;
– у неколико везаних исказа саопшти информације о себи и другима;



	ПОЗДРАВЉАЊЕ И ПРЕДСТАВЉАЊЕ СЕБЕ И ДРУГИХ И ТРАЖЕЊЕ/ ДАВАЊЕ ОСНОВНИХ ИНФОРМАЦИЈА О СЕБИ И ДРУГИМА
	Речи и изрази који се односе на тему;
The Present Simple Tense за изражавање сталних и уобичајених радњи
The Past Simple Tense глагола to be и осталих глагола (правилних и неправилних)
The Past Continuous Tense
The Present Perfect Tense учесталијих глагола (правилних и неправилних)
Питања са Who/What/Which/Where/When/Why…
Питања са препозиционим глаголима
Употреба и изостављање чланова при ближем одређивању лица, у фиксним изразима (go to school/by car/on foot...), са основним географским појмовима (називима улица, градова, држава...)
Модални глаголи за извођење закључака о садашњости (must, can’t, may...)
Пасивни облик глагола у простим временима (Present Simple, Past Simple, Future Simple)
(Интер)културни садржаји: устаљена правила учтивe комуникације; имена и надимци; родбина, породични односи и родбинске везе. Већи градови у земљама циљне културе.


	– разуме једноставније текстове који се односе на опис особа, биљака, животиња, предмета, места, појaва, радњи, стања и збивања;
– опише и упореди жива бића, предмете, места, појаве, радње, стања и збивања користећи једноставнија језичка средства;

	ОПИСИВАЊЕ БИЋА, ПРЕДМЕТА, МЕСТА, ПОЈАВА, РАДЊИ, СТАЊА И ЗБИВАЊА
	Речи и изрази који се односе на тему;
The Present Simple Tense и The Present Continuous Tense за изражавање појава, радњи, стања и збивања у садашњости, The Past Simple Тense и The Past Continuous Tense за изражавање појава, радњи, стања и збивања у прошлости
Поређење прилога
Придеви са наставцима –ed и –ing
Too (adjective) to... / (not) enough (adjective) to...
Творба и употреба прилога за начин (beautifully, quickly, happily, well, bаdly, fast, hard...)
Употреба одређеног члана код поређења придева/прилога
Употреба/изостављање одређеног члана са основним географским појмовима (називима градова, држава, река...)
Релативне заменице who, which, that, whose, where...
Неодређене заменице (somebody, something, anybody, anything, nobody, no one, nothing, everything…).
Питања са What…like, How, Why…
Негативни префикси un-, im-, ir-...
Модални глаголи за извођење закључака о садашњости (must, can’t, may...)
Пасивни облик глагола у простим временима (Present Simple, Past Simple, Future Simple)
What (a/an) + adjective + noun
Question tags
(Интер)културни садржаји: особености наше земље и земаља говорног подручја циљног језика (знаменитости, географске карактеристике и сл.)

	– разуме једноставније предлоге, савете и позиве на заједничке активности и одговори на њих уз одговарајуће образложење;
– упути предлоге, савете и позиве на заједничке активности користећи ситуационо прикладне комуникационе моделе;
– затражи и пружи додатне информације у вези са предлозима, саветима и позивима на заједничке активности
	ИЗНОШЕЊЕ ПРЕДЛОГА И САВЕТА, УПУЋИВАЊЕ ПОЗИВА ЗА УЧЕШЋЕ У ЗАЈЕДНИЧКОЈ АКТИВНОСТИ И РЕАГОВАЊЕ НА ЊИХ
	Речи и изрази који се односе на тему;
Should за давање савета
Изрази: How about…? What about…? Why don’t we…? Would you like…? Do you want…? Shall we…? Let’s...
Модални глаголи за изражавање предлога – can/could/may/might
Заповедни начин
The Present Continuous Tense за унапред договорене радње
Question tags
Индиректни предлози и савети
Први кондиционал
Повратне заменице
(Интер)културни садржаји: прикладно упућивање предлога, савета и позива и реаговање на предлоге, савете и позиве.

	– разуме уобичајене молбе и захтеве и реагује на њих;
– упути уобичајене молбе и захтеве;
– честита, захвали и извини се користећи мање сложена језичка средства;

	ИЗРАЖАВАЊЕ МОЛБИ, ЗАХТЕВА, ОБАВЕШТЕЊА, ИЗВИЊЕЊА, ЧЕСТИТАЊА И ЗАХВАЛНОСТИ
	Речи и изрази који се односе на тему;
Модални глаголи за изражавање молбе и захтева – can/could/may/will
Индиректне наредбе и молбе
Gerund/Infinitive
(Интер)културни садржаји: правила учтиве комуникације, значајни празници и догађаји, честитања.

	– разуме и следи једноставнија упутства у вези с уобичајеним ситуацијама из свакодневног живота;
– пружи једноставнија упутства у вези са уобичајеним ситуацијама из свакодневног живота;

	РАЗУМЕВАЊЕ И ДАВАЊЕ УПУТСТАВА
	Речи и изрази који се односе на тему;
Први кондиционал
Заповедни начин
Пасивни облик модалних глагола
(Интер)културни садржаји: правила учтивости у складу са степеном формалности и ситуацијом.

	– разуме једноставније текстове у којима се описују радње и ситуације у садашњости;
– разуме једноставније текстове у којима се описују способности и умећа;
– размени појединачне информације и/или неколико информација у низу које се односе на радње у садашњости;
– опише радње, способности и умећа користећи неколико везаних исказа;

	ОПИСИВАЊЕ РАДЊИ У САДАШЊОСТИ
	Речи и изрази који се односе на тему;
The Present Simple Tense за изражавање сталних и уобичајених радњи
The Present Continuous Tense за изражавање тренутних и привремених радњи.
Разлике у употреби глаголских облика The Present Simple Tense и The Present Continuous Tense
The Present Perfect Simple Tense за изражавање радњи које су почеле у прошлости и још увек трају
Нулти кондиционал
Питања са препозиционим глаголима
Can за изражавање способности у садашњости
Модални глаголи за извођење закључака о садашњости (must, can’t, may...)
Пасивни облик глагола у простим временима (Present Simple)
Question tags
(Интер)културни садржаји: породични живот; живот у школи и у ширем окружењу – наставне и ваннаставне активности; распусти и путовања; традиција и обичаји.

	– разуме једноставније текстове у којима се описују искуства, догађаји и способности у прошлости;
– размени појединачне информације и/или неколико информација у низу о искуствима, догађајима и способностима у прошлости;
– опише у неколико краћих, везаних исказа искуства, догађај из прошлости;
– опише неки историјски догађај, историјску личност и сл.;

	ОПИСИВАЊЕ РАДЊИ У ПРОШЛОСТИ
	Речи и изрази који се односе на тему;
The Past Simple Tense правилних и неправилних глагола, све употребе
The Past Continuous Tense, све употребе
Контрастирање употребе и значења глаголских облика The Past Simple Tense и The Past Continuous Tense
The Present Perfect Simple Tense за изражавање искустава и радњи у неодређеној прошлости и са ever, never, just, аlready, yet…
Контрастирање употребе и значења глаголских облика The Past Simple Tense и The Present Perfect Simple Tense
Used to
Could и was/were able to за изражавање способности у прошлости
Питања са Who/What/Which/Where/When/Why…
Питања са препозиционим глаголима
Пасивни облик глагола у простим временима (Past Simple)
Question tags
(Интер)културни садржаји: историјски догађаји, епохална открића; важније личности из прошлости.

	– разуме једноставније исказе који се односе на одлуке, обећања, планове, намере и предвиђања и реагује на њих;
– размени једноставније исказе у вези са обећањима, одлукама, плановима, намерама и предвиђањима;
– саопшти шта он/она или неко други планира, намерава, предвиђа;

	ОПИСИВАЊЕ БУДУЋИХ РАДЊИ (ПЛАНОВА, НАМЕРА, ПРЕДВИЂАЊА)
	Речи и изрази који се односе на тему;
The Present Continuous Tense за изражавање унапред договорених/испланираних радњи
The Present Simple Tense за изражавање будућих радњи које су део утврђених распореда/програма
The Future Simple Tense за изражавање одлука донетих у тренутку говора, обећања и предвиђања на основу знања, искуства и веровања
Модални глаголи за изражавање вероватноће: could/may/might
Going to за изражавање планова, намера и предвиђања на основу чулних опажања
Временске зависне реченице за изражавање будућности и одговарајући везници (when, after, before, as soon as...)
Stative verbs (promise, believe, think, hope...)
Пасивни облик глагола у простим временима (Future Simple)
Question tags
Will be able to за изражавање способности у будућности
(Интер)културни садржаји: правила учтивости у складу са степеном формалности и ситуацијом; традиција и обичаји.

	– разуме уобичајене изразе у вези са жељама, интересовањима, потребама, осећањима и реагује на њих;
– изрази жеље, интересовања, потребе, осете и осећања једноставнијим језичким средствима;
	ИСКАЗИВАЊЕ ЖЕЉА, ИНТЕРЕСОВАЊА, ПОТРЕБА, ОСЕТА И ОСЕЋАЊА
	Речи и изрази који се односе на тему;
Stative verbs (be, want, need, have, hurt, feel, smell, taste…)
Why don’t we/you + инфинитивна основа глагола.
Would like + именица/инфинитив глагола.
Употреба придевско-предлошких израза tireд of / sick of / fed up with / bored with / disappointed with/by / happy for/about / angry with / proud of / interested in...
The Present Simple / Past Simple / Presen Perfect Simple Tense
Модални глаголи за извођење закључака о садашњости (must, can’t, may...)
Пасивни облик глагола у простим временима (Present Simple, Present Perfect Simple, Past Simple, Future Simple)
Заповедни начин
Gerund/Infinitive
too (adjective) to/(not) enough (adjective) to
(Интер)културни садржаји: мимика и гестикулација; интересовања, хоби, забава, разонода, спорт и рекреација.

	– разуме једноставнија питања која се односе на оријентацију/ положај предмета, бића и места у простору и правац кретања и одговори на њих;
– затражи и разуме обавештења о оријентацији/положају предмета, бића и места у простору и правцу кретања;
– опише правац кретања и просторне односе једноставнијим, везаним исказима;

	ИСКАЗИВАЊЕ ПРОСТОРНИХ ОДНОСА И УПУТСТАВА ЗА ОРИЈЕНТАЦИЈУ У ПРОСТОРУ
	Речи и изрази који се односе на тему;
Предлози за изражавање положаја и просторних односа: in front of, behind, between, opposite, along, above, against...
Предлози са глаголима кретања: onto, into...
Предлошки изрази са именицама за означавање страна света: north of, south of, to the south, to the west...
Придеви изведени од именица за означавање страна света: western, eastern...
Компаратив и суперлатив придева
Заповедни начин
Пасивни облик глагола у простим временима (Present Simple, Present Perfect Simple, Past Simple, Future Simple)
Употреба/изостављање одређеног члана са основним географским појмовима (називима градова, држава, река, планина, мора, океана...)
(Интер)културни садржаји: јавни простор; типичан изглед места; географске карактеристике наше земље и земаља говорног подручја циљног језика; идиоматска/метафоричка употреба предлошких израза.

	– разуме једноставније исказе који се односе на дозволе, забране, упозорења, правила понашања и обавезе и реагује на њих;
– размени једноставније информације које се односе на дозволе, забране, упозорења, правила понашања и обавезе код куће, у школи и на јавном месту;

	ИЗРИЦАЊЕ ДОЗВОЛА, ЗАБРАНА, УПОЗОРЕЊА, ПРАВИЛА ПОНАШАЊА И ОБАВЕЗА 

	Речи и изрази који се односе на тему;
Заповедни начин
Модални глаголи и глаголски облици за изражавање дозволе, забране, правила понашања и присуство/одсуство обавезе: can/can’t, must/mustn’t, should/shouldn’t, have to/don’t/doesn’t have to, had to/didn’t have to, (not to) be allowed to
Модални глаголи за изражавање вероватноће: could/may/might
Let/Make + инфинитивна основа глагола
Индиректне наредбе и молбе
Пасивни облик глагола у комбинацији са модалним глаголима
(Интер)културни садржаји: понашање у кући, школи и на јавним местима; значење знакова и симбола.

	– разуме једноставније исказе који се односе на поседовање и припадање;
– формулише питања и једноставније исказе који се односе на поседовање и припадање;

	ИЗРАЖАВАЊЕ ПРИПАДАЊА И ПОСЕДОВАЊА
	Речи и изрази који се односе на тему;
Саксонски генитив са именицом у једнини и множини (правилна и неправилна множина) – my friend’s/ friends’/ children’s books
Присвојне заменице mine, yours…
Питања са Whose
Модални глаголи за извођење закључака о садашњости (must, can’t, may...)
Question tags
(Интер)културни садржаји: однос према својој и туђој имовини

	– разуме једноставније исказе који се односе на изражавање допадања и недопадања и реагује на њих;
– изрази допадање и недопадање уз једноставније образложење;

	ИЗРАЖАВАЊЕ ДОПАДАЊА И НЕДОПАДАЊА
	Речи и изрази који се односе на тему;
Придевско-предлошке фразе – interested in, good/bad at, crazy about, keen on…
Глаголи like/love/hate/enjoy/prefer/can’t stand + глаголска именица
Питања са What, Who, Why, Which…
Модални глаголи за извођење закључака о садашњости (must, can’t, may...)
Question tags
(Интер)културни садржаји: уметност, књижевност за младе, стрип, музика, филм, спорт.

	– разуме једноставније исказе којима се тражи мишљење и реагује на њих;
– изражава мишљење, слагање/неслагање и даје кратко образложење;
	ИЗРАЖАВАЊЕ МИШЉЕЊА
	Речи и изрази који се односе на тему;
Stative verbs (think, like, agree, believe, mean…)
Питања са What, Why, How…
Модални глаголи за извођење закључака о садашњости (must, can’t, may...)
Пасивни облик глагола у простим временима (Present Simple, Past Simple, Future Simple)
Пасивни облик модалних глагола
(Интер)културни садржаји: поштовање основних норми учтивости у комуникацији са вршњацима и одраслима.

	– разуме једноставније исказе који се односе на количину, димензије и цене;
– размени информације у вези са количином, димензијама и ценама.
	ИЗРАЖАВАЊЕ КОЛИЧИНЕ, ДИМЕНЗИЈА И ЦЕНА
	Речи и изрази који се односе на тему;
Основни бројеви преко 1000
Небројиве именице: information, advice, news, homework...
Грађење именица за изражавање димензија: high-height, long-length, deep-depth, wide-width...
(Интер)културни садржаји: друштвено окружење; валутe циљних култура; правописне конвенције при раздвајању хиљада, као и целих од децималних бројева; конвенције у изговору децималних бројева; метрички и неметрички систем мерних јединица.


Кључни појмови садржаја предмета: комуникативни приступ, функционална употреба језика, интеркултуралност
УПУТСТВО  ЗА  ДИДАКТИЧКО МЕТОДИЧКО  ОСТВАРИВАЊЕ  ПРОГРАМА 
I  ПЛАНИРАЊЕ НАСТАВЕ И УЧЕЊА   
Програм наставе и учења оријентисан на исходе наставнику даје већу слободу у креирању и осмишљавању наставе и учења. Улога наставника је да контекстуализује програм према потребама конкретног одељења имајући у виду састав одељења и карактеристике ученика, техничке услове, наставна средства и медије којима школа располаже, уџбенике и друге наставне материјале, као и ресурсе и могућности локалне средине у којој се школа налази. Полазећи од датих исхода, комуникативних функција и препоручених језичких активности, наставник креира свој годишњи (глобални) план рада на основу кога ће касније развити оперативне планове. Исходи су дефинисани за крај разреда и усмеравају наставника да их операционализује на нивоу једне или више наставних јединица имајући у виду ниво постигнућа ученика. Исходи се разликују, тако да се неки могу лакше и брже остварити, док је за већину исхода потребно више времена, различитих активности и начина рада. У фази планирања наставе и учења веома је важно имати у виду да је уџбеник наставно средство које не одређује садржаје предмета и зато се садржајима у уџбенику приступа селективно и у складу са предвиђеним исходима. С обзиром на то да уџбеник није једини извор знања, наставник треба да упути ученике на друге изворе информисања и стицања знања и вештина.
II  ОСТВАРИВАЊЕ НАСТАВЕ И УЧЕЊА  
Kомуникативна настава језик сматра средством комуникације. Стога је и програм усмерен ка исходима који указују на то шта је ученик у комуникацији у стању да разуме и продукује. Табеларни приказ наставника постепено води од комуникативне функције као области, преко активности које у настави оспособљавају ученика да комуницира и користи језик у свакодневном животу, у приватном, јавном или образовном домену. Примена овог приступа у настави страних језика заснива се на настојањима да се доследно спроводе и примењују следећи ставови:
– циљни језик употребљава се у учионици у добро осмишљеним контекстима од интереса за ученике, у пријатној и опуштеној атмосфери;
– говор наставника прилагођен је узрасту и знањима ученика;
– наставник мора бити сигуран да је схваћено значење поруке укључујући њене културолошке, васпитне и социјализирајуће елементе;
– битно је значење језичке поруке;
– знања ученика мере се јасно одређеним релативним критеријумима тачности и зато узор није изворни говорник;
Kомуникативно-интерактивни приступ у настави страних језика укључује и следеће категорије:
– усвајање језичког садржаја кроз циљано и осмишљено учествовање у друштвеном чину;
– поимање наставног програма као динамичне, заједнички припремљене и прилагођене листе задатака и активности;
III ПРАЋЕЊЕ И ВРЕДНОВАЊЕ НАСТАВЕ И УЧЕЊА  
Рад сваког наставника састоји се од планирања, остваривања и праћења и вредновања. Важно је да наставник континуирано прати и вреднује не само постигнућа ученика, процес наставе и учења, већ и сопствени рад како би перманентно унапређивао наставни процес.
Процес праћења остварености исхода почиње проценом нивоа знања ученика на почетку школске године како би наставници могли да планирају наставни процес и процес праћења и вредновања ученичких постигнућа и напредовања. Тај процес се реализује формативним и сумативним вредновањем. Док се код формативног оцењивања током године прате постигнућа ученика различитим инструментима (дијагностички тестови, самоевалуација, језички портфолио, пројектни задаци и др.), сумативним оцењивањем (писмени задаци, завршни тестови, тестови језичког нивоа) прецизније се процењује оствареност исхода или стандарда на крају одређеног временског периода (крај полугодишта, године, циклуса образовања). 

Наставни предмет: ИСТОРИЈА 
Циљ учења предмета: Циљ наставе и учења историје је да ученик, изучавајући историјске догађаје, појаве, процесе и личности, стекне компетенције неопходне за разумевање савременог света, развије вештине критичког мишљења и одговоран однос према себи, сопственом и националном идентитету, културно-историјском наслеђу, друштву и држави у којој живи.
Опште предметне компетенције: На крају основног образовања, кроз наставу историје ученик је стекао основна историјска знања и вештине неопходне за даље учење, разумевање улоге историје, критичког сагледавања савременог света, његових историјских корена и актуелних дешавања. Оријентише се у историјском времену и простору, разуме историјске процесе и токове, користи и самостално проналази различите изворе података, критички разматра њихову поузданост и ваљаност и оспособљен је да резултате истраживања представи усмено, писано, графички и уз коришћење ИКТ-а. Има развијену свест о свом личном, као и о локалном, националном, европском и глобалном идентитету у духу толеранције и демократских вредности. Одговорно се односи према културно-историјском наслеђу и уважава грађанске обавезе.  
Основни ниво Ученик именује хронолошке и  просторне одреднице; познаје основне појмове из историје цивилизације, именује најистакнутије историјске личности; описује повезаност најважнијих историјских догађаја, појава, процеса; препознаје историјско порекло савремених појава и процеса; разликује узроке и последице важних историјских догађаја и појава; препознаје и користи различите врсте историјских извора у једноставним истраживачким задацима, разликује чињенице од интерпретација; показује одговоран однос према културно-историјском наслеђу свог народа, других народа и етничких заједница у духу толеранције и демократских вредности у школском и ваншколском окружењу.  
Средњи ниво Ученик примењује хронолошке и  просторне одреднице; разуме најважније догађаје и појаве и зна истакнуте личности  из опште и националне историје; повезује најзначајније догађаје и појаве националне, регионалне и светске историје, појаве из прошлости са појавама у садашњости; разуме узрочно-последичне везе историјских догађаја; користи различите историјске изворе у истраживачким задацима и разумевању историјских појава и процеса, уочава стереотипе и предрасуде на примерима из прошлости; има активан однос према културноисторијском наслеђу свог народа, других народа и етничких заједница у духу толеранције и демократских вредности у школском и ваншколском окружењу;  
Напредни ниво Ученик упоређује и анализира догађаје у хронолошком и просторном одређењу; зна специфичне детаље из националне и опште историје; тумачи повезаност догађаја националне, регионалне и светске историје, као и повезаност појава из прошлости и садашњости; самостално закључује шта је узрок, а које су последице историјских догађаја; анализира садржај историјских извора; уочава различита тумачења истог историјског феномена, критички се односи према стереотипима, предрасудама и пропаганди; осмишљава активности са циљем очувања културноисторијског наслеђа свог народа, других народа и етничких заједница у духу толеранције и демократских вредности у школском и ваншколском окружењу. 
Специфичне предметне компетенције
- Разумевање историје и критички однос према прошлости и садашњости  
Основни ниво  Учењем историје ученик/ученица је оспособљен/а да: препознаје и користи основне појмове из историје цивилизације и наводи значајне догађаје, појаве и  личности из историје људског друштва; именује хронолошке одреднице и зна да их користи у разумевању прошлости и садашњости; разликује врсте историјских извора и користи понуђене у једноставним истраживачким задацима; усмено, писано и графички представи резултате једноставног истраживачког задатка; препозна међусобну повезаност најважнијих појава и догађаја на националном и регионалном нивоу као и историјско порекло савремених појава; разликује узрокe и последицe најважнијих догађаја у историји људског друштва; одреди и покаже на ком простору су се одиграли најважнији догађаји из националне, регионалне и опште историје;  
Средњи ниво Учењем историје ученик/ученица је оспособљен/ а да: опише, усмено и писано, основне појмове, процесе и најзначајније догађаје из прошлости људског друштва, улогу значајних личности из опште, регионалне, националне и историје сопствене државе; користи хронолошке одреднице и у њима идентификује појаве догађаје и личности; сакупља информације користeћи различите изворе у истраживачким задацима ради реконструисања личне, породичне и локалне прошлости; усмено, писано и графички представи резултате истраживачких задатака,  преко чега ствара слику како о историјским тако и о савременим појавама; повеже најважније појаве, догађаје и личности на националном и регионалном нивоу, појаве из прошлости са појавама из садашњости; разуме узрочно-последичне везе најважнијих догађаја у историји људског друштва; одреди и покаже на ком простору су се одиграли најважнији догађаји, појаве и процеси из националне, регионалне и опште историје и повеже их са савременим простором.  
Напредни ниво  Учењем историје ученик/ученица је оспособљен/а да опише, усмено и писано, специфичности најзначајнијих појава, догађаја и личности из опште, регионалне, националне и историје сопствене државе;  повеже најважније појаве, догађаје и личности на националном, регионалном и светском нивоу и смести их у одговарајући хронолошки оквир (историјски период, миленијум, век) и тумачи повезаност појава из прошлости и садашњости, уочавајући различита тумачења истог историјског феномена; сакупља и разврстава изворе информација у циљу решавања истраживачког задатка као и за разумевање историјских појава и процеса; представи, усмено, писано, графички и уз помоћ ИКТ-а садржај извора информација и резултате спроведеног истраживачког задатка; изведе закључак, на основу извора информација, о узроку и последицама историјског догађаја; уочи променљивост простора и граница у различитим историјским периодима.  
- Разумевање историјe као основе за активно учествовање у друштву  
Основни ниво Учењем историје ученик/ученица је оспособљен/а да: разликује чињенице од интерпретација у историјским и савременим изворима информација; уочава различите културне, друштвене, политичке и религијске погледе на прошлост чиме гради и употпуњује сопствени идентитет и развија вредносни систем демократског друштва утемељен на хуманистичким постулатима и поштовању другачијег становишта; одговорно се односи према културно-историјском  наслеђу, меморијалима и празницима свог народа, других етничких, друштвених група и верских заједница; толерантно се односи према другим и другачијим мишљењима и ставовима, примењује основне елементе интеркултуралног дијалога, наводи права и обавезе које има као ученик и сагледава  непосредно  друштвено окружење.  
Средњи ниво Учењем историје ученик/ученица је оспособљен/а да: препозна стереотипе и предрасуде кроз примере из прошлости у историјским и савременим изворима информација; процењује објективност извора информација и гради одговоран однос према осетљивим појавама из прошлости и садашњости; одговорно се и активно односи према сопственим правима и обавезама, културно-историјском наслеђу, меморијалима и празницима свог народа, других етничких, друштвених група и верских заједница; уочава могуће узроке конфликата у непосредном окружењу и ради на њиховом спречавању, односно решавању и превазилажењу; комуницира у вршњачкој групи на толерантан начин и уз поштовање основних људских права.   
Напредни ниво Учењем историје ученик/ученица је оспособљен/а да: анализира предрасуде, стереотипе, различите видове пропаганде и њихове последице у историјским и савременим изворима информација као и различита тумачења исте историјске појаве/догађаја/личности;  планира активности са циљем очувања културноисторијског наслеђа, меморијала и празника свог народа, других етничких, друштвених група и верских заједница;  конструктивно комуницира у вршњачкој групи и окружењу уз поштовање основних људских права; унапређује толерантан однос у комуникацији заснованој на међусобном уважавању ставова, различитих националних, идејних, конфесионалних или културних позиција.
Разред: седми
Годишњи фонд часова: 72

	ИСХОДИ
По завршетку разреда ученик ће бити у стању да:
	
ОБЛАСТ/ТЕМА
	
САДРЖАЈИ

	- доводи у везу узроке и последице историјских догађаја, појава и процеса на конкретним примерима; 
- изводи закључак о повезаности националне историје са регионалном и европском, на основу датих примера; 
-уочава везу између развоја српске државности током новог века и савремене српске државе;
 - сагледа значај и улогу истакнутих личности у датом историјском контексту; - наведе специфичности друштвених појава, процеса, политичких идеја, ставова појединаца и група насталих у новом веку; - препознаје основне карактеристике различитих идеологија; - анализира процес настанка модерних нација и наводи њихове основне карактеристике; 
-уочава утицај и улогу књижевних и уметничких дела на формирање националног идентитета у прошлости; 
- уочава утицај историјских догађаја, појава и процеса на прилике у савременом друштву; 
- препознаје историјску подлогу савремених институција и друштвених појава (грађанска права, парламентаризам, уставност); 
- анализирајући дате примере, уочава утицај научно-технолошког развоја на промене у друштвеним и привредним односима и природном окружењу; 
- пореди положај и начин живота припадника различитих друштвених слојева и група у индустријско доба;
 - приказује на историјској карти динамику различитих историјских појава и промена у новом веку;
- уочава историјске промене, поређењем политичке карте савременог света са историјским картама других епоха; 
- пореди информације приказане на историјској карти са информацијама датим у другим симболичким модалитетима; 
-повеже визуелне и текстуалне информације са одговарајућим историјским контекстом (хронолошки, политички, друштвени, културни); 
- пореди различите историјске изворе и класификује их на основу њихове сазнајне вредности; 
- анализира и процени ближе хронолошко порекло извора на основу садржаја;
 - уочава специфичности у тумачењу одређених историјских догађаја и појава на основу поређења извора различитог порекла; 
- уочи пристрасност, пропаганду и стереотипе у садржајима историјских извора; 
- употреби податке из графикона и табела у елементарном истраживању;
 - презентује, самостално или у групи, резултате елементарног истраживања заснованог на коришћењу одабраних историјских извора и литературе, користећи ИКТ; 
- упоређује, анализира и уочава разлике између својих и ставова других;
 - раздваја битно од небитног у историјској нарацији; 
- препознаје смисао и сврху неговања сећања на важне личности и догађаје из историје државе и друштва; 
- идентификује историјске споменике у локалној средини и учествује у организовању и спровођењу заједничких школских активности везаних за развој културе сећања
	ОСНОВИ ПРОУЧАВАЊА ПРОШЛОСТИ
	Основне одлике, хронолошки и просторни оквири периода од Индустријске револуције до завршетка Првог светског рата. Историјски извори за изучавање периода од Индустријске револуције до завршетка Првог светског рата и њихова сазнајна вредност (материјални, писани, аудио и визуелни).

	
	ЕВРОПА,СВЕТ,СРПСКА ДРЖАВА И НАРОД НА ПОЧЕТКУ ИНДУСТРИЈСКОГ ДОБА
	Индустријска револуција (парна машина и њена примена; промене у друштву - јачање грађанске и појава радничке класе). Политичке револуције (узроци, последице и обележја, европске монархије уочи револуција, просветитељске идеје, примери америчке и француске револуције; појмови уставности и поделе власти, Декларација о правима човека и грађанина, укидање феудализма). Наполеоново доба (Наполеонова владавина, ратови, тековине, Бечки конгрес). Свакодневни живот и култура (промене у начину живота). Источно питање и балкански народи (политика великих сила, борба балканских народа за ослобођење). Живот Срба под османском и хабзбуршком влашћу. Српска револуција 1804-1835 (основна обележја, ток Првог и Другог српског устанка, последице и значај). Развој модерне српске државе (аутономија Кнежевине Србије, успостава државе, оснивање образовних и културних установа). Црна Гора у доба владичанства (основна обележја државног и друштвеног уређења). Истакнуте личности: Џејмс Ват, Волтер, Катарина ИИ, Марија Терезија, Робеспјер, Наполеон Бонапарта, вожд Карађорђе, кнез Милош, кнегиња Љубица, Доситеј Обрадовић, Вук Караџић, прота Матеја Ненадовић, Петар И и Петар ИИ Петровић Његош, Сава Текелија, митрополит Стефан Стратимировић.

	
	










ЕВРОПА, СВЕТ, СРПСКА ДРЖАВА И НАРОД  У ДРУГОЈ ПОЛОВИНИ  XIX ВЕКА
	Рађање модерних држава, међународни односи и кризе
(револуције 1848/49 - „пролеће народа”, политичке идеје,
настанак модерне Италије и Немачке, успон САД и
грађански рат, борба за колоније у Африци и Азији, Персија,
Индија, Кина, опадање Османског царства).
Промене у привреди, друштву и култури (Друга индустријска
револуција, људска права и слободе - право гласа,
укидање робовласништва, положај деце и жена; култура,
наука, образовање, свакодневни живот).
Кнежевина и Краљевина Србија и њено окружење (развој
државних установа и политичког живота, унутрашња и
спољна политика, међународно признање - Берлински
конгрес; културна и просветна политика, свакодневни
живот; положај Срба под хабзбуршком и османском
влашћу).
Истакнуте личности: Ђузепе Гарибалди, Ото фон Бизмарк,
Наполеон ИИИ, краљица Викторија, Абрахам Линколн, Карл
Маркс, браћа Лимијер, Алфред Нобел, кнез Александар
Карађорђевић, кнез Михаило, краљ Милан, краљица
Наталија и краљ Александар Обреновић, књаз Никола
Петровић, Илија Гарашанин, Јован Ристић, Никола Пашић,
Стојан Новаковић, патријарх Јосиф Рајачић, Катарина
Ивановић, Светозар Милетић, Бењамин Калај, Алекса
Шантић.

	
	ЕВРОПА, СВЕТ, СРПСКА ДРЖАВА И НАРОД  НА ПОЧЕТКУ XX ВЕКА
	Међународни односи и кризе (формирање савеза, сукоби
око колонија, Руско-јапански рат, Мароканска криза,
Анексиона криза, Либијски рат, балкански ратови).
Култура, наука и свакодневни живот (Светска изложба у
Паризу, примена научних достигнућа, положај жена).
Краљевина Србија и њено окружење (Мајски преврат,
политички живот, унутрашња и спољна политика; појава
југословенства, наука, култура, свакодневни живот,
положај Срба под аустроугарском и османском влашћу,
Црна Гора - доношење устава, проглашење краљевине;
учешће Србије и Црне Горе у балканским ратовима).
Велики рат (узроци и повод, савезништва и фронтови, Србија и
Црна Гора у рату; преломнице, ток и последице рата;
аспекти рата - технологија рата, пропаганда, губици и жртве,
глад и епидемије; човек у рату - живот у позадини и на
фронту; живот под окупацијом и у избеглиштву; Велики рат у
сећању).
Истакнуте личности: Алберт Ајнштајн, Пјер и Марија Кири,
Сигмунд Фројд, Михајло Пупин, Никола Тесла, Хенри
Форд, Вилхелм ИИ, Николај ИИ Романов, Вудро Вилсон,
краљ Петар и престолонаследник Александар Карађорђевић,
Јован Цвијић, Надежда Петровић, Арчибалд Рајс, Милунка
Савић, Флора Сендс, Радомир Путник, Степа Степановић,
Живојин Мишић, Петар Бојовић, Јанко Вукотић, Драгутин
Димитријевић Апис.


Кључни појмови садржаја предмета: револуција,српска револуција, географска открића, протестантизам, хуманизам и ренесанса,барок,сеобе и ратови, модерна Србија, устави, декларације, законици, националне државе, грађанске слободе, конгреси

I. ПЛАНИРАЊЕ НАСТАВЕ И УЧЕЊА
Полазећи од датих исхода и садржаја годишњи-глобални план рада израђен је по темама и оне су распоређене по месецима. У глобалном плану дефинисани су исходи по областима што олакшава њихову даљу операционализацију  на ниво конкретне наставне јединице. Ту се дефинише пирамида исхода на три нивоа: они које би сви ученици требало да достигну, они које би већина ученика требало да достигне и они које би требало само неки ученици да достигну. На овај начин постиже се индиректна веза са стандардима на три нивоа  постигнућа ученика,а они су ткђ.део глобалног планирања. Планирају се и провере остварености пројектованих исхода. Планирање на нивоу наставне јединице и теме садржи планиране активности и наставника и  ученика на часу. Поред уџбеника,користе се  и други извори сазнавања. 

II. ОСТВАРИВАЊЕ НАСТАВЕ И УЧЕЊА
Ученици у пети разред улазе са знањем о основним историјским појмовима, са одређеним животним искуствима и уобличеним ставовима и на томе треба пажљиво градити нова знања, вештине, ставове и вредности.
У настави оријентисаној на постизање исхода предност имају индивидуализована настава и групни начин рада. Ови начини организације наставе помажу ученицима да науче како се учи, да напредују у учењу сопственим темпом, да развијају унутрашњу мотивацију (потребу за сазнавањем) и иницијативу, да развијају вештину комуникације, аргументовани дијалог, толерантно понашање и солидарност. Користе се активни начини учења, као што је комбинација програмиране наставе и проблемске наставе, или учење путем открића.
Наставне активности планирирају се  и прилагођавају специфичностима  начина учења свих ученика
Многи од исхода су процесни и представљају резултат кумулативног дејства образовно-васпитног рада, током дужег временског периода и обраде различитих садржаја. Примера ради, исход који гласи: ученик ће бити у стању да прикупи и прикаже податке из различитих извора информација везаних за одређену историјску тему, наведен је у оквиру теме Стари исток, али је, наравно, важан и у реализацији сваке друге теме, како у петом, тако и у наредним разредима.
Битно је искористити велике могућности које историја као наративни предмет пружа у подстицању Наставни садржаји често су представљени као „прича” богата информацијама и детаљима, не зато да би оптеретили памћење ученика, већ да би им историјски догађаји, појаве и процеси били предочени јасно, детаљно, живо и динамично. Посебно место у настави историје имају питања, како она која поставља наставник ученицима, тако и она која долазе од ученика и она имају подстицајну функцију за развој историјског мишљења и критичке свести, не само у фази утврђивања и систематизације градива, већ и у самој обради наставних садржаја. 
Да би схватио догађаје из прошлости, ученик треба да их „оживи у свом уму”, у чему велику помоћ може пружити употреба различитих историјских текстова, карата и других извора историјских података (документарни и играни видео и дигитални материјали, музејски експонати, илустрације), обилажење културно-историјских споменика и посете установама културе. Коришћење историјских карата изузетно је важно јер омогућава ученицима да на очигледан и сликовит начин доживе простор на коме се неки од догађаја одвијао, помажући им да кроз време прате промене на одређеном простору.
У настави се, кад год је то могуће, примењује дидактички концепт мултиперспективности. Одређене теме, по могућности,  реализују се са одговарајућим садржајима из сродних предмета, а посебну пажњу треба посветити оспособљавању ученика за ефикасно коришћење информационо-комуникационих технологија (употреба интернета, прављење Power point презентација, коришћење дигиталних аудио-визуелних материјала и израда реферата).
III. ПРАЋЕЊЕ И ВРЕДНОВАЊЕ НАСТАВЕ И УЧЕЊА
Праћење напредовања започиње иницијалном проценом нивоа на коме се ученик налази и у односу на шта ће се процењивати његов даљи рад. Свака активност је добра прилика за процену напредовања и давање повратне информације, а ученике треба оспособљавати и охрабривати да процењују сопствени напредак у остваривању исхода предмета, као и напредак других ученика. Сваки наставни час и свака активност ученика су, у том смислу, прилика за формативно оцењивање, односно регистровање напретка ученика и упућивање на даље активности.
 Наставник подржава саморефлексију (промишљање ученика о томе шта зна, уме, може) и подстиче саморегулацију процеса учења кроз постављање личних циљева напредовања.
Вреднују се процес  и продукти учења. 
У вредновању наученог, поред усменог испитивања, користе се и тестови знања. 
У формативном оцењивању се користе различити инструменти, а избор зависи од врсте активности која се вреднује. 
Вредновање активности, нарочито ако је тимски или групни рад у питању примењује се и  вршњачко оцењивање
Портфолио (збиркa дoкумeнaтa и eвидeнциja o прoцeсу и прoдуктимa рада ученика, уз кoмeнтaрe и прeпoрукe)  је извор података и показатеља о напредовању ученика. 
Ученик увек добија повратну информацију која помаже да ученик истакне своје јаке стране и разуме грешке и побољша свој резултат и учење. 

	Назив предмета 

	                       
ГЕОГРАФИЈА

	Циљ
	Циљ учења Географије је да ученик појмовно и структурно овлада природно-географским, демографским, насеобинским, политичко-географским, економско-географским, интеграционим и глобалним појавама и процесима у Србији и свету уз неговање вредности мултикултуралности и патриотизма.
Опште предметне компетенције: 
На крају основног образовања и васпитања ученик има развијене радне навике, поседује основнa географска знања и вештине, примењује их у свакодневним ситуацијама; познаје географске везе и законитости, разуме њихову улогу у обликовању света; доприноси заштити и унапређивању животне средине; поштује демографске различитости, људске и националне вредности; комуницира и сарађује у свом окружењу; користи различите изворе информација и картографски приказује основне географске чињенице.
 Основни ниво: ученик  успешно користи географску карту, препознаје и описује  основне природне и друштвене одлике континената, уочава  разлике у броју становника, густини насељености, миграцијама и привредним делатностима. Развија  толерантан однос према различитим културама, народима и начинима живота, као и свест о значају очувања природне и културне баштине.
Средњи ниво:  ученик користи различите изворе информација – географске карте, дигиталне садржаје, презентације, електронске медије и статистичке податке – ради анализе и објашњавања природно-географских и друштвено-географских карактеристика континената и појединих регија света. Ученик  показује  способност повезивања природних услова са развојем привреде, становништва и савремених друштвених процеса.
Напредни ниво:  ученик  анализира глобалне друштвено-економске процесе и њихов утицај на развој појединих делова света, користили различите изворе података и информационе технологије у циљу прикупљања и представљања географских података. Код ученика се развија свест о значају природног и културног наслеђа, потреби његовог очувања, као и међусобног разумевања, сарадње и поштовања различитости.
Специфичне предметне компетенције:
Развијеност и примена географских способности и вештина за решавање одређених ситуација
 Основни ниво:
Ученик чита географску карту, употребљава различите географске изворе и статистичке податке. Употребљава најједноставније мерне инструменте и описује податке које они приказују.
Средњи ниво:
Ученик истражује, класификује и приказује елементе географске средине на немој карти, моделом, дијаграмом, табелом, схемом, текстом. Познаје значај примене информационих технологија у свакодневним активностима.
Напредни ниво:
Ученик планира и изводи једноставна теренска истраживања, користи и анализира информације о географским чињеницама датим у писаним и електронским медијима, изводи закључке и примењује их у новим ситуацијама. Примењује информационе технологије ради обављања различитих активности.
 Примена географских знања и концептуалног разумевања у одређеним проблемским ситуацијама
Основни ниво:
Ученик препознаје, разликује и именује физичкогеографске, друштвеногеографске и регионално географске чињенице и наводи њихове вредности за рационално коришћење у свакодневном животу.
Средњи ниво:
Ученик идентификује и анализира индивидуалност, разноврсност и распрострањеност физичкогеографских и друштвеногеографских чињеница, а регионалногеографске чињенице, везе и законитости сврстава у одређене појмовне категорије и системе.
Напредни ниво:
Ученик анализира и објашњава географске везе (просторне и каузалне, директне и индиректне) и законитости (опште и посебне) у географској средини и предлаже нова решења. Издваја и упоређује географске регије.

	Разред
	Седми

	Годишњи фонд часова
	72 часа



	ИСХОДИ
По завршетку разреда ученик ће бити у стању да:
	ОБЛАСТ / ТЕМА
	САДРЖАЈИ

	· дефинише границе континента и показује на карти океане и мора којима је проучавани континент окружен и лоцира највећа острва, полуострва, мореузе, земљоузе, пролазе, ртове;
· проналази на карти државе проучаване регије и именује их;
· приказује на немој карти: континенте, океане, мора, облике разуђености обала, низије, планине, реке, језера, државе, градове;
· класификује облике рељефа, водне објекте и живи свет карактеристичан за наведену територију; 
· анализира утицај географске ширине, рељефа, односа копна и мора, морских струја, вегетације и човека на климу; 
· објашњава настанак пустиња на територији проучаваног континента;
· проналази податке о бројном стању становништва по континентима, регијама и одабраним државама и издваја просторне целине са највећом концентрацијом становништва у свету;
· укаже на узроке и последице кретања броја становника, густине насељености, природног прираштаја, миграција и специфичних структура становништва по континентима, регијама и у одабраним државама;
· тумачи и израђује тематске карте становништва по континентима, регијама и одабраним државама;
· описује узроке и последице урбанизације на различитим континентима, регијама и у одабраним државама;
· доведе у везу природне ресурсе са степеном економске развијености појединих регија и одабраних држава;
· уз помоћ географске карте објашњава специфичности појединих просторних целина и описује различите начине издвајања регија;
· објасни формирање политичке карте света;
· објашњава узроке и последице глобалних феномена као што су сиромаштво, унутрашње и спољашње миграције, демографска експлозија и пренасељеност, болести и епидемије, политичка нестабилност;
· доводе у везу квалитет живота становништва са природним, демографским, економским и политичко-географским одликама простора;
· препознаје негативне утицаје човека на животну средину настале услед специфичности развоја пољопривреде, рударства, енергетике, индустрије, саобраћаја и туризма на проучаваним континентима, регијама и у одабраним државама;
· анализира примере позитивног утицаја човека на животну средину у државама које улажу напоре на очувању природе и упоређује их са сличним примерима у нашој земљи; 
· изводи закључак о могућим решењима за коришћење чистих извора енергије у државама чија се привреда заснива највише на експлоатацији нафте и угља; 
· истражује утицај Европске уније на демографске, економске и политичке процесе у Европи и свету; 
· описује улогу међународних организација у свету.

	РЕГИОНАЛНА ГЕОГРАФИЈА
	Регионална географија, принципи регионализације. Хомогеност и хетерогеност географског простора. 

	· 
	ГЕОГРАФСКЕ РЕГИЈЕ ЕВРОПЕ

	Јужна Европа – културно- цивилизацијске тековине, етничка хетерогеност, туризам, политичка подела. 
Државе Јужне Европе: државе бивше СФРЈ, Италија, Шпанија и Грчка – основне географске карактеристике.
Средња Европа – културно-цивилизацијске тековине, савремени демографски процеси, природни ресурси и економски развој, урбанизација, политичка подела.
Немачка – основне географске карактеристике.
Западна Европа – културно-цивилизацијске тековине, савремени демографски процеси, природни ресурси и економски развој, урбанизација, политичка подела.
Француска и Уједињено Краљевство – основне географске карактеристике.
Северна Европа – природни ресурси и економски развој, народи, политичка подела.
Норвешка – основне географске карактеристике.
Источна Европа – културно-цивилизацијске тековине, етничка хетерогеност, природни ресурси и економски развој, политичка подела. 
Руска Федерација – основне географске карактеристике.
Европска унија – пример интеграционих процеса.

	
	АЗИЈА
	Географски положај, границе и величина Азије.
Природне одлике Азије.
Становништво Азије.
Насеља Азије. 
Привреда Азије.
Политичка и регионална подела.
Југозападна Азија – природни ресурси и економски развој, културно-цивилизацијске тековине, савремени демографски процеси, урбанизација, политичка подела.
Јужна Азија – културно-цивилизацијске тековине, савремени демографски процеси, етничка хетерогеност, урбанизација, политичка подела.
Југоисточна Азија – природни ресурси и економски развој, политичка подела.
Источна Азија – културно-цивилизацијске тековине, савремени демографски процеси, етничка хетерогеност, природни ресурси и економски развој, урбанизација, политичка подела.
Централна Азија – природни ресурси, политичка подела, насеља и становништво.

	
	АФРИКА
	Географски положај, границе и величина Африке.
Природне одлике Африке.
Становништво Африке.
Насеља Африке.
Привреда Африке.
Политичка и регионална подела.
Афрички Медитеран и Сахарска Африка. Подсахарска Африка.

	
	СЕВЕРНА 
АМЕРИКА
	Географски положај, границе, величина и регионална подела Северне Америке. 
Природне одлике Северне Америке.
Становништво Северне Америке.
Насеља Северне Америке. 
Привреда Северне Америке.
Политичка подела.

	
	ЈУЖНА
АМЕРИКА
	Географски положај, границе и величина Јужне Америке.
Природне одлике Јужне Америке.
Становништво Јужне Америке.
Насеља Јужне Америке. 
Привреда Јужне Америке.
Политичка подела.

	
	АУСТРАЛИЈА И ОКЕАНИЈА
	Географски положај, границе и величина Аустралије и Океаније.
Природне одлике Аустралије.
Колонијални период и становништво Аустралије.
Насеља Аустралије. 
Привреда Аустралије.
Океанија – основна географска обележја.
Политичка и регионална подела.

	
	ПОЛАРНЕ ОБЛАСТИ
	Основне географске одлике Антарктика – откриће, назив, географски положај, природне одлике, природни ресурси и научна истраживања.
Основне географске одлике Арктика – откриће, назив, географски положај, природне одлике, природни ресурси и савремена научна истраживања.



Кључни појмови садржаја: регије Европе, Азија, Африка, Северна Америка, Јужна Америка, Аустралија и Океанија, поларне области. 

УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА

I. ПЛАНИРАЊЕ НАСТАВЕ И УЧЕЊА
Полазећи од датих исхода и садржаја годишњи/глобални план рада израђен је по темама и оне су распоређене по месецима. У глобалном плану дефинисани су исходи по областима што олакшава њихову даљу операционализацију  на ниво конкретне наставне јединице. Ту се дефинише пирамида исхода на три нивоа: они које би сви ученици требало да достигну, они које би већина ученика требало да достигне и они које би требало само неки ученици да достигну. На овај начин постиже се индиректна веза са стандардима на три нивоа  постигнућа ученика,а они су такође део глобалног планирања. Планирају се и провере остварености пројектованих исхода. Планирање на нивоу наставне јединице и теме садржи планиране активности и наставника и  ученика на часу, имајући у видусастав одељења  и карактеристике ученика. Поред уџбеника,користе се  и други извори сазнавања.

II. ОСТВАРИВАЊЕ НАСТАВЕ И УЧЕЊА
Дати садржаји су препоручени и распоређени у осам тематских целина: Регионална географија, Географске регије Европе, Азија, Африка, Северна Америка, Јужна Америка, Аустралија и Океанија, Поларне области.

Регионална географија
Наставник ће упознати ученике са предметом и задацима  проучавања, као и поделом регионалне географије, ослањајући се на њихова већ стечена географска знања. Истаћи да се регионална географија изучава са циљем да би ученици сазнали какви су односи и везе између природе и људи, као и да би постали свесни да опстанак живота на Земљи зависи од њиховог међусобног односа. Обраду наставних јединица о континентима вршити по Керовом систему, који подразумева следећи редослед излагања: географски положај, границе и величина, рељеф, клима, воде, живи свет, становништво, насеља, привреда, политичка и регионална подела континента.

Географске регије Европе,  Азија, Африка, Северна Америка, Јужна Америка, Аустралија и Океанија, Поларне области
Реализацијом исхода Географске регије Европе, као и континенета Азија, Африка, Северна Америка, Јужна Америка, Аустралија и Океанија,  и Поларних области ученици ће стећи знања о географским регијама издвојеним по континентима, као и њиховим географским специфичностима и развојним карактеристикама које их издвајају у односу на суседне географске регије, политичком поделом и одабраним државама. Обрадом  ових  садржаја требало би да се  допринесе формирању ставова код ученика, према актуелним географским темама на овим континентима.  Како би се остварио принцип очигледности и знања која се стичу на часовима географије учинила трајним, наставници у обради опште и регионално - географских садржаја треба да користе зидне географске карте, а ученици атласе и неме карте. Користити тематске карте, у колико постоје техничке могућности ученици праве презентације или паное, чиме се оспособљавају да кроз визуелизацију садржаја самостално анализирају и доносе закључке о одређеним специфичностима географских регија Европе,  Азије, Африке, Северне Америке, Јужне Америке, Аустралије и Океаније, Поларних области. У циљу подстицања толеранције и солидарности код ученика, указати на постајање различитих социјалних, етничких и културних група у Европи, Азији, Африци, Северној Америци, Јужној Америци, Аустралији и Океанији. Употреба средстава информационо-комуникационих технологија у настави (нпр. организација виртуелне шетње Забрањеним градом помоћу апликације Google Maps, коришћење програма за израду квизова за утврђивање градива, итд.) додатно ће допринети реализацији принципа очигледности и учвршћивању трајности ученичких знања. Достизање исхода је могуће кроз практичне активности у оквиру самосталних или групних задатака, тако да ученици сами проуче и представе одлике одабраних регионалних целина или држава. У настави се, кад год је то могуће, примењује дидактички концепт мултиперспективности. Одређене теме, по могућности,  реализују се са одговарајућим садржајима из сродних предмета, а посебну пажњу треба посветити оспособљавању ученика за ефикасно коришћење информационо-комуникационих технологија (употреба интернета, прављење Power point презентација, коришћење дигиталних аудио-визуелних материјала и израда реферата).

III. ПРАЋЕЊЕ И ВРЕДНОВАЊЕ НАСТАВЕ И УЧЕЊА
Праћење напредовања започиње иницијалном проценом нивоа на коме се ученик налази и у односу на шта ће се процењивати његов даљи рад. Свака активност је добра прилика за процену напредовања и давање повратне информације, а ученике треба оспособљавати и охрабривати да процењују сопствени напредак у остваривању исхода предмета, као и напредак других ученика. Сваки наставни час и свака активност ученика су, у том смислу, прилика за формативно оцењивање, односно регистровање напретка ученика и упућивање на даље активности. Наставник подржава саморефлексију (промишљање ученика о томе шта зна, уме, може) и подстиче саморегулацију процеса учења кроз постављање личних циљева напредовања. Вреднују се процес  и продукти учења. 
У вредновању наученог, поред усменог испитивања, користе се и тестови знања. У формативном оцењивању се користе различити инструменти, а избор зависи од врсте активности која се вреднује. 
Вредновање активности, нарочито ако је тимски или групни рад у питању примењује се и  вршњачко оцењивање. Портфолио (збиркa дoкумeнaтa и eвидeнциja o прoцeсу и прoдуктимa рада ученика, уз кoмeнтaрe и прeпoрукe)  је извор података и показатеља о напредовању ученика. Ученик увек добија повратну информацију која помаже да ученик истакне своје јаке стране и разуме грешке и побољша свој резултат и учење. Важно је да наставник континуирано спроводи евалуацију и самоевалуацију процеса наставе и учења.

„Службени гласник РС”, бр. 88/17, 27/18 – др. закон, 10/19 и 6/20
Службени гласник РС – Просветни гласник”, бр. 15/18, 18/18, 3/19, 3/20 и 6/20
Број 110-00-00180/2021-04
У Београду, 4. октобра 2021. године


Наставни предмет: ФИЗИКА

Циљ учења предмета: Циљ учења Физике јесте да ученици стекну базичну jeзичку и научну писменост, оспособе се да решавају проблеме и задатке у новим и непознатим ситуацијама, образложе своје мишљење у оквиру дискусије, упознају природне појаве и основне природне законе и њихову примену у свакодневном животу, развију мотивисаност за учење и напредују ка достизању одговарајућих образовних стандарда.  

Опште предметне компетенције: Ученик описује и објашњава природне појаве и процесе физичким законима. Овладао је специфичном терминологијом физике и коректно је користи (симболи, међународни систем јединица, формуле) у описивању физичких појава. Препознаје примену закона физике у свакодневном животу и уочава како развој физике доприноси технолошким променама у индустрији, саобраћају, медицини, енергетици и многим другим областима, и свестан је везе тих промена са побољшањем квалитета живота људи. Свестан је важности енергетских потенцијала на Земљи и потребе њиховог економичног коришћења.
Унапредио је апстрактно и критичко мишљење и развио и култивисао истраживачки дух. Оспособљен је да поштује правила заједничког рада и да активно и конструктивно учествује у раду групе. Уме да примени стечена знања и вештине у ситуацијама из свакодневног живота и оспособљен је да их унапређује у даљем школовању.
Ученик разуме значај прикупљања података и мерења; уме да реализује једноставније експерименте и да резултате мерења прикаже табеларно и графички; изводи закључке засноване на основу добијених података.  
Способан је да планира и реализује једноставне истраживачке пројекте у сарадњи с другим ученицима.

Специфичне предметне компетенције: Ученик зна основне појмове механике чврстих, течних и гасовитих тела, познаје различите облике кретања и њихове основне карактеристике. Разуме да је сила узрок промене кретања и деформације тела. Користи знања из механике у различитим животним ситуацијама и изводи најједноставније огледе.  Користи и интерпретира графички и табеларни запис зависности физичких величина, примењује стечена знања из ове области у свакодневним школским и ваншколским ситуацијама.
Ученик зна значај топлотне енергије у свакодневном животу и има свест да је осећај температуре субјективан. Препознаје појаву топлотног ширења тела и разликује добре и лоше проводнике топлоте у пракси. Има свест да енергију треба рационално користити и познаје начине уштеде енергије у свакодневном животу. 
Ученик има основна знања и вештине за извођење мерења. Користи проста и сложена мерила и мерне инструменте.  Употребљава одговарајуће мерне јединице; користи сложеније мерне инструменте, уме да изабере одговарајући инструмент у зависности од тачности и опсега мерења.
Ради квалитативне и квантитативне задатке из свих тема. Решава задатке истраживачким приступом (дефинише проблем, проналази начин за његово решавање, анализира решење; поставља и реализује експеримент, приказује резултате и упоређује их са очекиваним). 

Разред: СЕДМИ
Годишњи фонд часова: 72

	ИСХОДИ
По завршетку разреда ученик ће бити у стању да:
	
ОБЛАСТ/ТЕМА
	
САДРЖАЈИ

	- разликује скаларне и
векторске физичке
величине;
- користи и анализира
резултате мерeња
различитих физичких
величина и приказује их табеларно и графички;
- анализира зависност
 брзине и пређеног пута од времена код праволинијских кретања са сталним
убрзањем; 
- примени Њутнове законе динамике на кретање тела из окружења; 
- покаже од чега зависи сила трења и на основу тога процени како може променити њено деловање;
- демонстрира појаве:
инерције тела, убрзаног кретања, кретање тела под дејством сталне силе, силе трења и сила акције и реакције на примерима из окружења;
- самостално изведе
експеримент из области кинематике и динамике, прикупи податке мерењем, одреди тражену физичку величину и објасни
резултате експеримента;



























- покаже врсте и услове равнотеже чврстих тела на примеру из окружења;
- наводи примере простих машина које се користе у свакодневном животу;
- прикаже како сила потиска утиче на понашање тела потопљених у течност и наведе услове пливања тела на води;






- повеже појмове механички рад, енергија и снага и израчуна рад силе теже и рад силе трења;
- разликује кинетичку и потенцијалну енергију тела и повеже њихове промене са извршеним радом;
- демонстрира важење
закона одржања енергије на примерима из окружења;
- решава квалитативне,
квантитативне и графичке задатке (кинематика и
динамика кретања тела, трење, равнотежа полуге, сила потиска,  закони
одржања...








- разликује појмове
температуре и количине
топлоте и прикаже
различите механизме
преноса топлоте са једног тела на друго;
- анализира промене стања тела (димензија, запремине и агрегатног стања)
приликом грејања или хлађења;
- наведе методе добијања топлотне енергије и укаже на примере њеног
рационалног коришћења.
	СИЛА И КРЕТАЊЕ

ТОПЛОТНЕ ПОЈАВЕ
	Сила као узрок промене брзине тела. Појам убрзања. 
Успостављање везе између силе, масе тела и убрзања. Други Њутнов закон. 
Динамичко мерење силе. 
Међусобно деловање два тела - силе акције и реакције. Трећи Њутнов закон. Примери
Равномерно променљиво праволинијско кретање. Интензитет, правац и смер брзине и убрзања.  
Тренутна и средња брзина тела. 
Зависност брзине и пута од времена при равномерно променљивом праволинијском кретању. 
Графичко представљање зависности брзине тела од времена код равномерно променљивог праволинијског кретања.
Демонстрациони огледи: 
- Илустровање инерције тела помоћу папира и тега. 
- Кретање куглице низ Галилејев жљеб.
- Кретање тела под дејством сталне силе.
- Мерење силе динамометром. 
- Илустровање закона акције и реакције помоћу динамометара и колица, колица са опругом и других огледа (реактивно кретање балона и пластичне боце). 
Лабораторијске вежбе 
1. Одређивање сталног убрзања при кретању куглице низ жљеб. 
2. Провера Другог Њутновог закона помоћу покретног телa (колица) или помоћу Атвудове машине. 


Убрзање при кретању тела под дејством силе теже. Галилејев оглед. 
Слободно падање тела, бестежинско стање. Хитац навише и хитац наниже. 
Силе трења и силе отпора средине (трење мировања, клизања и котрљања). Утицај ових сила на кретање тела. 
Демонстрациони огледи: 
- Слободно падање тела различитих облика и маса (Њутнова цев, слободан пад везаних новчића…).
- Падање тела у разним срединама.
- Бестежинско стање тела (огледи са динамометром, с два тега и папиром између њих, са пластичном чашом која има отвор на дну и напуњена је водом).
- Трење на столу, косој подлози и сл.
- Мерење силе трења помоћу динамометра. 
Лабораторијскe вежбe
1. Одређивање убрзања тела које слободно пада
2. Одређивање коефицијента трења клизања

Деловање две силе на тело, појам резултујуће силе кроз различите примере слагања сила. Разлагање сила.

Појам и врсте равнотеже тела. Полуга, момент силе. Равнотежа полуге и њена применa. 
Сила потиска у течности и гасу. Архимедов закон и његовa применa. Пливање и тоњење тела. 
Демонстрациони огледи: 
- Врсте равнотеже помоћу лењира или штапа. 
- Равнотежа полуге. 
- Услови пливања тела (тегови и стаклена посуда на води, Картезијански гњурац, суво грожђе у минералној води, свеже јаје у води и воденом раствору соли, мандарина са кором и без коре у води, пливање коцке леда на води…). 
Лабораторијска вежба 
1. Одређивање густине чврстог тела применом Архимедовог закона. 

Механички рад. Рад силе. Рад силе теже и силе трења. 
Квалитативно увођење појма механичке енергије тела. Кинетичка енергија тела. Потенцијална енергија. Гравитациона потенцијална енергија тела. 
Веза између промене механичке енергије тела и извршеног рада. Закон о одржању механичке енергије. 
Снага. Коефицијент корисног дејства
Демонстрациони огледи: 
- Илустровање рада утрошеног на савладавање силе трења при клизању тела по различитим подлогама, уз коришћење динамометра. 
- Коришћење потенцијалне енергије воде или енергије надуваног балона за вршење механичког рада. 
- Примери механичке енергије тела. Закон о одржању механичке енергије (Галилејев жљеб; математичко клатно; тег са опругом)
Лабораторијскe вежбe
1. Одређивање рада силе под чијим дејством сe тело креће по различитим подлогама. 
2. Провера закона одржања механичке енергије помоћу колица. 

Честични састав супстанције: молекули и њихово хаотично кретање.
Топлотно ширење тела. Појам и мерење температуре.
Унутрашња енергија и температура. 
Количина топлоте. Специфични топлотни капацитет. Топлотна равнотежа. 
Агрегатна стања супстанције.
Демонстрациони огледи: 
- Дифузија и Брауново кретање. 
- Ширење чврстих тела, течности и гасова (надувани балон на стакленој посуди - флаши и две посуде са хладном и топлом водом, Гравесандов прстен, издужење жице, капилара...). 
Лабораторијска вежба 
1. Мерење температуре мешавине топле и хладне воде после успостављања топлотне равнотеже.



Кључни појмови садржаја предмета: кретање, сила, убрзање, Њутнови закони, сила теже, трење, равнотежа тела, механички рад, енергија, снага, топлотне појве, температура

УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА:
I  ПЛАНИРАЊЕ НАСТАВЕ И УЧЕЊА   
Полазећи од датих исхода и садржаја наставник најпре креира свој годишњи глобални план рада из ког ће касније развијати своје оперативне планове. У глобалном плану дати су број часова обаде, утврђивања, лабораторијских вежби и исходи. Исходи дефинисани по областима олакшавају наставнику даљу операционализацију истих на ниво конкретне наставне јединице. У оперативном плану наставник има исходе које је опрационализовао према наставној јединици, међупредметно повезивање и евалуацију квалитета урађеног.  У припреми у односу на одабрани исход, дефинише исходе специфичне за дату наставну јединицу и активности наставника и ученика на часу. Увођење једноставних експеримената за демонстрирање физичких појава има за циљ развијање радозналости и интересовања за физику и истраживачки приступ у природним наукама. Једноставне експерименте могу да изводе и сами ученици на часу или да их понове код куће, користећи многе предмете и материјале из свакодневног живота. Одређени садржаји и тематске целине се могу реализовати и преко пројектне наставе. Планирају се и провере остварености исхода. Поред уџбеника и збирке задатака, користе се  и други извори сазнавања. 

II  ОСТВАРИВАЊЕ НАСТАВЕ И УЧЕЊА  
Садржаји наставе орјентисане на исходе приказани су у форми која задовољава основне методске захтеве: поступност, очигледност, повезаност наставних садржаја са појавама у свакодневном животу. Ови захтеви се јављају у свим темама.Све теме се могу реализовати излагањем садржаја уз одговарајуће демонстрационе огледе, решавањем квалитативних и квантитативних проблема као и проблем ситуација, лабораторијским вежбама, другим начинима рада који доприносе бољем разумевању садржаја теме ( домаћи задаци, пројекти, online настава) и систематским праћењем рада сваког ученика. Пројектна настава, као један од облика рада, обухвата припрему, израду пројекта, презентацију и дискусију. Пројекат изводе ученици по групама уз асистенцију наставника. Овакав начин рада подразумева активно учешће сваког ученика у групи у оквиру прикупљања података, извођење експеримената, мерења, обраде резултата, припрема презентације и презентовање. Резултат оваквог начина рада је активно стицање знања о физичким појавама кроз истраживање. Неке од тема за пројекат:
- Климатске промене.
- Својства воде – физичка, хемијска, значај воде за живи свет.

III ПРАЋЕЊЕ И ВРЕДНОВАЊЕ НАСТАВЕ И УЧЕЊА  
У настави орјентисаној на исходе вреднује се остварени ниво постигнућа и напредовање током процеса учења. Вредновање је усклађено са са принципима оцењивања. Наставник континуирано прати рад сваког ученика кроз непрекидно проверавање његових усвојених знања, стечених на основу свих облика наставе. Вредновање се врши помоћу усменог испитивања, кратких писаних провера, тестова на крају већих тема, провером екперименталних вештина што ће чинити сумативну оцену. У формативном оцењивању се користе различити инструменти, а избор зависи од врсте активности која се вреднује. Вредновање активности, нарочито ако је тимски или групни рад у питању примењује се и  вршњачко оцењивање и самооцењивање.
Портфолио (збиркa дoкумeнaтa и eвидeнциja o прoцeсу и прoдуктимa рада ученика, уз кoмeнтaрe и прeпoрукe)  је извор података и показатеља о напредовању ученика. 
Ученик увек добија повратну информацију која помаже да ученик истакне своје јаке стране и разуме грешке и побољша свој резултат и учење.
На почетку године урадити иницијални тест. На крају школске године спровести часове систематизације градива и проверити ниво постигнућа ученика и степен остварености образовних исхода. 

Назив предмета: МАТЕМАТИКА

Циљ: Циљ учења Математике је да ученик, овладавајући математичким концептима, знањима     и вештинама, развије основе апстрактног и критичког ми- шљења, позитивне ставове према математици, способност комуникације математичким језиком и писмом и примени стечена знања и вештине у даљем школовању и решавању проблема из свакодневног живота, као и да формира основ за даљи развој математичких појмова.
Опште предметне компетенције: Ученик је на крају обавезног образовања кроз наставу математике усвојио основне математичке концепте (нумеричке, алгебарске, геометријске, статистичке), овладао је основним математичким процесима (расуђивањем, комуникацијом, повезивањем, применом, моделовањем) и вештинама (рачунањем, алгебарским поступцима, мерењем, просторном визуелизацијом, радом са подацима, проценом, коришћењем калкулатора и информационо-комуникационим технологијама) потребним за даље школовање и живот. Оспособљен је да анализира и тумачи природне и друштвене појаве, решава проблеме и доноси одлуке у свакодневном контексту. Комуницира користећи математички језик, користи информационо-комуникационе технологије и друга средства.
       Основни ниво
Решава проблеме и доноси одлуке у једноставним  ситуацијама када је захтев јасно формулисан и сви релевантни подаци непосредно дати. Користећи основне елементе математичког језика, једноставне математичке поступке и информационо-комуникационе технологије саопштава решење проблема или донету одлуку.
      Средњи ниво
Решава проблеме и доноси одлуке у познатом контексту, при томе прикупља, селектује податке и примењује одговарајуће математичке поступке. Образлаже решење проблема или донету одлуку. Тумачи природне и друштвене појаве користећи математичке концепте, процесе и вештине.
      Напредни ниво
Решава проблеме, доноси одлуке и процењује могућности у реалним ситуацијама и при чему бира и вреднује пут и начине решавања. Критички анализира природне и друштвене појаве користећи математичке концепте, процесе и вештине. Аргументује своје ставове и дискутује користећи математички језик.
Специфичне предметне компетенције: Специфичне предметне компетенције су: математичко знање и резоновање, примена  математичких знања и вештина на решавање проблема и математичка комуникација.
        Основни ниво
Примењује једноставне математичке поступке када су сви подаци непосредно дати.
Примењује основна математичка знања на решавање једноставних ситуација из свакодневног живота. Решава проблеме у једноставном контексту који се своде на једноставан рачун, решавање једначина, мерење, цртање и рад са подацима. Разуме основе писане и усмене математичке комуникације.
       Средњи ниво
Примењује математичке концепте, процесе и вештине у различитим ситуацијама. Бира оптималне начине решавања проблема користећи нумеричке, алгебарске и геометријске методе. Анализира податке користећи основне статистичке методе. Уме да користи одговарајуће средство ИКТ за организацију и обраду података. Разуме захтеве сложенијих математичких задатака и решава их одговарајућим математичким појмовима и симболима саопштава своје ставове.
        Напредни ниво
Бира математичке поступке за решавање проблема и доноси закључке. Истражује различите начине решавања проблема. Уме да примени математичка знања у анализи сложених природних и друштвених појава. Приликом решавања проблема уме да одабере средство ИКТ и да га користи на одговарајући начин. Разуме и користи формални математички језик. Уме да критички дискутује о добијеним резултатима и анализира их.
Разред: Седми
Годишњи фонд часова: 144
          
	ИСХОДИ
По завршетку разреда ученик ће бити у стању да:
	ОБЛАСТ/ ТЕМА
	      САДРЖАЈИ

	– израчуна степен реалног броја и квадратни корен потпуног квадрата и примени одговарајућа својства операција;
– одреди бројевну вредност једноставнијег израза са реалним бројевима;
– на основу реалног проблема састави и израчуна вредност једноставнијег бројевног израза са реалним бројевима;
– одреди приближну вредност реалног броја и процени апсолутну грешку;
– нацрта график функције y = kx, k ∈R\{0};
– примени продужену пропорцију у реалним ситуацијама;
– примени Питагорину теорему у рачунским и конструктивним задацима;
– трансформише збир, разлику и производ полинома;
– примени формуле за разлику квадрата и квадрат бинома;
– растави полином на чиниоце (користећи дистрибутивни закон и формуле за квадрат бинома и разлику квадрата);
– примени трансформације полинома на решавање једначина;
– примени својства страница, углова и дијагонала многоугла;
– израчуна површину многоугла користећи обрасце или разложиву једнакост;
– конструише ортоцентар и тежиште троугла;
– примени ставове подударности при доказивању једноставни-
јих тврђења и у конструктивним задацима;
– примени својства централног и периферијског угла у кругу;
– израчуна обим и површину круга и његових делова;
– преслика дати геометријски објекат ротацијом;
– одређује средњу вредност, медијану и мод.
	

РЕАЛНИ БРОЈЕВИ
	Квадрат рационалног броја. Решавање једначине x² = a, a ³ 0; постојање ирационалних бројева (на пример решења једначине
 x2 = 2).
Реални бројеви и бројевна права. Квадратни корен, једнакост                  .
Децимални запис реалног броја; приближна вредност реалног броја; апсолутна грешка. Основна својства операција с реалним бројевима.
Функција директне пропорционалности y = kx,k ∈ R\{0}.
Продужена пропорција

	
	
ПИТАГОРИНА ТЕОРЕМА
	Питагорина теорема (директна и обратна). 
Важније примене Питагорине теореме.
Конструкције тачака на бројевној правој које одговарају бројевима [image: ], итд.
Растојање између две тачке у координатном систему.

	
	
ЦЕЛИ АЛГЕБАРСКИ ИЗРАЗИ
	Први део
Степен чији је изложилац природан број; степен декадне једини- це чији је изложилац цео број; операције са степенима; степен производа, количника и степена.
Други део
Алгебарски  изрази.  Полиноми  и  операције  (мономи,  сређени облик, трансформације збира, разлике и производа полинома у сређени облик полинома). Квадрат бинома и разлика квадрата. Растављање полинома на чиниоце коришћењем дистрибутивног закона, формуле за квадрат бинома и разлику квадрата. Примене.

	
	
МНОГОУГАО
	Појам многоугла. Врсте многоуглова.
Збир углова многоугла. Број дијагонала многоугла. Правилни многоуглови (појам, својства, конструкције). Обим и површина многоугла.
Тежишна дуж троугла. Ортоцентар и тежиште троугла. Сложеније примене ставова подударности.

	
	
         КРУГ
	Централни и периферијски угао у кругу. Обим круга, број π. Дужина кружног лука.
Површина круга, кружног исечка и кружног прстена. Ротација.

	
	

ОБРАДА ПОДАТАКА
	Средња вредност, медијана и мод.






Кључни појмови садржаја: реални број, степен, квадратни корен, Питагорина теорема, полином, многоугао, ортоцентар и тежиште, круг, број π, ротација и средња вредност.          

УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА
I. ПЛАНИРАЊЕ НАСТАВЕ И УЧЕЊА
Програм усмерава наставника да наставни процес конципира у складу са дефинисаним исходима, односно да планира како да ученици остваре исходе, и да изабере одговарајуће методе, активности и технике за рад са ученицима. Дефинисани исходи показују наставнику и која су то специфична знања и вештине која су ученику потребна за даље учење и свакодневни живот. Приликом планирања часа, исходе предвиђене програмом треба разложити на мање и на основу њих планирати активности за конкретан час. Треба имати у виду да се исходи у програму разликују, да се неки могу лакше и брже остварити, док је за одређене исходе потреб- но више времена, активности и рада на различитим садржајима. Исходе треба посматрати као циљеве којима се тежи током једне школске године. Наставу у том смислу треба усмерити на разви- јање компетенција, и не треба је усмерити само на остваривање појединачних исхода.
При обради нових садржаја треба се ослањати на постојеће искуство и знање ученика, и настојати, где год је то могуће, да уче- ници самостално откривају математичке правилности и изводе за- кључке. Основна улога наставника је да буде организатор наставног процеса, да подстиче и усмерава активност ученика. Ученике треба упућивати да користе уџбеник и друге изворе знања, како би усвојена знања била трајнија и шира, а ученици оспособљени за примену у решавању разноврсних задатака.
 На часовима треба комбиновати различите методе и облике рада, што доприноси већој рационализацији наставног процеса, подстиче интелектуалну активност ученика и наставу чини инте- ресантнијом и ефикаснијом. Избор метода и облика рада зависи од наставних садржаја које треба реализовати на часу и предвиђених исхода, али и од специфичности одређеног одељења и индивиду- алних карактеристика ученика.

II. ОСТВАРИВАЊЕ НАСТАВЕ И УЧЕЊА

Реални бројеви – Увести појам квадрата рационалног броја p/q и илустровати га површином квадрата чија је страница управо p/q, на основу чега ученици треба да закључе да је квадрат произвољног рационалног броја ненегативан број.
За све реалне бројеве без обзира да ли имају коначну или бесконачну децималну репрезентацију увести појам приближне вредности и појам апсолутне грешке. Правила заокругљивања реалних бројева увести на следећи начин: на конкретним примерима, посматрањем могућих граница (интервала) у зависности од прецизности, ученици бирају приближне вредности тако да се при заокругљивању бира вредност са мањом апсолутном грешком, након чега се формулишу правила.
Питагорина теорема – Питагорина теорема је од великог значаја за даље математичко образовање и потребно је пажљиво методички и дидактички обрадити. Као мотивација за тему могу се користити историјски подаци најпре о потреби човека за употребом и конструкцијом правоуглих троуглова током изградње различитих објеката у укупном напретку цивилизације, а чије је законитости Питагора уочио и математички уобличио и формулисао. Упознати ученике са карактеристичним Питагориним тројкама кроз примере и напоменути да таквих тројки има бесконачно много. 
У другом делу теме пажњу је потребно усмерити на примену Питагорине теореме на конструкције дужи чији је мерни број дужине ирационалан број и примену на квадрат, правоугаоник, једнакокраки и једнакостранични троугао, ромб и правоугли и јед- накокраки трапез. Ученици треба да примењују Питагорину теорему и на једнакокрако правоугли троугао, правоугли троугао са углом од 30° и одређивање растојања двеју тачака у координатном систему.
Цели алгебарски изрази – У првом делу ове теме уводи се појам степена променљиве природним бројем и изводе се основна својства те операције (множење и дељење степена једнаких основа, степеновање степена, као и правила за степен производа и количника). Ученици треба у потпуности да овладају одговарајућим трансформацијама да би, између осталог, били припремљени за упознавање са операцијама са полиномима које следе. Такође, уводи се појам степена са изложиоцем који је нула или негативан цео број, али само у случају основе која је декадна јединица. Примери обухватају краће записивање врло малих рационалних бројева (примене у физици), као и канонско представљање рационалних бројева у децималном запису.
Други део теме обухвата операције с целим алгебарским изразима (полиномима). Најпре се уводи појам полинома и увежбава израчунавање вредности таквог израза за конкретне вредности променљивих који у њему учествују. Затим се дефинишу основне операције са полиномима (сабирање, одузимање и множење) и увежбава довођење полинома на сређени облик. Притом се, по потреби, користи дистрибутивни закон и формула за квадрат бинома .
У наставку ове теме ученици треба да, на погодним примерима, уоче потребу растављања полинома на чиниоце (посебно у циљу решавања једначина
Многоугао – Многоугао увести као део равни ограничен многоугаоном линијом. Нагласити разлику између конвексних и неконвексних многоуглова, али даља разматрања ограничити само на конвексне многоуглове. Ученике треба наводити да уоче зави- сност броја дијагонала, као и зависност збира унутрашњих углова од броја темена многоугла. Приликом увођења правилних многоуглова, ученици треба да уоче да постоје многоуглови који нису правилни иако су све њихове странице једнаке, као и да постоје многоуглови који нису правилни иако су сви њихови углови једнаки. Посебно истаћи осну симетричност правилног многоугла и број оса симетрије, као и чињенице да се око правилног многоугла може описати круг и да се у њега може уписати круг. Из одговарајућих формула за једнакостранични троугао, ученици, уз помоћ наставника ако је потребно, изводе формуле којима се у правилном шестоуглу успостављају везе између странице, дуже дијагонале, краће дијагонале, полупречника уписаног и описаног круга.
Кроз разноврсне примере и истицати примену ставова подударности троуглова и поступно развијати код ученика вештину доказивања. Доказати најважније особине троуглова и паралелограма. Увести појмове ортоцентар, тежишна дуж и тежиште троугла, и навести њихове особине. Примену ставова подударности и њихових последица проширити и на конструктивне задатке. Истаћи разлику између цртања и конструкције. 
Приликом израчунавања површине користити разлагање многоуглова на троуглове и четвороуглове. Посебну пажњу посветити израчунавању површине правилног шестоугла. Важно је укључити и одређени број практичних примена рачунања површина.
Круг – Полазећи од раније стечених знања и дефиниција кружне линије и кружне површи, треба размотрити могуће положаје и односе круга и праве, а такође и два круга у равни. Ученике треба подсетити на дефиниције тангенте и тетиве круга и искористити Питагорину терему за успостављање везе између полупречника круга, тетиве и централног одстојања тетиве. Централне теме су увођење појмова централног и периферијског угла, уочавање и доказивање тврђења о њиховом међусобном односу, као и одређивање обима и површине круга. Ученици би требало да експериментално утврде сталност односа обима и пречника кружнице. Када се уведе број π, ученике треба информативно упознати са његовом ирационалном природом. После обраде обима и површине круга, треба извести формуле за дужину кружног лука, површину кружног исечка и кружног прстена. У практичним израчунавањима користити приближну вредност 3,14 али повремено радити и са проценама 3,142; 22/7; 3,1.
У оквиру дела теме који се односи на ротацију, треба се ограничити на ротације једноставнијих фигура око задате тачке и за задати угао. Објаснити ученицима позитиван и негативан смер ро- тације и урадити неколико примера ротације у координатном систему. Важно је да ученици уоче да се дужине дужи и величине углова не мењају при ротацији.
Обрада података – Ову тему реализовати као пројектни задатак. Циљ пројектног задатка је да ученици овладају појмовима средња вредност, медијана и мод и истовремено се увере у при- менљивост  обраде  података  у  свакодневној  пракси.  Препорука је да се пројектни задатак реализује на конкретним примерима и предлог је да у седмом разреду то буде прикупљање, обрада и анализа података добијених анкетом. Теме се могу одабрати из животног окружења и њихов садржај би требало да буде близак узрасту ученика. Број питања у анкети не мора бити велики, највише 5-6, а истраживање треба реализовати тако да узорак не буде премали, али ни превелик и да се може реализовати у најближем окружењу (школа, породица, комшилук ...). 

III. ПРАЋЕЊЕ И ВРЕДНОВАЊЕ НАСТАВЕ И УЧЕЊА

Саставни део процеса развоја математичких знања у свим фазама наставе је и праћење и процењивање степена остварености исхода, које треба да обезбеди што поузданије сагледавање развоја и напредовања ученика. Тај процес започети иницијалном проценом нивоа на коме се ученик налази. Прикупљање информација из различитих извора (свакодневна посматрања, активност на часу, учествовање у разговору и дискусији, самосталан рад, рад у групи, тестови) помаже наставнику да сагледа постигнућа (развој и напредовање) ученика и степен остварености исхода. Свака активност је добра прилика за процену напредовања и давање повратне информације, а важно је ученике оспособљавати и охрабривати да процењују сопствени напредак у учењу.
 
Просветни гласник 005/2019

Наставни предмет: БИОЛОГИЈА
Циљ учења предмета:
Циљ учења Биологије је да ученик, изучавањем биолошких процеса и живих бића у интеракцији са животном средином, разуме значај биолошке разноврсности и потребу за одрживим развојем и развије одговоран однос према себи и природи.
Опште предметне компетенције:
Ученик/ца разуме основне биолошке појмове и процесе. Поседује општа знања о пореклу и развоју животана Земљи на основу сазнања савремене биолошке науке.Познаје значај јединствености и очувања разноврсности живота на Земљи, разликује елементе грађе и функције живих бића и има развијену свест о општој здравственоjи еколошкој култури. Уме да процени значај биолошких знања за развој људског друштва, а посебно у свом непосредном окружењу. Поседује истраживачке вештине потребне за рад у биологији. Способанје да примени стечена биолошка знања и вештине у свакодневном животу. Критички размишља и развија научни поглед на свет и оспособљен је за наставак школовања.
Специфичне предметне компетенције:
Овe компетенцијe се односе на: овладавање знањима и вештинама о јединству живота на Земљи, његовој разноврсности, као и о месту и улози човека у природи;
Примену стечених знања и вештина у свакодневном животу, превасходно у очувању сопственог здравља и одабиру квалитетног начина живота; стицање знања, вештина и формирање ставова која ће допринети екологији заштите животне средине, очувању биодиверзитета и постизању одрживог развоја.
Разред: седми 
Годишњи фонд часова: 72

	ИСХОДИ
По завршетку разреда ученик ће бити у стању да:
	ОБЛАСТ/ТЕМА
	САДРЖАЈИ 
ПРЕПОРУЧЕНИ

	· прикупи и анализира податке о животним циклусима почевши од оплођења; 
· упореди бесполно и полно размножавање;
· идентификује разлике између митозе и мејозе на основну промене броја хромозома и њихове улоге у развићу и репродукцији;
· одреди однос између гена и хромозома и основну улогу генетичког материјала у ћелији;
· шематски прикаже наслеђивање пола и других особина према првом Менделовом правилу;
· одреди положај организма на дрвету живота на основуприкупљених и анализираних информација о његовој грађи;
· упореди организме на различитим позицијама на „дрвету живота“ према начину на који обављају животне процесе; 
· користи микроскоп за посматрање грађе гљива, биљних и животињскихткива;
· разврста организме према задатим критеријумима применом дихотомих кључева;
· повеже принципе систематике са филогенијом и еволуцијом на основу данашњих и изумрлих врста – фосила;
· идентификује основне односе у биоценози на задатим примерима;
· илуструје примерима однос између еколошких фактора и ефеката природне селекције;
· упореди прикупљене податке о изабраној врсти и њеној бројности на различитим стаништима;
· повеже утицај абиотичких чинилаца у одређеној животној области – биому са животним формама које га насељавају;
· анализира разлику између сличности и сродности организама на примерима конвергенције и дивергенције; 
· идентификује трофички ниво организма у мрежи  исхране;
· предложи акције заштите биодиверзитета и учествује у њима;
· анализира задати јеловник са аспекта уравнотежене и разноврсне исхране;
· идентификује поремећаје исхране на основу типичних симптома (гојазност, анорексија, булимија);
· планира време за рад, одмор и рекреацију;
· доведе у везу измењено понашање људи са коришћењем психоактивних супстанци;
· аргументује предности вакцинације;
· примени поступке збрињавања лакших облика крварења;
· расправља о различитости међу људима са аспекта генетичке варијабилности, толеранције и прихватања различитости.
	НАСЛЕЂИВАЊЕ И
ЕВОЛУЦИЈА

	Улога и значај једра у метаболизму ћелије.Деоба ћелије (хромозоми, настајање телесних и полних ћелија). 
ДНК и појам гена (алел, генотип, фенотип)
Прво Менделово правило, крвне групе, трансфузија и трансплантација.
Наслеђивање пола.
Наследне болести.
Животни циклуси биљака и животиња. Смена генерација. Једнополни и двополни организми. Значај и улога полног размножавања.

	
	ЈЕДИНСТВО ГРАЂЕ И ФУНКЦИЈЕ КАО ОСНОВА ЖИВОТА
	Основни принципи организације живих бића. Појам симетрије – типични примери код једноћелијских и вишећелијских организама; биолошки значај. 
Симетрија, цефализација и сегментација код животиња.
Присуство/одсуство биљних органа, (симетрија и сегментација код биљака).
Ћелије са специфичном функцијом: мишићне, крвне, нервне, ћелије затварачице...
Грађа и улога ткива,  органа, органских система и значај за  функционисање организма. 
Компаративни преглед грађе главних група биљака, гљива и животиња – сличности и разлике у обављању основних животних процеса на методски одабраним представницима.

	
	ПОРЕКЛО И РАЗНОВРСНОСТ ЖИВОТА
	Основни принципи систематике (Карл Лине, биномна номенклатура). Приказ разноврсности живота кроз основне систематске категорије до нивоа кола и класе.
Докази еволуције, фосили и тумачење филогенетских низова (предачке и потомачке форме, прелазни фосили).

	
	ЖИВОТ У ЕКОСИСТЕМУ
	Састав и структура популација. Популациона динамика (природни прираштај и миграције). 
Абиотички фактори и биотички односи као чиниоци природне селекције (адаптације).
Мреже исхране. Животне области. 
Конвергенција и дивергенција животних форми. 
Заштита природе. Заштита биодиверзитета.

	
	ЧОВЕК И ЗДРАВЉЕ
	Примери наследних болести.
Особине и грађа вируса. Болести изазване вирусима. 
Имунитет, вакцине.
Пулс и крвни притисак.
Прва помоћ: повреде крвних судова (практичан рад).
Принципи уравнотежене исхране и поремећаји у исхрани.
Значај правилног чувања, припреме и хигијене намирница; тровање храном.
Промене у адолесценцији.
Здрави стилови живота (сан, кондиција, итд).
Последице болести зависности – наркоманија.



Кључни појмови садржаја предмета: правила наслеђивања особина, гени, „дрво живота”, принципи грађе и функције, систематика, докази еволуције, структура популације, адаптације, мреже исхране, вируси, уравнотежена исхрана, прва помоћ, адолесценција, животне области, заштита биодиверзитета.

УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА:
I  ПЛАНИРАЊЕ НАСТАВЕ И УЧЕЊА   
Програм оријентисан на исходе наставнику даје већу слободу у креирању и осмишљавању наставе и учења. Полазећи од датих исхода и садржаја наставник најпре креира својгодишњи-глобални план рада из кога ће касније развијати своје оперативне планове. Потребно је да наставник за сваку наставну јединицу, у фази планирања и писања припреме за час, у односу на одабрани исход, дефинише исходе специфичне за дату наставнујединицу. У фази планирања наставе и учења веома је важно имати у виду да је уџбеник наставно средство и да он не одређује садржаје предмета. Зато је потребно садржајима датим у уџбенику приступити селективно и у односу на предвиђене исходе које треба достићи. Поред уџбеника, као једног од извора знања, на наставнику је да ученицима омогући увид и искуство коришћења и других извора сазнавања. Наставник планира и припрема наставу самостално и у сарадњи са колегама због успостављања корелација међу предметима.
II  ОСТВАРИВАЊЕ НАСТАВЕ И УЧЕЊА
У остваривању наставе потребно је подстицати радозналост, аргументовање,креативност ,рефлексивност, истрајност, одговорност, аутономно мишљење, сарадњу, једнакост међу половима, уважавање и прихватање различитости.
Област: Наслеђивање и еволуција:Треба повезати знања ученика о појмовима гена и ДНК и њиховом положају у ћелији прокариота и еукариота и увести појам хромозома.На основу модела ученик може да опише ток сваке деобе, да их упореди и да направи табелу разлика митозе и мејозе.Бесполно размножавање треба повезати са митозом и настанком идентичних ћелија, а полно размножавање треба повезати са мејозом.
Област: Јединство грађе и функције као основа живота: Акценат трeбa дa будe на ученичком истраживању основних принципа организације живих бића и значају ткива, органа и органских система  за функционисање организма.
Област: Порекло и разноврсност живог света:Ученици треба да се баве системом класификације живих бића, који је заснован на еволуционом пореклу, односно сличностима и разликама између припадника различитих таксономских група.
Област: Живот у екосистему:Ученици треба да прикупе податке о различитим врстама које живе на различитим стаништима.Знања о еколошким факторима треба да повежу са природном селекцијом.Грађа органа за варење/начин исхране може се повезати са актерима ланаца исхране/ мреже исхране. Слично је и са подударношћу грађе опрашивача и цветова, у оквиру исте области.Препорука је да ученици самостално траже примере конвергенције и дивергенције.
Област:Човек и здравље:Требало би обрадити особине и грађу вируса, као и начине преношења и превенције најчешћих вирусних болести.Добра лична хигијена је мера превенције коју ученици треба да примењују свакодневно, како би смањили могућност инфекције.Током обраде правила чувања и припремања намирница наставник би требало да упути ученике да повежу сазнања са оним што им је познато о бактеријама  и гљивама. Када ученици стекну знања о поремећајима исхране,моћи ће, у складу са тим, да процене сопствене животне навике.Биолошки смисао адолесценције треба обрадити уз подсећање на промене кроз које пролази човек током одрастања, разлике међу људима у погледу изгледа, понашања. Отворена дискусија са ученицима у којем они излажу своје мишљење, ставове и животно искуство, могао би бити један од начина обраде градива.Потребно је да ученик зна да коришћење психоактивних супстанци доводи до физичке и психичке зависности, у којој мери је то штетно за појединца, породицу и друштво, као и да зна коме се треба обратити за помоћ и лечење од зависности.

III ПРАЋЕЊЕ И ВРЕДНОВАЊЕ НАСТАВЕ И УЧЕЊА
У настави оријентисаној ка достизању исхода прате се и вреднују процес наставе и учења, постигнућа ученика (продукти учења) и сопствени рад. Наставник треба континуирано да прати напредак ученика, који се огледа у начину на који ученици партиципирају, како прикупљају податке, како аргументују, евалуирају, документују итд.За сумативно оцењивање знања и вештина научног истраживања ученици би требало да решавају задатке који садрженеке аспекте истраживачког рада, да садрже новине тако да ученици могу да примене стечена знања и вештине.У вредновању наученог, поред усменог испитивања, најчешће се користе тестови знања. У формативном вредновању наставник би требало да даје ученицима повратне информације, а повратне информације добијене од ученика користи да прилагоди подучавање, охрабрује ученике да оцењују квалитет свог рада. Приликом сваког вредновања постигнућа потребно је ученику дати повратну информацију која помаже да разуме грешке и побољша свој резултат и учење.
Службени гласник:
„Службени гласник РС- Просветни гласник  број 5/2019-61 -правилник бр. 110-00-101/2019-04

Назив предмета: ХЕМИЈА
Циљ: Циљ учења Хемије је да ученик развије систем основних хемијских појмова и вештине за правилно руковање лабораторијским посуђем, прибором и супстанцама, да се оспособи за примену стеченог знања и вештина за решавање проблема у свакодневном животу и наставку образовања, да развије способности апстрактног и критичког мишљења, способности за сарадњу и тимски рад, и одговоран однос према себи, другима и животној средини.
Општа предметна компетенција Ученици развијају способност да објасне састав, структуру, својства и промене најважнијих чистих супстанци и смеша, познатих из свакодневног живота. Развијају способност да постављају питањa и формулишу претпоставке, да планирају и изводе огледе, прикупљају податке, уочавају правилности, објашњавају их и изводе закључке. Формирају хемијску писменост која им омогућава да: (а) прате информације о доприносу хемије у медицини, фармацији, пољопривреди, индустријској производњи и, уопштено, квалитету живота; (б) дискутују о питањима/темама у вези са здрављем и заштитом животне средине; (в) показују иницијативу, предузимљивост, критичко мишљење, способност за сарадњу и тимски рад, и одговоран однос према себи и другима у складу с циљевима одрживог развоја; (г) користе информације о саставу, употреби и начинима одлагања супстанци, безбедно и одговорно рукују супстанцама и комерцијалним производима. Ученици развијају разумевање природе научноистраживачког рада у области хемије и логичко резоновање кроз експериментално испитивање састава, својстава и промена чистих супстанци (најважнијих представника метала, неметала и класа неорганских и органских једињења) и смеша. Kроз квантитативна израчунавања повезују субмикроскопски и макроскопски ниво. Унапређују способност комуникације и изражавања у усменом и писаном виду коришћењем хемијских термина и симболичког језика хемије (хемијски симболи, формуле и једначине), коришћењем различитих извора информација на матерњем и страним језицима, и применом дигиталне писмености.
Специфична предметна компетенција Ученици развијају разумевање о својствима и променама супстанцама у саставу неживе и живе природе. Разликују према саставу примере елемената, једињења и смеша који су им познати из свакодневног живота. Уочавају и описују физичка и хемијска својства, и промене најважнијих неорганских и органских супстанци, познатих из свакодневног живота, њихову заступљеност у природи и практичну примену, укључујући и правилно руковање супстанцама. Уочена својства супстанци (макроскопски ниво), ученици повезују са изграђивачким честицама супстанци (атоми, јони, молекули) и хемијским везама (субмикроскопски ниво). Препознају примере смеша и раствора у свакодневном животу, повезују њихова својства са квалитативним и квантитативним саставом и практичном применом у различитим животним ситуацијама. Разликују електролите и неелектролите међу примерима из свакодневног живота, као и електролите међусобно. Примењују поступке за раздвајање састојака смеша у свакодневном животу. Разумеју значење хемијских симбола и формула, познају симболе најважнијих елемената, као и формуле елемената и најважнијих представника класа неорганских и органских једињења. Показују одговоран однос према здрављу и животној средини.
Разред: седми
Годишњи фонд часова: 72 часа

	ИСХОДИ
По завршетку разреда ученик ће бити у стању да:
	НАСТАВНА ТЕМА
	САДРЖАЈИ

	- идентификује и објашњава појмове који повезују хемију са другим наукама и различитим професијама, и принципима одрживог развоја;

	ХЕМИЈА КАО ЕКСПЕРИ-МЕНТАЛНА НАУКА И ХЕМИЈА У СВЕТУ ОКО НАС
	Предмет изучавања хемије; 
Везе између хемије и других наука; Примена хемије у различитим делатностима и свакодневном животу;
Супстанца; 
Врсте супстанци: хемијски елементи, хемијска једињења и смеше 
Демонстрациони огледи: демонстрирање узорака елемената, једињења и смеша.

	- правилно рукује лабораторијским посуђем, прибором и супстанцама, и показује одгворан однос према здрављу и животној средини; 
- експериментално појединачно и у групи испитује, описује и објашњава физичка и хемијска својства и физичке и хемијске промене супстанци; 
- повезује физичка и хемијска својства супстанци са применом у свакодневном животу и различитим професијама;

	ХЕМИЈСКА ЛАБОРАТОРИЈА
	Хемијска лабораторија и експеримент; Лабораторијско посуђе и прибор;
Физичка и хемијска својства супстанци;
Физичке и хемијске промене супстанци
Демонстрациони огледи:
демонстрирање правилног руковања лабораторијским посуђем и прибором и правилног извођења основних лабораторијских техника рада; испитивање физичких и хемијских својстава и промена супстанци.
Лабораторијска вежба I: основне лабораторијске технике рада: мешање, уситњавање и загревање супстанци.
Лабораторијска вежба II: физичка својства супстанци, мерење масе, запремине и температуре супстанце.
Лабораторијска вежба III: физичке и хемијске промене супстанци.

	- налази потребне информације у различитим изворима користећи основну хемијску технологију и симболику;
- објашњава основну разлику између хемијских елемената и једињења, и препознаје примере хемијских елемената и једињења у свакодневном животу;
- представља структуру атома, молекула и јона помоћу модела, хемијских симбола и формула;
- повезује распоред електрона у атому елемената с положајем елемената у Периодном систему елемената и својствима елемената;
	АТОМИ И ХЕМИЈСКИ ЕЛЕМЕНТИ 
	Атоми хемијских елемената; 
Хемијски симболи;
Грађа атома: атомско језгро и електронски омотач;
Атомски и масени број, изотопи;
Распоред електрона по нивоима у атомима елемената;
Периодни систем елемената (ПСЕ), закон периодичности и веза између броја и распореда електрона по нивоима у атомима елемената и положаја елемената у ПСЕ;
Племенити гасови – својства и примена
Демонстрациони огледи: формулисање претпоставке о честичној грађи супстанци.
Вежба IV: одређивање валентног нивоа и броја валентних електрона

	- разликују хемијске елементе и једињења на основу хемијских симбола и формула; 
- разликују типове хемијских веза, препознаје тип хемијске везе у супстанцама и повезује са својствима тих супстанци;
	
МОЛЕКУЛИ ЕЛЕМЕНАТА И ЈЕДИЊЕЊА, ЈОНИ И ЈОНСКА ЈЕДИЊЕЊА
	Ковалентна веза: молекули елемената и молекули једињења; 
Атомскa и молекулскa кристалнa решеткa;
Јонска веза и јонска кристална решетка;
Валенца; 
Хемијске формуле и називи
Демонстрациони огледи:
својства супстанци са ковалентном и јонском везом.
Лабораторијска вежба V: упоређивање својстава супстанци са јонском и супстанци са ковалентном везом.

	

- објашњава по чему се разликују чисте супстанце од смеша и илуструје то примерима; 
- разликује хомогене и хетерогене смеше, наводи примере из свакодневног живота и раздваја састојке смеша; 
-објасни процес растварања супстанце и квантитативно значење растворљивости супстанце;
-изводи израчунавања у вези с масеним процентним саставом раствора;

	ХОМОГЕНЕ И ХЕТЕРОГЕНE СМЕШЕ
	Смеше: хомогене и хетерогене;
Раствори – хомогене смеше; 
Растварање и растворљивост; 
Вода и ваздух – хомогене смеше у природи;
Масени процентни састав смеша;
Раздвајање састојака смеша: декантовање, цеђење и одвајање помоћу магнета
Демонстрациони огледи: састав и својства смеша; раствори и њихова својства; растворљивост; незасићени, засићени и презасићени раствори; раздвајање састојака смеша.
Лабораторијска вежба VI: испитивање растворљивости супстанци.
Лабораторијска вежба VII: раздвајање састојака смеша: декантовање, цеђење и одвајање помоћу магнета.

	- напише једначине хемијских реакција и објасни њихово квалитативно и квантитативно значење;
	ХЕМИЈСКЕ РЕАКЦИЈЕ И ХЕМИЈСКЕ ЈЕДНАЧИНЕ
	Хемијске реакције, Закон о одржању масе; 
Хемијске једначине
Демонстрациони огледи:
мерење и упоређивање укупне масе супстанци пре и после хемијске реакције у отвореном и затвореном реакционом систему. 
Вежба VIII: састављање једначина хемијских реакција

	- квантитативно тумачи хемијске симболе и формуле користећи  појмове релативна атомска и молекулска маса, количина супстанце и моларна маса;
	
ИЗРАЧУНА-ВАЊА У ХЕМИЈИ 
	Релативна атомска и релативна молекулска маса;
Количина супстанце и мол;
Моларна маса;
Закон сталних односа маса; 
Масени процентни састав једињења; Израчунавања на основу једначина 
хемијских реакција
Лабораторијска вежба IХ: мерење масе супстанце и израчунавање моларне масе и количине супстанце.

	- опише и објасни физичка и хемијска својства водоника и кисеоника;
- разликује оксиде, кислине, хидроксиде и соли на основу хемијске формуле и назива, опише основна својства ових класа једињења;
- индикаторима испита и на рН скали процени киселост раствора;
- тумачи ознаке са амбалаже супстанци/комерцијалних производа.
	ВОДОНИК И КИСЕОНИК, И ЊИХОВА ЈЕДИЊЕЊА;
СОЛИ
	Водоник;
Кисеоник; Оксидација, сагоревање и корозија;
Оксиди: хемијске формуле, називи и основна својства;
Киселине: хемијске формуле, називи и основна својства;
Хидроксиди (базе): хемијске формуле, називи и основна својства;
Мера киселости раствора: pH-скала;
Неутрализација – хемијска реакција киселина и хидроксида (база);
Соли: формуле и називи
Демонстрациони огледи:
испитивање кисело-базних својстава раствора помоћу индикатора; реакција неутрализације.
Лабораторијска вежба X: испитивање кисело-базних својстава раствора помоћу индикатора.



Кључни појмови садржаја: хемија, супстанца, елемент, једињење, смеша, хемијска лабораторија, оглед, хемијско својство, хемијска промена/хемијска реакција, атом, молекул, јон, ковалентна веза, јонска веза, хемијски симбол, хемијска формула, хемијска једначина, Периодни систем елемената, масени процентни састав, количина супстанце.

НАЧИН ПРАЋЕЊА ОСТВАРЕНОСТИ ИСХОДА:
Праћење и вредновање резултата напредовања ученика је у функцији остваривања исхода, а започиње иницијалном проценом достигнутог нивоа знања кроз наставу физике и математике у претходним разредима, у односу на који ће се одмеравати даљи напредак и формирати оцена. Оцењивање (сумативно и формативно) је саставни део процеса наставе и учења којим се обезбеђује континуирано праћење остваривања циља, исхода и стандарда постигнућа. Ученик се оцењује на основу усмене провере постигнућа, писмене провере и практичног рада.  Важно је да активности ученика у процесу наставе и учења буду усаглашени са очекиваним исходима и да се од ученика не очекују знања и вештине које у настави нису имали прилике да развију. Свака активност представља прилику за праћење и вредновање ученика, регистровање напретка ученика и упућивање на даље активности. Наставник континуирано прати и вреднује, осим постигнућа ученика и процес наставе и учења, као и сопствени рад. Преиспитивање наставе према резултатима, које постижу ученици, важна је активност наставника и подразумева промену у методама наставе и учења, активностима и задацима ученика, изворима за учење, наставним средствима, тако да се ученицима обезбеди напредовање ка бољим постигнућима. Ученици се подстичу да самовреднују свој рад, рад пара или групе, сарадњу са наставником, наставни час. 

УПУТСТВО ЗА ДИДАКТИЧКО-МЕТОДИЧКО ОСТАВРИВАЊЕ ПРОГРАМА: 
I.  ПАНИРАЊЕ НАСТАВЕ И УЧЕЊА 
Програм наставе и учења оријентисан на исходе наставнику даје већу сободу у креирању и осмишљавању наставе и учења. При панирању наставе и учења важно је имати у виду да се исходи разикују по потребном времену за њихово постизање. Неки се акше и брже могу остварити, аи је за већину исхода потребно више времена и више разичитих активности. Потребно је да наставник за сваку наставну јединицу, у фази панирања и писања припреме за час, у односу на одабрани исход, дефинише исходе специфичне за дату наставну јединицу. У фази панирања наставе и учења треба имати у виду да је уџбеник наставно средство и да он не одређује садржаје предмета. Препоручен је број часова за реаизацију сваке теме ко ји укључује и предвиђене абораторијске вежбе, вежбе и демонстрационе огеде. Формирање појмова треба базирати на демонстрационим огедима и абораторијским вежбама. 
II. ОСТВАРИВАЊЕ НАСТАВЕ И УЧЕЊА 
Хемија као експериментана наука и хемија у свету око нас је тема у којој ученици идентификују појмове који повезују хемију са другим наукама и разичитим професијама, кроз разичите примере из савременог живота (на пример, производња и прерада хране, производња екова, нових врста грађевинских и изоационих материјаа, козметичких производа, средстава за хигијену, конзерванаса, боја, акова). Учење шта је атом, о структури атома и субатомским честицама (протони, еектрони, неутрони), ученици би требао да започну на примеру атома хеијума (с обзиром на то да атом најзаступљенијег изотопа водоника нема неутроне). Потребно је да ученици упореде наеектрисање и масу протона, неутрона и еектрона, а потом наеектрисање, масу и веичину атомског језгра и еектронског омотача. Ученици би требао да примењују појмове атомски и масени број у описивању структуре атома. У овом периоду учења хемије ученици би требао да прошире дифиницију хемијског еемента тиме да хемијски еемент изграђује једна врста атома, тј. да сви атоми хемијског еемента имају исти број протона, односно атомски број. Током учења садржаја ове теме, ученици би требао да наставе повезивање својстава и структуре супстанци. При томе, важно је да уоче веома мау заступљеност сободних атома у природи, тј. да су само атоми пеменитих гасова сободни. Током учења садржаја теме ученици формирају појмове: хетерогена и хомогена смеша, раствори и растворљивост, разикују кваитативни и кванитативни састав смеша и представљају квантитативни састав смеша преко масеног процентног састава. 
III. ПРАЋЕЊЕ И ВРЕДНОВАЊЕ НАСТАВЕ И УЧЕЊА 
У настави оријентисаној на достизање исхода вреднује се процес и продукти учења. Прииком сваког вредновања постигнућа потребно је ученику дати повратну информацију која помаже да разуме грешке и побољша учење и резутат. Свака активност је приика за процену напредовања и давања повратне информације (формативно проверавање), а ученике треба оспособљавати да процењују сопствени напредак у остваривању исхода предмета. Питањима би требао подстицати ученике да предвиде шта ће се десити, да оправдају избор, објасне зашто се нешто десио и како се десио, повежу разичите обасти садржаја. Уога наставника је да води питањима ии сугестијама резоновање ученика, као и да пружа повратне информације. На основу резутата праћења и вредновања, заједно са ученицима треба панирати процес учења. Ученик се оцењује на основу усмене провере постигнућа, писмене провере и практичног рада. Важно је да активности ученика у процесу наставе и учења буду усагашени са очекиваним исходима, и да се од ученика не очекују знања и вештине које у настави нису имаи приике да развију. 

Назив предмета: ТЕХНИКА И ТЕХНОЛОГИЈА
Циљ учења Техника и технологија је да ученик развије техничко- технолошку писменост, да изгради одговоран однос према раду и производњи, животном и радном окружењу, коришћењу техничких и технолошких средстава, стекне бољи увид у сопствена професионална интересовања и поступа предузимљиво и иницијативно.
Опште предметне компетенције: Ученици се упознају врстама материјала и њихове обраде, мерење,појмом машина и механизама,врстама обраде метала,применом и врстама робота  технолошка компетенција
Специфичне предметне компетенције: Ученици развијају вештину сарадње, која аргументовано и креативно доприноси раду у групама, постизању договора о правилима заједничког рада и постизања заједничког циља. Цртањем тех.цртежа на рачунару и управљањем помоћу рачунара ученици стичу дигиталну компетенцију.
Разред: Седми
Годишњи фонд часова: 72 часа

	ИСХОДИ
По завршетку разреда ученик ће бити у стању да:

	САДРЖАЈИ

	• повеже развој машина и  њихов допринос подизању квалитета живота и рада;
• повеже ергономију са здрављем и конфором људи при употреби техничких средстава;
• анализира да ли је коришћење одређене познате технике и технологије у складу са очувањем животне средине;
• истражи могућности смањења трошкова енергије у домаћинству;
повеже занимања у области производних техника и технологија са сопственим интересовањем;
• разликује врсте транспортних машина;
• повеже подсистеме код возила друмског саобраћаја са њиховом улогом;
• провери техничку исправност бицикла;
•демонстрира поступке одржавања бицикла или мопеда;
•самостално црта скицом и техничким цртежом предмете користећи ортогонално и просторно приказивање;
• користи CAD технологију за креирање техничке документације;
• образложи предности употребе 3D штампе у изради тродимензионалних модела и макета;
• управља моделима користећи рачунар;
• објасни улогу основних компоненти рачунара, таблета, паметних телефона и осталих савремених ИКТ уређаја; 
• објасни улогу и значај вештачке интелигенције и примену у свакодневном животу.
• аргументује значај рационалног коришћења расположивих ресурса на Земљи;
•идентификује материјале који се користе у машинству и на основу њихових својстава процењује могућност  примене;
• користи прибор за мерење у машинству водећи рачуна о прецизности мерења; 
• врши операције обраде материјала који се користе у машинству, помоћу одговарајућих алата, прибора и машина и примени одговарајуће мере заштите на раду;
• објасни улогу одређених елемената машина и механизама на једноставном примеру;
• образложи значај примене савремених машина у машинској индустрији и предности роботизације производних процеса; 
• објасни основе конструкције робота;
•класификује погонске машине – моторе и повеже их са њиховом применом;
• самостално/тимски истражи и реши задати проблем у оквиру пројекта;
• изради производ у складу са принципима безбедности на раду;
• тимски представи идеју, потупак израде и производ;
• креира рекламу за израђен производ;
• врши e-коресподенцију у складу са правилима и препорукама са циљем унапређења продаје;
• процењује свој рад и рад других на основу постављених критеријума (прецизност, педантност и сл.).

КОНСТРУКТОРСКО МОДЕЛИРАЊЕ
	Појам , улога и развој машина и механизама.
Потрошња енергије у домаћинству и могућност уштеде.
Утицај дизајна и правилне употребе техничких стедстава на здравље људи.
Зависност очувања животне средине од технологије.
Професије(занимања) у области техника и технологија.
Машине спољашњег и унутрашњег транспорта.
Подсистеми код возила друмског 
саобраћаја(кочиони,погонски, преносни, управљачки).
Исправан бицикл/мопед као битан предуслов безбедног учешћа у саобраћају.
Специфичности техничких цртежа
Ортогонално и просторно приказивање предмета.
Коришћење функција и алаата програма CAD.
Употреба 3D штампе у тродимензионалних модела и макета.
Основне компоненте ИКТ уређаја.
Управљање и контрола коришћењем рачунарске технике и интерфејса.
Вештачка интелегенција- појмови, примери технологија управљаних вештачком интилигенцијом.
Рационално коришћење ресурса на Земљи и очување и заштита животне средине.
Материјали у машинству(пластика, метали, легуре и др. ).
Мерење и контрола- појам и примена мерних средстава( мерила).
Технологија обраде материјала у машинству (обрада материјала са скидањем струготине и без скидања струготине, савремене технологије обраде).
Елементи машина и механизама( елементи за везу, елементи снаге и кретања, специјални елементи).
Производне машине: врсте ,    принцип рада, појединачна и серијска производња.
Појам, врсте, намена и принцип рада робота(механика, погон и управљање).
Погонске машине :мотори( хидраулични, пнеуматски, топлотни).
Моделирање погонских машина и/или мини школског робота.
Проналажење информација , стварање идеје, и дефинисање задатака.
Самосталан / тимски рад  на пројекту.
Израда техничке документације изабраног модела ручно или уз помоћ рачунарских апликација.
Реализација пројекта- израда модела коришћењем алата и машина у складу са принципима безбедности на раду.
Представљање идеје, поступака израде и производа.
Процена сопственог рада и рада других на основу постављених  критеријума.
Употреба електронске коресподенције са циљем унапређења производа.
Одређивање оквирне цене трошкова и вредност израђеног модела.
Креирање рекламе за израђени производ.


Кључни појмови садржаја: машинство ,саобраћај, техничка документација,енергетика , заштита личне безбедности и животне средине, предузимљивост и иницијатива.

УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА
Наставни предмет техника и технологија намењен је развоју основних техничких компетенција ученика ради његовог оспособљавања за живот и рад у свету који се технички и технолошки брзо мења. Један од најважнијих задатака је да код ученика развија свест о томе да примена стечених знања и вештина у реалном окружењу подразумева стално стручно усавршавање и целоживотно учење, као и да је развијање предузимљивости један од важних предуслова личног и професионалног развоја. 
Програм наставе и учења за седми разред оријентисан је на остваривање исхода. Исходи су искази о томе шта ученици умеју да ураде на основу знања која су стекли учећи предмет техника и технологија. Представљају опис интегрисаних знања, вештина, ставова и вредности ученика у пет наставних тема: животно и радно окружење, саобраћај, техничка и дигитална писменост, ресурси и производња и конструкторско моделирање.
I     ПЛАНИРАЊЕ НАСТАВЕ И УЧЕЊА 
Полазећи од датих исхода и садржаја наставник најпре креира свој годишњи-глобални план рада из кога ће касније развијати своје оперативне планове. Дефинисани исходи олакшавају наставнику даљу операционализацију исхода на ниво конкретне наставне јединице. Наставник је у планирању, припреми и остваривању наставе и учења аутономан. За сваки час треба планирати и припремити средства и начине провере остварености пројектованих исхода. Ученици у седмом разред долазе са извесним знањем из области технике и технологије која су стекли у предходним разредима, као и са одређеним животним искуствима у коришћењу различитих уређаја и учествовања у саобраћају. На томе треба градити даље стицање знања, овладавање вештинама водећи рачуна да су изузетно важни исходи овог предмета формирање правилних ставова према техници и технологији где је човек лично одговоран за њихову употребу и злоупотребу, као и за заштиту животне средине. 
Програм наставне и учења из технике и технологије захтева разноврстан методички приступ с обзиром на различитост функција и карактера појединих делова програмских садржаја, као и психофизичких могућности ученика. За успешно остваривање програма, односно циља учења.
II. ОСТВАРИВАЊЕ НАСТАВЕ И УЧЕЊА
Ученици у седмом разред долазе са извесним знањем из области технике и технологије која су стекли у предходним разредима, као и са одређеним животним искуствима у коришћењу различитих уређаја и учествовања у саобраћају. На томе треба градити даље стицање знања, овладавање вештинама водећи рачуна да су изузетно важни исходи овог предмета формирање правилних ставова према техници и технологији где је човек лично одговоран за њихову употребу и злоупотребу, као и за заштиту животне средине. 
Животно и радно окружење
Да би се достигли исходи за ову област потребно је повезивати садржаје осталих области са примерима са којима се ученици готово свакодневно срећу, стимулисати их да препознају утицај технологије на живот и рад у свом окружењу као и да стекну знања о томе како су људи до сада решавали проблеме у борби за преживљавање.
Појам и улогу машина и механизама и њихово коришћење у окружењу треба представити ученицима што је могуће више на практичним примерима користећи доступна наставна средства и мултимедије. 
Посебну пажњу треба обратити утицају технологије на животну средину, а нарочито на експлоатацију сировина, загађење ваздуха производњу токсичних отпада и њихов утицај на климатске промене. На животну средину веома утиче и енергетска ефикасност. Да би ученици што лакше усвојили појам уштеде енергије, потребно је упутити их да на примеру свог домаћинства истраже колика је потрошња енергије, који су највећи потрошачи и шта би било најбоље учинити да би се потрошња смањила. Ово је потребно остварити задајући ученицима да прикупе и обраде податке о потрошњи појединих доступних уређаја и укупној количини потрошене енергије на месечном нивоу. У зависности од средине, може се истраживати и потрошња горива (грејање, самостални превоз, пољопоривредне машине) и могућности уштеде. 
У оквиру активности у којима користе машине и алате ученици су готово свакодневно изложени утицају дизајна на конфорно и безбедно руковање машинама и уређајима. Без дубљег задирања у појам ергономије објаснити ученицима како је добар дизајн предуслов за квалитетнији и безбеднији рад, као и на који начин се треба прилагодити (став, правилно држање, безбедна растојања од машина, екрана) ради постизања конфора и очувања здравља.
Препоручени број часова је  6.
Саобраћај
Област која се односи на саобраћај се реализује у континуитету као важна компонента саобраћајног васпитања. На почетку реализације ове области подсетити ученике да су у претходним разредима учили о саобраћајним системима, намени, функционисању и организацији саобраћаја у оквиру саобраћајних објеката, као и о правилима и прописима за регулисање друмског саобраћаја која се, пре свега, односе на пешаке и бициклисте као учеснике у саобраћају. Посебно нагласити да је тежиште исхода у претходна два разреда било на безбедном понашању и преузимању личне одговорности ученика за понашање у саобраћају. У седмом разреду тежиште је на саобраћајним средствима која се користе и њиховим најважнијим подсистемима (погонски, преносни, управљачки и кочиони). У складу са исходима ову област треба реализовати у два корака. У првом кораку фокус је на основним деловима саобраћајних средстава и њиховим најважнијим подсистемима друмског саобраћаја са безбедносног аспекта. Други део треба реализовати у области Ресурси и производња са аспекта елемената машина и механизама (елементи за пренос снаге и кретања, елементи за везу, специјални елементи) и са енергетског аспекта (погонске машине и мотори). Уз помоћ мултимедије упознати ученике са машинама и њиховим главним карактеристикама спољашњег (бицикли, мопеди/мотоцикли, аутомобили, камиони, аутобуси, возови, бродови, авиони) и унутрашњег транспорта (дизалице, виљушкари, транспортери, лифтови). При реализацији ових садржаја посебно назначити наведене подсистеме код бицикла, мопеда и аутомобила.Оспособити ученике да самостално провере и подесе техничку исправност бицикла (упављачки, преносни и кочиони систем, пнеуматике, висину седишта, осветљење и др.) и демонстрирају поступке одржавања бицикла или мопеда. За остваривање ових исхода користити школски бицикл и постер мопеда.
Препоручени број часова је 6.
Техничка и дигитална писменост
Ова област се ослања на усвојена знања ученика из техничког цртања у претходним разредима. Потребно је упознати и оспособити ученике за ортогонално и просторно представљање предмета и коришћење рачунарских апликација за CAD. У оквиру апликације ученици најпре креирају модел користећи 2D приказ на основу података које читају са техничког цртежа. Коришћењем 3D модела ученици активирају основне технике дизајна са циљем самосталног креирања техничког цртежа у складу са стандардима. Креирати вежбу у оквиру које ученици анализирају елемент сложеније геометрије, израђују модел користећи CAD и рендерују га.Ученике треба упознати са наменом основних електронских компоненти рачунара и осталих ИКТ уређаја. Уколико временски оквир дозвољава, ученике упознати и са начином функционисања појединих компоненти, али на елементарном нивоу препоручено коришћењем рачунарских симулација и анимација. Код ученика треба развити свест о значају коришћења рачунарске технике у апаратима, уређајима и производним процесима и објаснити појам и улогу интерфејса у управљању и контроли. Кроз неколико питања навести ученике на размишљање и дискусију о томе колико су упознати са појмом вештачке интелигенције кроз коришћење „паметних“ уређаја, као што су паметни телефони, таблети, прегледом интернета, гледањем научно-фантастичних филмова или долажењем до других информација путем различитих медија.
При објашњењу појма вештачке интелигенције не треба инсистирати на учењу дефиниције (јер дефиниција има више) већ ученицима представити вештачку интелигенцију као подобласт рачунарства чији је задатак развијање програма (софтвера) који ће омогућити рачунарима да размишљају и да се понашају интелигентно, на сличан начин као што се понаша и размишља човек.
Ученицима објаснити да се почетак развоја вештачке интелигенције везује за прве рачунаре и роботизоване машине. Каснијим усавршавањем ИКТ-а, роботике, мехатронике и других наука, све више се развијала и област вештачке интелигенције.
Објаснити ученицима термин – „машинско учење“ (machine learning) који се везује за вештачку интелигенцију. Машинско учење је подобласт вештачке интелигенције чији је циљ конструисање алгоритама и рачунарских система који су способни да се адаптирају на нове ситуације и уче на бази искуства.
Навести примере примене вештачке интелигенције, са акцентом на области које се изучавају у оквиру Програма наставе и учења из Технике и технологије, као што су: роботика (хуманоидни, индустријски роботи и др.), саобраћај (прототипови првих аутономних аутомобила, интелигентни саобраћајни системи), паметни градови (паметне куће, паметни уређаји), IOT технологија, пољопривреда (паметни системи за наводњавање и др.), здравство (дијагностиковање болести пацијената, „паметни болнички кревети“ и др.), интернет (лакши и бржи одабир садржаја код претрага на интернету, код филтрирања нежељене поште, код разних сервиса за превођење (нпр. Гугл преводиоца итд.), бизнис, економија и трговина (боље пословање привредних субјеката) итд.
Препорука је да се наставна тема о вештачкој интелигенцији реализује после наставне теме Управљање и контрола коришћењем рачунарске технике и интерфејса или после наставне теме Појам, врсте, намена и конструкција робота, јер ће ученици најлакше моћи да разумеју појам вештачке интелигенције кроз садржаје из роботике у којој је највише и заступљена.
Препоручен број часова за реализацију ове области је 18.
Ресурси и производња 
Упознати ученике са значајем рационалног коришћења ресурса и принципима очувања животне средине. Уколико има могућности, организовати посету установи или погону чија је делатност директно или индиректно везана за наведене принципе. Поставити ученицима задатак за самосталан рад у оквиру кога ће у свом домаћинству истражити у којој мери и на који начин се они остварују.
Уз практичне примере и реалне моделе навести ученике да закључе који се материјали најчешће користе у машинству и због којих њихових својстава. Демонстрирати правилно коришћење прибора за мерење и контролу у машинству и реализовати практичне вежбе са истима. Објаснити улогу елемената машина и механизама и демонстрирати њихов рад на моделу или путем рачунарске симулације. Потребно је увести ученике у карактеристике обраде материјала који се користе у машинству, практично демонстрирати операције и реализовати једноставну вежбу водећи рачуна о безбедности ученика. Илустровати савремене технологије обраде материјала и по могућности организовати посету производном погону који их користи. Упознати ученике са савременим производним машинама у машинској индустрији и значајем њихове примене у појединачној и серијској производњи.
Увести појам роботике и објаснити њен значај у савременој индустрији. Уколико постоји могућност, демонстрирати рад школског робота или користити рачунарску симулацију. Упознати ученике са основама конструкције робота и улогом појединих делова. Роботику повезати са наставним садржајима као што су информатичка технологија, машине и механизми, енергетика и технологија обраде материјала. Реализацију ових садржаја урадити уз корелацију са наставом Информатике и рачунарства.
Ученицима представити класификацију погонских машина – мотора и илустровати њихову примену на практичним примерима из учениковог окружења.
Препоручен број часова за реализацију ове области је 20.
Конструкторско моделовање 
У овом делу програма ученици кроз практичан рад примењују претходно стечена знања и вештине. Садржаје треба реализовати кроз ученичке пројекте, од графичког представљања замисли, преко планирања, извршавања радних операција, маркетинга до процене и вредновања. Наставити са алгоритамским приступом у конструкторском моделовању посебно у приступу развоја техничког стваралаштва - oд идеје до реализације.  Један од аспекта употребе рачунара и периферних уређаја је и у функцији управљања техничким системима и процесима (интерфејс – систем веза са рачунаром) и конструкцијом робота. Реализацију ових садржаја урадити уз корелацију са наставом Информатике и рачунарств
Приликом израде техничке документације изабраног модела, ручно или уз помоћ рачунарских апликација, примењивати научено: просторно приказивање предмета, ортогонално пројектовање као и специфичности техничког цртања у области машинства. Треба настојати да се остварује континуитет информатичке писмености с циљем да ученици науче да користе рачунар за цртање и израду презентација. 
На основу утрошеног материјала, енергије и рада реализатори (појединац или тим) треба да искажу оквирне цене трошкова и вредност израђеног модела. У складу са предузетничким аспектима, реализатори треба да израде и одговарајуће материјале за рекламе за израђени производ. 
Препоручен број часова за реализацију ове области је 22.
III. ПРАЋЕЊЕ И ВРЕДНОВАЊЕ НАСТАВЕ И УЧЕЊА
У настави оријентисаној на достизање исхода вреднују се процес и продукти учења. 
У процесу оцењивања потребно је узети у обзир све активности ученика (уредност, систематичност, залагање, самоиницијативност, креативност и др). 
Вредновање активности, нарочито ако је тимски рад у питању, потребно је обавити са групом тако да се од сваког члана тражи мишљење о сопственом раду и о раду сваког члана понаособ (тзв. вршњачко оцењивање).
Приликом сваког вредновања постигнућа потребно је да наставник са ученицима договори показатеље на основу којих сви могу да прате напредак у учењу. На тај начин ученици ће бити подстакнути да промишљају о квалитету свог рада и начинима како га унапредити. Оцењивање тако постаје инструмент за напредовање у учењу. На основу резултата праћења и вредновања, заједно са ученицима треба планирати процес учења и бирати погодне стратегије учења. ба реализовати поделом одељења на 2 (две) групе, уколико одељење има више од 20.

Назив предмета: ИНФОРМАТИКА И РАЧУНАРСТВО
Циљ учења оспособљавање ученика за управљање информацијама, безбедну комуникацију у дигиталном окружењу, креирање дигиталних садржаја и рачунарских програма за решавање различитих проблема у друштву ко је се развојем дигиталних технологија брзо мења.
Опште предметне компетенције: Развијање креативности и оспособљавање за креативно изражавање применом рачунарске, информационе и комуникационе технологије.
Специфичне предметне компетенције: 
Оспособљавање ученика да препознају проблем, реше и по потреби рашчлане проблем на делове и решење представе у виду текста, алгоритамског дијаграма или програма.
Оспособљавање ученика да планирају стратегију решавања проблема (претпоставе решења, планирају редослед активности, изаберу извор информација, средстава/опрему коју ће користити, са ким ће сарађивати, кога ће се консултовати).
Оспособљавање ученика за одговорну примену препорука заштите здравља, безбедности, личне и приватности других у свакодневном раду у дигиталном окружењу.
Разред: Седми
Годишњи фонд часова: 36 часа

	ИСХОДИ
По завршетку разреда ученик ће бити у стању да:
	ОБЛАСТ/
ТЕМА
	САДРЖАЈИ

	· разликује визуелну презентацију и логичку структуру текста;
· користи алате за стилско обликовање документа и креирање прегледа садржаја у програму за обраду текста;
· објасни принципе растерске и векторске графике и модела приказа боја;
· креира растерску слику у изабраном програму;
· креира векторску слику у изабраном програму;
· користи алате за уређивање и
· трансформацију слике;
· креира гиф анимацију;
· креира видео-запис коришћењем алата за снимање екрана;
	ИКТ

	Обележавање логичке структуре
и генерисање прегледа садржаја
текстуалног документа.

Карактеристике рачунарске графике (пиксел, резолуција, RGB и CMYK модели приказа боја, растерска и векторска графика).

Рад у програму за растерску графику.

Рад у програму за векторску графику.
Израда гиф анимација.

Коришћење алата за снимање екрана.

	· Разликује појмове URL, DNS, IP адреса;
· објасни појмове хипервеза и хипертекст;
· креира, форматира и шаље електронску пошту;
· обавља електронску комуникацију на сигуран, етички одговоран и
· безбедан начин водећи рачуна о приватности;
· препозна непримерени садржај, нежељене контакте и адекватно се
· заштити;
· сараднички креира и дели документе у облаку водећи рачуна о одговарајућим нивоима приступа;
· подешава хипервезе према делу садржаја, другом документу или веб локацији.

	ДИГИТАЛНА ПИСМЕНОСТ
	URL, DNS, IP адреса.

Хипервеза и хипертекст.

Електронска пошта, креирање
налога, слање и пријем поште.

Електронска пошта (контакти,
безбедност, нежељена пошта).

Рад на дељеним документима
(текстуалним документима /
презентацијама /упитницима...)
у облаку.


	· уз помоћ програмске библиотеке текстуалног програмског језика исцртава елементе 2Д графике;
· употребљава петље и генератор насумичних бројева за исцртавање
· сложенијих облика;
· планира, опише и имплементира решење једноставног проблема;
· проналази и отклања грешке у програму;
· сарађује са осталим члановима групе у свим фазама пројектног задатка;
· креира, уређује и структурира дигиталне садржаје који комбинују текст, слике, линкове, табеле и анимације.
	РАЧУНАРСТВО

	Рад са изабраним текстуалним
програмским језиком у области
2Д графике.

Основне карактеристике
изабране графичке библиотеке.

Методе за исцртавање основних
геометријских облика.


Подешавање боја и положаја
објеката.

Примена петљи и случајно
генерисаних вредности на
исцртавање геометријских
облика.


	· креира рачунарске програме који доприносе решавању пројектног задатка;
· поставља резултат свог рада на Интернету ради дељења са другима уз помоћ наставника;
· вреднује своју улогу у групи при изради пројектног задатка и активности за ко је је био задужен.

	ПРОЈЕКТНИ ЗАДАЦИ
	Фазе пројектног задатка од
израде плана до представљања
решења.

Израда пројектног задатка у
корелацији са другим предметима.

Вредновање резултата
пројектног задатка.



Кључни појмови садржаја: логичка структура и садржај документа, пиксел, резолуција, растерска и векторска графика, RGB и CMYK палете боја, гиф анимација, хипервеза, URL, електронска пошта, текстуални програмски језик, 2Д графика.

УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА
Програм наставе и учења информатике и рачунарства, у другом циклусу основног образовања и васпитања, организован је по спиралном моделу и оријентисан је на остваривање исхода. Исходи су јасни и прецизни искази о томе шта ученик зна да уради и вредносно процени по завршетку процеса учења. Наставни програм предмета информатика и рачунарство се састоји из три тематске целине: Информационо-комуникационе технологије (скр. ИКТ), Дигитална писменост и Рачунарство.
Наставник треба да осмисли активности тако да укључују практичан рад уз примену ИКТ-а, повезивање различитих садржаја из других тема унутар самог предмета, као и других предмета. Оставити простор за ученичку иницијативу и креативност – кроз дискусију са ученицима одабирати адекватне алате, концепте и стратегије за реализацију одређених активности.
Наставницима се препоручује да у току седмог разреда, ради развијања међупредметних
компетенција и остваривања корелације са другим предметима, реализују са ученицима најмање два пројектна задатка ко ји обухватају теме и из других предмета. Време реализације пројектних задатака (једног из области ИКТ и Дигитална писменост и другог из области Рачунарство) одређује наставник у договору са ученицима и са наставницима других предмета, који обухватају област изабране теме. При избору тема, понудити неколико пројектних тема и омогућити тимовима ученика да одаберу ону ко ја највише одговара њиховим интересовањима.

I. ПЛАНИРАЊЕ НАСТАВЕ И УЧЕЊА
Наставни програм усмерава наставника да наставни процес конципира у складу са дефинисаним исходима, односно да планира како да оствари исходе, које методе и технике да примени, као и ко је активности ће за то одабрати. Дефинисани исходи показују наставнику и ко ја су то специфична знања и вештине која су ученику потребна за даље учење и свакодневни живот.
Приликом планирања часа, исходе предвиђене програмом треба разложити на мање који
одговарају активностима планираним за конкретан час. Треба имати у виду да се исходи у програму разликују, да се неки могу лакше и брже остварити, док је за друге потребно више времена, више различитих активности и рад на различитим садржајима. Исходе треба посматрати као циљ коме се тежи током једне школске године. Наставу у том смислу треба усмерити на развијање компетенција, и не треба је усмерити само на остваривање појединачних исхода.
При обради нових садржаја треба се ослањати на постојеће искуство и знање ученика, и
настојати, где год је то могуће, да ученици самостално изводе закључке. Основна улога
наставника је да буде организатор наставног процеса, да подстиче, организује и усмерава активност ученика.
На часовима треба комбиновати различите методе и облике рада, што доприноси већој рационализацији наставног процеса, подстиче интелектуалну активност ученика и наставу чини интересантнијом и ефикаснијом. Избор метода и облика рада зависи од наставних садржаја које треба реализовати на часу и предвиђених исхода, али и од специфичности одређеног одељења и индивидуалних карактеристика ученика.

II. ОСТВАРИВАЊЕ НАСТАВЕ И УЧЕЊА
Информационо-комуникационе технологије
Наставну тему Информационо-комуникационе технологије започети радом на документу који представља својеврсну рекапитулацију онога што су ученици учили у претходна два разреда.
У сегменту креирања и обраде дигиталне слике, ученицима треба објаснити карактеристике векторског и растерског представљања слике на рачунару. Представити RGB и CMYK палете боја, указати на везу избора палете у односу на намену: RGB– за приказивање на дигиталном уређају или на интернету, односно CMYK палете боја за припрему за штампање. На овом месту погодно је увести и питање одговарајуће резолуције (квалитета) графичке датотеке у контексту конкретне потребе – штампање или коришћење на дигиталном уређају, односно постављање на интернет.
Код помињања резолуције слике, још једном подсетити ученике на појам пиксел, те однос квалитета слике и резолуције. Коментарисати количину меморијског простора који заузима иста дигитална слика припремљена за штампу и припремљена за приказивање на вебу или слање електронском поштом.
Наставити рад на креирању растерске графике у програму ко ји су ученици користили у претходним разредима.
Представити алате за селекцију и основне корекције дигиталних слика и фотографија као што су промена нивоа осветљености, контраста и обојености. Ученици могу на својим фотографијама да увежбавају технике основних корекција и обраде фотографије. Приказати могућности аутоматске обраде већег броја дигиталних слика (нпр. аутоматско смањење величине свих слика преузетих са дигиталног фото-апарата).Упознати ученике са карактеристикама радног окружења одабраног програма (инсталираног локално на рачунару или у „облаку”) за креирање и обраду векторске графике.
Разговарати са ученицима о изворима информација ко је користе док уче. Поред уџбеника, охрабрити их да испричају лична искуства везана за интернет као извор информација, видео-туторијале, разговоре са одраслим особама... Утврдити каква су искуства ученика када је учење коришћењем видео-туторијала у питању (формално и неформално). Коришћењем одабраног програма за снимање екрана демонстрирати снимање кратког видео-туторијала, приказати резултат ове активности и задати смернице за израду кратког видео-туторијала, који ученици треба самостално да сниме и сачувају.

Дигитална писменост

Подсетити ученике на значење појмова који су у претходним разредима представљени скраћеницама URL и IP адреса, затим појмова клијент и сервер у мрежном окружењу, као и на значење појмова: домен, назив интернет домена, веб-адреса и њихову узајамну везу. Укратко представити значење појмова: DNS сервис (на пример DNS -DomainNameSystem – као базни интернет сервис, који омогућава превођење текстуалних у нумеричке ознаке и обратно) и DNS сервер (на пример DNSServer – уређај који омогућава да се за тражене услуге на одређеном интернет домену добију одговарајуће IP адресе неопходне за комуникацију и размену података у мрежи) и објаснити њихову улогу у комуникацији између клијента и сервера у мрежном окружењу (на пример у ком су односу DNS сервис, URL и IP адреса у оквиру веб сервиса (WorldWideWeb). Објаснити појам хипервезе (hyperlink) и хипертекста (hypertext). Приказати хипертекст и хиперлинк у интернет прегледачу, а затим, у програмима за обраду текста и израду мултимедијалних презентација демонстрирати додавање и подешавање хипервезе према делу текста у документу, другом документу или према неком садржају на инернету.
Представити интернет сервис електронска пошта (е-маил). Објаснити значење појма адреса електронске поште, описати и по потреби демонстрирати поступак креирања налога за електронску пошту. Представити поступак креирања и форматирања електронске поште, поступак уметања прилога и хипервеза.
Подсетити ученике на примере дељења садржаја који су описани и примењивани у претходним разредима и представити могућности које н уди рачунарство у облаку (CloudComputing) путем дељеног диска за чување података, употребу апликација и алата доступних уз изабрани е-маил налог. Представити концепт рада изабраног дељеног диска (на пример: OneDrive, GoogleDrive...) за организацију података, демонстрирати рад у апликацијама и направити аналогију са офлајн апликацијама исте намене (процесор текста, програм за рад са слајд-презентацијама…).
Представити поступак дељења и подешавање опција дељења садржаја (на пример, путем линка на конкретне мејл адресе). Описати и демонстрирати рад на дељеном тексту, презентацији или упитнику кроз активности на конкретном садржају. Указати на бројне предности и могуће недостатке сарадничког рада. Описати и приказати поступке рада на документу, преузимање и чување у одговарајућим форматима намењеним за даљи рад, штампање или друге потребе.
[bookmark: br509]Објаснити поступак креирања, додавања (отпремања са уређаја на дељени диск) и преузимања садржаја (са дељеног дика на уређај).[image: image442] 

Пројектни задатак из области ИКТ и Дигитална писменост

При реализацији првог пројектног задатка, наставник планира фазе пројектног задатка у складу са временом, сложеношћу теме, расположивим ресурсима (знања, вештине и ставови које су ученици усвојили након тематских целина ИКТ и Дигитална писменост, техничке опремљености школе и других релевантних фактора). Ученици заједно са наставником пролазе кроз све фазе рада на пројектном задатку, при чему наставник наглашава сваки корак, објашњава, иницира дискусију и предлаже решења.
Посебну пажњу посветити развоју међупредметних компетенција, подстицању иницијативе и креативности, успостављању сарадничких и вредносних ставова код ученика.
При представљању фаза пројекта (на начин већ описан у претходним разредима) понудити ученицима пројектне задатке ко ји се баве реалним темама из школског или свакодневног живота.
Циљ пројектног задатка је развијање и неговање: поступности, повезивања и изградње
сопствених стратегија учења, вршњачког учења, вредновања и самовредновања постигнућа.
Пројектни задаци подразумевају корелацију и сарадњу са наставницима осталих предмета, која се може остварити на оваквим и сличним примерима.
Добар пример сумирања научених поступака је израда пратеће документације у виду фајлова различитог типа, као што су: текстуални фајлови, слике, видео материјали и сл. који су настали сарадничким радом у облаку.
У сарадњи са адиминстратором школског сајта, идеје и продукте радове пројектних активности промовисати на сајту школе. Размотрити могућност учешћа на националним и међународним конкурсима.

Рачунарство

Креирање програма ко ји користе графику обрађивати у истом програмском језику и окружењу ко је је коришћено за учење програмирања током 6. разреда. Пре преласка на обраду нових тема обновити технике програмирања у текстуалном програмском језику у 6. разреду.
Укратко упознати ученике са библиотеком за 2Д графику ко ја ће бити коришћена у настави и, ако је то потребно, са начином њене инсталације. Подцртати везу између програмирања графичких апликација и програма за векторску графику (сваки цртеж се састоји од скупа геометријских облика описаних својим нумеричким параметрима).
Увести појам координатног система прозора, описати сличности и разлике у односу на традиционални координатни систем ко ји се користи у математици. Увести начине задавања боја (именоване боје, боје задате помоћу три броја у RGB систему).
Објаснити и демонстрирати исцртавање следећих основних примитива:
· дуж,
· испуњен и уоквирен правоугаоник,
· круг и кружница.
Објаснити појмове апсолутне и релативне вредности координата. Уколико их одабрана графичка библиотека подржава, приказати и следеће, мало компликованије примитиве:
· испуњена и уоквирена елипса,
· кружни лук,
· испуњени и уоквирени многоугао (полигон).
Описати и демонстрирати поступак примене ових облика у цртању мало сложенијих цртежа, каои технику исписа текста на екрану, на датој позицији и са одабраним словним ликом (фонтом).
Приказати технике учитавања и приказа слика, ако их одабрана графичка библиотека подржава и илустровати их кроз низ примера (слике могу да буду унапред припремљене од стране наставника, а ученицима се може задати да са интернета преузму одговарајуће слике, обраде их у програму за обраду слика и онда их увезу у своју апликацију).

Пројектни задатак из области Рачунарства

Пројектна настава у области Рачунарства је комплексан приступ настави и учењу ко ји најчешће користи методе као што су проблемска настава и учење засновано на истрази (питањима).
Проблемска настава поставља пред ученике стварни проблем из живота који треба истражити и за који треба предложити могућа решења. Све врсте реалних животних проблема могу бити повод за проблемску наставу. Пронађена решења се могу тестирати и о њима се може расправљати.
Истрагу можемо да дефинишемо као „потрагу за истином, информацијама или знањем“. Учење засновано на истрази почиње постављањем питања, наставља са истраживањем и завршава се проналажењем решења, доношењем разумних закључака, одговарајућих одлука, или применом нових знања или вештина.
Обе наставне методе се фокусирају на развијање вештина за решавања проблема, критичко мишљење и обраду информација. Оне дају најбоље резултате када су почетна питања/проблеми довољно отворени (одговор није могуће наћи једноставним укуцавањем у претраживач) и када ученици раде у малим тимовима или групама. Ове две методе су уско повезане и често се преклапају. Изузетно је важно имати на уму да у оба приступа нема нужно тачних и нетачних одговора. Свако решење може имати мане и врлине, а ученици морају да их анализирају и процењују.
Наставни пројекат подразумева програмирање у текстуалном програмском језику или адаптацију унапред датог програма у циљу решавања пројектног задатка. За реализацију наставног пројекта могуће је користити рачунар или други програмабилни физички уређај.

III. ПРАЋЕЊЕ И ВРЕДНОВАЊЕ НАСТАВЕ И УЧЕЊА

У процесу вредновања потребно је континуирано пратити рад ученика. У настави оријентисаној на достизање исхода вреднују се и процес и продукти учења.
Будући да предмет информатика и рачунарство у седмом разреду треба, првенствено да развије вештине, навике, вредносне ставове и стилове понашања, требало би и вредновање више усмерити ка праћењу и вредновању практичних радова и вежбања, а мање ка тестовима знања.
Вредновање активности, нарочито ако је тимски рад у питању, се може обавити са групом тако да се од сваког члана тражи мишљење о сопственом раду и о раду сваког члана понаособ (тзв. вршњачко оцењивање). На основу резултата праћења и вредновања, заједно са ученицима треба планирати процес учења и бирати погодне стратегије учења.
Препоручује се и оцењивање базирано на практичним радовима и вежбањима. Квизове, тестове знања и слично користити првенствено за увежбавање и утврђивање појмова и чињеничних знања, а мање за формирање коначних оцена. Креирање таквих инструмената за утврђивање градива, кад год је могуће, препустити самим ученицима, чиме се постиже вишеструки ефекат на усвајање знања и вештина.
Препоручено је комбиновање различитих начина оцењивања да би се сагледале слабе и јаке стране сваког свог ученика. Приликом сваког вредновања постигнућа потребно је ученику дати повратну информацију која помаже да разуме грешке и побољша свој резултат и учење.

Програм рађен по: ( „Службеном гласнику РС“ , бр. 88/17, 27/88 и др.закон 10/19 и 6/20).


Наставни предмет: ЛИКОВНА КУЛТУРА
Циљ учења предмета: Циљ васпитно-образовног рада у настави ликовне културе јесте да подстиче и развија учениково стваралачко мишљење и деловање у складу са демократским опредељењем друштва и карактером овог наставног предмета.
Ученик развија креативан, радознао и истраживачки дух кроз упознавање и коришћење различитих уметничких медија и техника. Способан је и мотивисан да користи своје искуство, да експериментише и развија идеје кроз самосталан рад и рад у групи. Ученик развија машту и апстрактан начин размишљања који успешно примењује у различитим животним ситуацијама које захтевају креативна решења. Уочава специфичности различитих уметничких дисциплина (визуелне, драмске, музичке...) али уочава и њихове заједничке принципе и сличности. Ученик познаје и разуме вредност сопствене културе и културе других народа повезујући знања из различитих области или предмета. Знања и искуства стечена кроз предмет Ликовна култура (истрајност, упорност, стрпљивост) примењује у друштвеном животу и у даљем стручном усавршавању и професионалном развоју.На основном нивоу ученик има следеће компетенције: Изражава своја осећања и идеје користећи основне технике визуелних уметности. Уме да пронађе изворе и информације потребне за креативан рад. Учествује у школским и ваншколским активностима кроз стваралаштво у визуелним уметностима. Познаје вредност сопствене културе и културе других народа.На средњем нивоу ученик има следеће компетенције: Развија своја осећања и идеје користећи различите медије визуелне уметности. Развија интересовања и самостално проналази потребне информације. Активно учествује у школским и ваншколским активностима. Разуме специфичности различитих уметничких дисциплина. Уочава повезаност знања из различитих области или предмета. Разуме вредност сопствене културе и културе другихнарода.На напредном нивоу ученик има следеће компетенције: Развија и изражава своја осећања, идеје и ставове и адекватно користи различите медије визуелне уметности. Негује и развија своје склоности и интересовања за уметност. Самостално истражује изворе и информације потребне за креативан рад и решавање проблема. Осмишљава и учествује у тимским активностима које доприносе развоју и побољшању друштвене заједнице. Разуме специфичности као и сличности различитих уметничких дисциплина. Повезује знања из различитих области или предмета и примењује их у различитим животним ситуацијама. Свестан је вредности сопствене културе и културе других народа. Разуме универзални језик уметност
Специфичне предметне компетенције:Ученик кроз предмет Ликовна култура развија стваралачке способности, индивидуалну креативност и естетску осетљивост.У основном нивоу ученик истражује и примењује знања о основним материјалима, медијима, техникама и ликовним елементима која се користе у визуелним уметностима.Ученик познаје најважнија уметничка дела из културног наслеђа свог и других народа, развија свест о културним вредностима и схвата важност њиховог очувања.Средњи ниво/ученик проналази и развија своје идеје истражујући природно и вештачко окружење, свет маште и осећања (посматрајући, анализирајући и сакупљајући потребне информације) за стваралачки рад.Ученик препознаје улогу и вредност визуелне уметности као саставног дела свакодневног живота, нарочито као средства комуникације.Напредни ниво/ученик проучавајући уметничка дела истражује и анализира методе, технике, садржаје и подстицајно их примењује у свом стваралачком раду.Способан је да изрази став о свом раду и радовима других уочавајући различита значења и идеје.Ученик праћењем културних догађаја постаје активна публика и/или учесник у јавном и културном животу заједнице и развија своје критичко мишљење.
Разред: седми
Годишњи фонд часова: 36

	ИСХОДИ
По завршетку разреда ученик ће бити у стању да:
	
ОБЛАСТ/ТЕМА
	
САДРЖАЈИ

	-користи традиционалне технике и одабрана савремена средства за ликовна истраживања;
-изражава одабраним ликовним елементима, емоције, стање или имагинацију;
-обликује композиције примењујући основна знања о пропорцијама и перспективи;
-користи, сам или у сарадњи са другима, одабране изворе, податке и информације, као подстицај, за стваралачки рад;
-представи своје радове и других,кратко, аргументовано и афирмативно;
	









ПРОСТОР И КОМПОЗИЦИЈА
	
Композиције
Боје и емоције, стилизација облика,
Композиција линија,композиција боја.
Равнотежа,контраст, понављање и степеновање облика, варијације.
Орнамент и арабеска.
Пропорције,
Пропорције главе и тела.
Перспектива.
колористичка,ваздушна,линеарна перспектива




	-разговара о одабраним идејама, ,темама или мотивима у уметничким оставерњима различитих култура и епоха;
-уважава себе и друге када снима, обрађује и дели дигиталне фотографије;
-учествује у заједничком креативном раду који обједињује различите уметности и или/уметност и технологију;
-прави самостално или у тиму,, презентације о одабраним темама повезујући кључне текстуалне податке и визуелне информације;

	


КОМУНИКАЦИЈА
	Теме.
Историјска, религијска и митолошка тема.
Оригинал, копија и плагијат.
Дигитална фотографија.
Кадар, селфи и аутопортрет.
Анимација.
Процес креирања, стори борд.
Сцена.
Обједињавање покрета игре и звука.
Презентације.

	-предлаже идеје за уметничку рециклажу,хуманитарне акције,кроз ликовно стваралаштво или обилазак места и установа културе;
-учествује у заједничком креативном раду који обједињује различите уметности и или/уметност и технологију;
	


УМЕТНОСТ ОКО НАС
	Уметност и технологија.
Уметничка занимања и продукти.
Савремена технологија и уметност.
Уметност око нас.
Уметничка рециклажа,
Уметнички пројекти, хуманитарне акције
Наслеђе.



Кључни појмови садржаја предмета: простор, облик, линија, боја, облик, текстура,светлина.
УПУТСТВО ЗА ДИДАКТИЧКО – МЕТОДИЧКО ОСТВАРИВАЊЕ ПРОГРАМА
Кључни појмови су међуссобно чврсто повезани и чине  конструкцију, основуза развијање програма. Централни појам је простор, јер се све што видимо и доживлјавамо налази у просстору. Из овог појма су изведени остали кључни појмови. У седмом разреду их има шест: простор – облик, линија, боја, текстура, светлина. Понављање истих кључних појмова из разреда у разред не подразумева понављање истих садржаја и активности.У сваком разреду кључни појмови се разматрају из другог угла и надограђују новим појмовима и подпојмовима.
	Централни појам, просстор, указује на то да програм није уссмерен на ускостручне садржаје већ на свет у коме ученик живи и одраста и који треба свесно да опажа, доживљава и истражује из различитих углова. ССви садржаји везани су за визуелну уметност ( укључујући и уметничка остварења из ближе и даље прошлости ) у блисској су вези сса савременим светом и ученици треба постепено, до краја школовања да истражују и откривају те везе. 
I  ПЛАНИРАЊЕ НАСТАВЕ И УЧЕЊА   У првој колони табеле дати су исходи који се достижу до краја школске године. Исходи воде ка постепеном развијању компетенција. Достижни су за сваког ученика, у мањој или већој мери. У трећој колони појмови, подпојмови и теме за разговор и истраживање. У новом моделу наставе и учења фокус није на садржајима. Наставник креира програм на основу компетенција, предметног циља, исхода и кључних појмова. Једна наставна тема траје најмање четири сата. У оквиру теме се повезују појмови који се бирају из свих целина. Да би се омогућили услови за напредовање ученика, у настави треба да доминирају сложени задаци који циљају више исхода и међупредметних компетенција. Осим стваралачког рада значајан је и разговор. Планирају се питања која подстичу ученике на размишљање, истраживање и развијање креативних идеја.Пожељно је да се настава планира тимски. Поједини задаци/активности могу да се реализују у кабинету за информатику, у интегрисаној настави, у настави других предмета, ван школе (на екскурзији, у музеју...) или као домаћи задатк (индивидуални или тимски пројекти).
II  ОСТВАРИВАЊЕ НАСТАВЕ И УЧЕЊА Истраживачки кроз стваралачки (ликовни) рад. Затим,кроз планирање  теме и појмове које ученици могу да истраже сами (код куће), а према сопственим интересовањима. Док ученици сликају,  може се  поставити  ликовни проблем који се односи на повезивање емоција и боја (изражавање сопственог расположења или планско коришћење боја да би се изазвале одређене емоције код посматрача). Ученици, ако желе, могу да одаберу и истраживачке теме везане за пигментну боју (на пример, по чему боје добијају називе, занимљивости о производњи боје током историје, психолошко дејство боје, боје и амбалажа производа, комбиновање боја приликом уређења просторије и утисак који комбинација оставља на посматраче...). Одабрану тему могу да истраже тако што ће истраживати податке код куће и/или кроз ликовни рад на часу. Када је реч о стилизовању облика, предлог се односи на то да ученици науче како да максимално поједноставе сложени облик, да га кроз фазе, поступно, сведу на знак. Потребно је да уоче по чему је облик препознатљив, да разликују његову битну карактеристику од мање важних детаља. Затим, да испробају неке поступке који ће им помоћи да стилизују облик (брисање детаља сложеног цртежа белом бојом, свођење сложеног облика на геометријске фигуре, опцртавање контуре, цртање контуре, истицање/преувеличавање карактеристичног детаља...). Могу да ураде више нацрта на мањем формату папира. Касније, када буду стварали сложеније радове (на пример, портрет) могу да примењују поступак или поступке који им највише одговарају. Ако се процени да су ученици заинтересовани,  може се планирати  и креирање илузија (оп-арт или друге илузије), у супротном илузије могу да се планирају за осми разред. У седмом разреду фокус је на оригиналности. Једнако је важно да, када се постави ликовни проблем, ученици плански примене онај принцип или принципе компоновања о којима су учили, као и да искуствено и спонтано откривају оне о којима нису учили. Повезује се одабрани појмове и ликовне проблеме са другим одабраним садржајима. На пример, композиција боја може да се повеже са колористичком перспективом, бојом и емоцијама, наслеђем, одабраним принципом компоновања на коме ће бити фокус (на пример, равнотежа или доминанта). Цртежи и текстуре се креирају традиционалним техникама, на часу.Наставник нуди само основне податке о пропорцијама људске главе и тела, ученици уче кроз практични рад (златни пресек и ергономија могу да се помену у осмом разреду).  Наставник може да покаже графички приказ/приказе тродимензионалног објекта у отвореном простору и да говори о стајалишту, односно месту са кога посматрамо објекат или призор, о линији хоризонта и тачки нестајања/недогледа (прво једној). Циљ је да ученици развијају визуелно мишљење и да примењују перспективу без мерења, без лењира, без помоћних линија.Демонстрирају се и очигледни примери перспективе у уметничким делима. Учење се одвија постепено. Теме и мотиви које су ученици постепено упознавали претходних година (пејзаж, портрет, аутопортрет, мртва природа...) могу, према процени наставника, да се систематизују пре него што се покажу примери историјских, религијских и митолошких композиција. У разговору је неопходно повезати појмове/теме са садашњим временом и искуством ученика. Ученици се, постепено, уводе у разговор о намери уметника, о значају и утицају одабраних уметника и уметничких остварења у прошлости и данас, почев од примера из националног наслеђа. Ученици треба да разумеју  шта је оригиналност и због чега је важна. Ученици  ће кроз практични рад и мотив близак њиховом искуству постепено уводе у начин комуницирања фотографијом. Потребно је упозорити ученике да не фотографишу једни друге, мењају и објављују те фотографије без знања и дозволе. Наставник кратко објашњава функцију стори борда и истиче да се стори борд битно разликује од стрипа који је целовито остварење (о стрипу ће се више учити у осмом разреду). Ученици могу да скицирају на часу стори борд користећи традиционалну цртачку технику.  Разговара о томе коме је презентација намењена и како држи пажњу публици. Потребно је водити рачуна о постепеном повећавању захтева (презентације ће се радити и у осмом разреду). Наставник планира како ће подстаћи ученике да развијају ставове. Први предлог се односи на развијање позитивних ставова према себи, другима и друштву у целини, а кроз ангажовање у ликовном раду за хуманитарне активности, у уметничким пројектима (рециклажа), у програмима у музејима, у културно-уметничким манифестацијама у свом месту. Наставник прави избор садржаја из националног наслеђа,објашњава и зашто су одабрани примери значајно наслеђе, зашто су важни за развој културног туризма и на који начин су повезани са животом ученика. 
III ПРАЋЕЊЕ И ВРЕДНОВАЊЕ НАСТАВЕ И УЧЕЊА Формативно (описно) оцењивање, усмено одговорање ученика, практичан рад. Самоевалуација и евалуација на крају месеца и током појединих часова, портфолио ученика.Остварује се праћењем степена остварености циљева и прописаних, односно прилагођених стандарда постигнућа у току савладавања програма предмета,процењују се и:oднос према раду (припремљен је за час; одговорно користи материјал, прибор и алатке; одржава прибор и радни простор; потписује радове; чува радове у мапи...);oднос према себи (истражује информације; поставља питања; предлаже; истрајан је у раду, труди се; преузима одговорност; поштује себе и своје радове; учи на грешкама; спреман је да испроба своје способности у новим активностима...);oднос према другима (довршава рад у договореном року; поштује договорена правила понашања; спреман је да помогне и да сарађује; уважава туђу културу, радове, начин размишљања, доживљавања, опажања, изражавања...);разумевање,повезивање,оригиналност,организација композиције, вербално изражавање ,употреба техника и средстава  Самопроцена радова је вербална и писана. 

Наставни предмет:  МУЗИЧКА КУЛТУРА
Циљ учења предмета: Циљ учења музичке културе је да код ученика, рaзвијајући интeрeсoвaња зa музичку умeтнoст, стваралачко и критичко мишљење, естетске критеријуме,формира естетску перцепцију и музички укус, као и одговоран однос према очувању музичког наслеђа и култури свoгa и других нaрoдa.
Опште предметне компетенције: На основу музичког искуства у основној школи ученик ужива у музици и отворен је за различите уметничке садржаје. Користи музичко знање и вештине да изрази своја осећања, размишљања, ставове и на креативан и конструктиван начин остварује своје циљеве. Искуство и вештину у слушању и опажању приликом  индивидуалног и групног музицирања примењује у комуникацији са другима. Музичка искуства подстичу ученика да разлике сматра предностима што користи у развијању идеја и сарадње. Користи знања о музици у разумевању савремених догађаја, историје, науке, религије, уметности и сопствене  културе и идентитета. Развија критички однос према музици. Има одговоран однос према традицији свог народа и других култура.
Специфичне предметне компетенције: Ученик користи језик музике за изражавање својих осећања идеја и за комуникацију са другима. Кроз познавање музичког језика и стилова ученик увиђа везу музике са догађањима у друштву и доприноси њиховом обликовању. Ученик истражује везу између музике и изражавања покретом.

Разред: СЕДМИ
Годишњи фонд часова: 36 

	ИСХОДИ
У оквиру области/теме ученик ће бити у стању да:
	
ОБЛАСТ/ТЕМА
	САДРЖАЈИ 

	· препозна врсту жичаних инструмента по изгледу и звуку; 
· опише начин добијања тона код жичаних инструмената; 
· повеже  различите видове  музичког изражавања са друштвено-историјским амбијентом у коме су настали; 
· наведе изражајна средстава музичке уметности карактеристична за период барока и класицизма;
· уочи основне карактеристике музичког стваралаштва у бароку и класицизму;
· препозна инструмент или групу према врсти композиције у оквиру датог музичког стила;
· објасни како је музика повезана са другим уметностима и областима ван уметности (музика и религија; технологија записивања, штампања нота); извођачке и техничке могућности инструмената; 
· разликује музичке форме барока и класицизма;
· идентификује репрезентативне музичке примере најзначајнијих представника барока и класицизма;
· идентификује елементе музике  барока и класицизма  као инспирацију у музици савременог доба;
· изводи музичке примере користећи глас, покрет и инструменте, сaмoстaлнo и у групи;
· користи музичке обрасце у осмишљавању музичких целина кроз пeвaњe, свирaњe и пoкрeт; 
· комуницира у групи импрoвизуjући мање музичке целине глaсoм, инструмeнтом или пoкрeтом;
· учествује у креирању шкoлских прирeдби, догађаја и пројеката;
· изрази доживљај музике језиком других уметности (плес, глума, писана или говорна реч, ликовна уметност);
· учeствуje у шкoлским прирeдбама и мaнифeстaциjaма;
· примењује принцип сарадње и међусобног подстицања у заједничком музицирању; 
· понаша се у складу са правилима музичког бонтона у различитим музичким приликама;
· критички просуђује утицај музике на здравље;
· користи могућности ИКТ-а за самостално истраживање, извођење и стваралаштво


	
ЧОВЕК И МУЗИКА

	Барок
Рођење опере. 
Клаудио Монтеверди. 
Облици вокално-инструменталне музике (ораторијум, кантата). Инструментална музика: солистичко, камерно и оркестарско музицирање. 
Инструментални облици: свита, кончерто гросо.
Антонио Вивалди, Јохан Себастијан Бах и Георг Фридрих Хендл.

Класицизам 
Појам сонате и симфоније. Жанрови класичне музике –опера, црквени жанрови,  симфонијска, концертантна, камерна (посебно гудачки квартет), солистичка музика. Јозеф Хајдн, Волфганг Амадеус Моцарт и Лудвиг ван Бетовен.
Развој српске црквене музике.

	
	МУЗИЧКИ ИНСТРУМЕНТИ

	Жичани: трзалачки и гудачки.
Градитељске школе.
Појам симфонијског оркестра
Српски народни музички инструменти.

	
	СЛУШАЊЕ МУЗИКЕ

	Елементи музичке изражајности: тeмпo, динaмика, тoнскe бoje различитих глaсoва и инструмeната.
Слушање световне и духовне музике барока и класицизма.  
Слушaњe вокалних, вoкaлнo-иструмeнтaлних и инструмeнтaлних кoмпoзициja, дoмaћих и стрaних кoмпoзитoрa.
Слушање дела традиционалне народне музике. 

	
	ИЗВОЂЕЊЕ МУЗИКЕ

	Пeвaње пeсама пo слуху и из нотног текста (солмизацијом) самостално и у групи. 
Певање песама у комбинацији са покретом. 
Певање и свирaњe из нотног текстa нaрoдних и умeтничких композиција нa инструмeнтимa Oрфoвoг инструмeнтaриja и/или на другим инструментима.
Извођење једноставнијих музичких примера у вези са обрађеном темом. 
Извођење (певање или свирање) једноставних ритмичких и мелодијских репрезентативних примера (oдломака/тема) у стилу музике барока, класицизма.

	
	
МУЗИЧКО СТВАРАЛАШТВО
	Крeирaњe пoкрeтa уз музику кojу учeници изводе. 
Крeирaњe ритмичке прaтњe. 
Реконструкција музичких догађаја у стилу барока и класицизма.




Кључни појмови садржаја: барок, ораторијум, кантата, свита, кончерто гросо, класицизам, соната, симфонија, камерна музика.

УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА
Прирoдa сaмe музикe, пa и прeдмeтa музичкa културa укaзуje нa стaлнo прoжимaњe свих oблaсти и тeмaтских jeдиницa кoje су прeдвиђeнe прoгрaмoм наставе и учења. Ниjeднa oблaст сe нe мoжe изучaвaти изоловано од друге и бити сама себи циљ, a дa сe истoврeмeнo нe рaзгoвaрa o свим другим aспeктимa музикe. Музику од почетка треба повезивати са што више догађаја из живота ученика. Паралелно одвијање различитих музичких активности подстиче мисаону активност, драгоцену за развијање укупног менталног и психо-моторног потенцијала ученика, и представља одличну основу за интеграцију са другим предметима.
Настава усмерена на остваривање исхода даје предност искуственом учењу у оквиру којег ученици развијају лични однос према музици а постепена рационализација искуства временом постаје теоријски оквир. Искуствено учење у оквиру овог предмета подразумева активно слушање музике, лично музичко изражавање (певање и свирање)  ученика и музичко стваралаштво у оквиру којих ученик користи теоријска знања као средства за партиципацију у музици. Основни методски приступ се темељи на звучном утиску, по принципу од звука ка нотној слици и тумачењу. 
Најважнији покретач наставе треба да буде принцип мотивације и инклузивности у подстицању максималног учешћа у музичком доживљају као и развијању потенцијала за музичко изражавање.
Настава музичке културе остварује се кроз следеће области:
· Човек и музика.
· Музички инструменти.
· Слушање музике.
· Извођење музике.
· Музичко стваралаштво.
 Да би постигао очекиване исходе образовног-васпитног процеса, наставник користи глас и покрет, музичке инструменте, елементе информационих технологија као и развијене моделе мултимедијалне наставе. Корелација између предмета може бити полазиште за бројне пројектне предлоге у којим ученици могу бити учесници као истраживачи, креатори и извођачи. Код ученика треба развијати вештине приступања информацијама и њиховог коришћења (интернет, књиге...), сараднички рад у групама, као и комуникацијске вештине у циљу преношења и размене искустава и знања. Рад у групама и радионицама је користан у комбинацији са осталим начинима рада, поготово када постоји изазов значајнијег (нпр. емотивног) експонирања ученика, као вид премошћавања стидљивости или анксиозности.
Програм наставе и учења омогућава да се, поред наведених композиција за слушање и извођење, могу користити и композиције које нису наведене, односно, наставник има могућност да максимално до 30%, по слободном избору, одабере композиције за слушање и извођење водећи рачуна о примерености наставним садржајима, узрасту ученика, њиховим могућностима и интересовањима, естетским захтевима, исходима и локалитету на коме се налази школа. Однос између понуђених композиција и примера из друге литературе треба да буде најмање 70% у корист понуђених. Из поменутог разлога, у програму наставе и учења се налази већи избор наставног материјала (за слушање и извођење) у односу на годишњи фонд часова предмета Музичка култура.

Музика у функцији здравља и музички бонтон   
Поред пажљивог избора што квалитетнијих музичких садржаја, ученике треба стално упућивати на неопходност неговања гласовног и слушног апарата. Упозорења да прегласна и агресивна музика има штетан утицај и изазива физиолошки и психолошки одговор организма, треба да се спроводе у континуитету. Важно је стално указивати на позитиван ефекат музике, у смислу опуштања, подизања пажње, емоционалних и физичких одговора, когнитивне стимулације и развијања меморије.
Упућивање ученика на правила понашања при слушању музике и извођењу музике чини део васпитног утицаја који наставник има у обликовању опште културе понашања. Овај модел понашања ученик треба да пренесе касније на концерте и различите музичке приредбе.

I ПЛАНИРАЊЕ НАСТАВЕ И УЧЕЊА 
Програм оријентисан на исходе наставнику даје већу слободу у креирању и осмишљавању наставе и учења. Улога наставника је да контекстуализује дати програм имајући у виду: састав и карактеристике ученика у одељењу, уџбенике и остали дидактички материјал који користи за реализацију наставних садржаја, техничке услове, наставна средства и медије којима школа располаже као и потребе локалне средине у којој се школа налази. 
Полазећи од датих исхода и садржаја наставник најпре креира свој годишњи –глобални план рада из кога ће касније развијати своје оперативне планове. Исходи дефинисани по областима олакшавају наставнику даљу операционализацију исхода на ниво конкретне наставне јединице. 
Припрема за час подразумева дефинисање циља часа, конкретизацију исхода у односу на циљ часа, планирање активности ученика и наставника у односу на исходе, начин провере остварености исхода и избор наставних стратегија, метода и поступака учења и подучавања (водећи рачуна о предзнању, тј. искуству ученика, које ће ученицима омогућити да савладају знања и вештине предвиђене дефинисаним исходима). 
На часу треба да преовлађује активност којом се савладава нови музички садржај, али је она увек повезана и са другим музичким активностима. Специфичност предмета се огледа у томе што се музичке активности одвијају паралелно или једна музичка активност логично води ка другој. 
У оквиру организације годишњих и месечних активности неопходно је водити рачуна о школском календару и активностима које прате живот школе, па према њима усмеравати и обликовати наставне садржаје.
II ОСТВАРИВАЊЕ НАСТАВЕ И УЧЕЊА 
Процес учења базира се на перцепцији најупечатљивијих музичких примера (за слушање или извођење музике), који имају задатак да активирају свесну активност, фокусирају пажњу ученика, иницирају процес мишљења и креирају одговарајући сазнајно-емоционални доживљај.
Човек и музика
Знaње o музици крoз рaзличитe eпoхe имa зa циљ рaзумeвaњe улoгe музикe у друштву, упoзнaвaњe музичких изрaжajних срeдстaвa, инструмeнaтa, жaнрoвa и oбликa. У нaчину рeaлизaциje oвих садржаја увeк треба кренути oд музичкoг дeлa, слушaњa или извoђeњa. Час треба да буде оријентисан на улогу и природу музике, однос човека у датом периоду према њој и њеној намени, као и промишљању да ли је музика (и ако јесте, на које начине) била уметност какву данас познајемо или и нешто друго. 
Информације које се тичу контекста (на пример историјске, антрополошке, културолошке природе) треба да буду одабране и пренесене у служби разумевања света музике у датом духу времена. Хронолошки аспект Музичке културе за седми разред доприноси корелацији знања и треба имати на уму да одређени предмети покривају информисаност о немузичким аспектима барока и класицизма на детаљнији и специфичнији начин.
Музички инструменти 
Музички инструменти су незаобилазни елемент свих области Музичке културе. Како су, поред људског тела и гласа, значајно средство музичког изражавања човека, информације о музичким инструментима треба да проистекну непосредно из историјског и стваралачког контекста. У том смислу треба посебно обратити пажњу на везу између избора инструмената и догађаја, односно прилика када се и на који начин музика изводила.
Као и све друге, жичане инструменте треба обрадити кроз одговарајуће слушне примере који на упечатљив начин презентују њихове основне карактеристике. Информације о жичаним инструментима (трзалачким и гудачким) треба да буду сведене и усмерене на начин добијања тона, тонску боју, изражајне и основне техничке могућности и примену.
Инструменте барока и класицима потребно је аудитивно и визуелно приказати кроз најосновније информације у оквиру предвиђеног наставног садржаја.
Карактеристичне народне инструменте, од севера до југа Србије, представити слушно и визуелно. Неопходно је наставне садржаје међусобно интегрисати – географско подручје повезати са народном песмом, игром, ношњом и обичајима обрађиваног локалитета.
До знања о инструментима ученици треба да дођу из непосредног искуства путем слушања и опажања, а не фактографским набрајањем, односно меморисањем података. 
Слушaњe музикe 
Слушaњe музикe je aктиван психички прoцeс кojи подразумева eмoциoнaлни дoживљaј и мисaoну aктивнoст. Ученик треба да има јасно формулисана упутства на шта да усмери пажњу приликом слушања како би могао да прати музички ток (попут извођачког састава, темпа, начина на који је мелодија извајана, специфичних ритмичких карактеристика и сл.). Постепено, ови елементи музичког тока постају „константа“ у процесу ученичке перцепције па наставник може да проширује опажајни капацитет код ученика усмеравајући њихову пажњу пре слушања на релевантне специфичности музичког дела. У контексту барока и класицизма, посебно треба обратити пажњу на везу између природе музичког тока и намене слушаног дела – описати специфичност одређених елемената музичог дела и звучни и карактерни ефекат који је њима постигнут, потом повезати са контекстом настанка дела и намене.  
Кoмпoзициje кoje сe слушajу, свojим трajaњeм и сaдржajeм треба да oдгoвaрajу мoгућнoстимa пeрцeпциje учeникa. Вoкaлна, инструмeнтaлна и вoкaлнo-инструмeнтaлна дела трeбa дa буду зaступљeна рaвнoпрaвнo. Кoд слушaњa пeсaмa посебно треба обратити пажњу на везу музике и текста, а код инструменталних дела на извођачки састав, изражајне могућности инструмената и врсте вишегласја. Елементи музичке писмености су у служби горе наведеног. Ученичка знања из различитих области треба повезати и ставити у функцију разумевања слушаног дела, пoдстичући код ученика креативност и критичко мишљење. Слушање дeлa инспирисaних фoлклoрoм, свог и других нaрoдa и нaрoднoсти треба представити у контексту разумевања  рaзличитoг сaдржaja, oбликa и рaспoлoжeњa слушаних композиција.
Извoђeњe музикe
Сваки аспект извођења музике има непосредан и драгоцен утицај на развој ученика. Читање с листа једноставног ритмичког записа активира највећи број когнитивних радњи, развија дугорочно памћење, осетљивост за друге учеснике у музичком догађају (тзв. тимски рад, толеранција) и фине моторичке радње. Квалитетно музичко изражавање има значајан утицај на психу ученика, а самим тим и на капацитет и могућност свих видова изражавања. Уједно је важно да се кроз извођење музике, а у оквиру индивидуалних могућности ученика, подстиче и развијање личног стила изражавања.                     
С обзиром на то да ће певање и свирање произилазити и из историјског контекста, начин извођења треба прилагодити у односу на дати контекст. Посебну пажњу треба усмеравати на покрете који имају одговарајуће значење у музичком чину. 
-Певање
Главни критеријум за избор песама је квалитет музичког дела. Посебну пажњу треба обратити на тонски опсег композиција за певање због физиолошких промена певачког апарата (мутирање). Приликом извођења песама најстарије музичке фолклорне традиције, треба неговати нетемперовани начин певања и дозволити природним бојама гласа да дођу до изражаја. 
Песме се обрађују по слуху и из нотног текста. Приликом обраде песама из нотног текста након текстуалне, следи анализа нотног текста, савладавање ритма, певање солмизацијом и на крају певање са литерарним текстом. Са ученицима је неопходно постићи изражајно певање.
-Свирaњe
Узвођење свирањем треба реализовати на ритмичким и мeлoдиjским инструмeнтима. Свирaњe нa мeлoдиjским инструмeнтимa је oлaкшaнo чињеницом да су учeници музички oписмењени те мoгу кoристити нoтне примeре пojeдиних пeсaмa кoje су најпре анализиране и сoлмизaциoнo oбрaђeнe. Свирaњeм се поред осталог рaзвиjaју мoтoричке вeштине, координација и опажајне способности.
-Елементи музичке писмености
Елементе музичке писмености треба обрађивати кроз одговарајуће музичке примере и композиције, од нотне слике и тумачења према звуку. Елементима који су обрађени у претходним разредима додати обраду Де-дур лествице кроз одговарајуће музичке примере.
Mузичкo ствaрaлaштвo 
Дeчje музичкo ствaрaлaштвo прeдстaвљa виши стeпeн aктивирaњa музичких спoсoбнoсти кoje сe развијају у свим музичким aктивнoстимa, a рeзултaт су крeaтивнoг oднoсa прeмa музици. Oнo пoдстичe музичку фaнтaзиjу, oбликуje ствaрaлaчкo мишљeњe, прoдубљуje интeрeсoвaњa и дoпринoси трajниjeм усвajaњу и пaмћeњу музичких вештина и знaњa. 
Ствaрaлaштвo мoжe бити зaступљeнo крoз: 
· музичкa питaњa и oдгoвoрe; 
· кoмпoнoвaњe мeлoдиje нa зaдaти тeкст;
· сaстaвљaњe ритмичке вежбе или мeлoдиje oд пoнуђeних мoтивa; 
· импрoвизaциja игрe/покрета нa oдрeђeну музику; 
· илустрацију доживљаја музике; 
· израду музичких инструмената (функционалних или нефункционалних);
· музичко-истраживачки рад;
· осмишљавање музичких догађаја, програма и пројеката; 
· осмишљавање музичких квизова; 
· осмишљавање музичких дидактичких игара, игара са певањем, игара уз инструменталну пратњу или музичких драматизација;
· креативну употребу мултимедија: ИКТ, аудио снимци, сликовни материјал, мобилни телефони...
Уколико има могућности, могу се осмислити и реализовати тематски пројекти на нивоу одељења или разреда. 
Пројектна настава се остварује реализацијом пројекта и тимским радом ученика. Тема пројекта се састоји од подтема које ученици могу да реализују у тиму, тандему или појединачно. 
III ПРAЋEЊE И ВРEДНOВAЊE НАСТАВЕ И УЧЕЊА
Настава музичке културе подразумева учешће свих ученика, а не само оних који имају музичке предиспозиције. Како је предмет музичка култура синтеза вештина и знања, полазна тачка у процесу оцењивања треба да буду индивидуалне музичке способности и ниво претходног знања сваког ученика. Битни фактори за праћење музичког развоја и оцењивање сваког ученика су њeгoво знање, рaд, степен ангажованости, кооперативност, интeрeсoвaњe, стaв, умeшнoст и крeaтивнoст, али и напредовање у односу на претходна постигнућа. Тако се у настави музичке културе за исте образовне-васпитног задатке могу добити различите оцене, као и за различите резултате исте оцене, због тога што се конкретни резултати упоређују са индивидуалним ученичким могућностима. 
Начин провере и оцена треба да подстичу ученика да напредује и активно учествује у свим видовима музичких активности. Главни критеријум за процес праћења и процењивања је начин ученичке партиципације у музичком догађају, односно да ли је у стању да прати музичко дело при слушању и како односно, да ли и како изводи и ствара музику користећи постојеће знање.
У зависности од области и теме, постигнућа ученика се могу оценити усменом провером, краћим писаним проверама (до 15 минута) и проценом практичног рада и стваралачког ангажовања. Поред ових традиционалних начина оцењивања, треба  користити и друге начине оцењивања као што су:
1. допринос ученика за време групног рада;
1. израда креативних задатака на одређену тему; 
1. рад на пројекту (ученик даје решење за неки проблем и одговара на конкретне потребе);
1. специфичне вештине.
У процесу вредновања резултата учења наставник треба да буде фокусиран на ученичку мотивацију и ставове у односу на извођење и стваралаштво, способност концентрације, квалитета/перцепције и начин размишљања приликом слушања, као и примену теоретског знања у музицирању. 
Наставник треба да мотивише ученика на даљи развој, тако да ученик осети да је кроз процес вредновања виђен и подржан, као и да има оријентацију где се налази у процесу развоја у оквиру музике и музичког изражавања. Важно је укључити самог ученика у овај процес у смислу дијалога и узајамног разумевања у вези са тим шта ученик осећа као препреке (вољне и невољне) у свом развоју, као и на које начине се, из ученикове перспективе, оне могу пребродити.
Када је у питању вредновање области Музичкo ствaрaлaштвo, оно трeбa врeднoвaти у смислу ствaрaлaчкoг aнгaжoвaњa учeникa, a нe прeмa квaлитeту нaстaлoг дeлa, jeр су и нajскрoмниje музичкe импрoвизaциje, креативно размишљање и стварање пeдaгoшки oпрaвдaнe.
Узимајући у обзир све циљеве које процес учења, краткорочно и дугорочно треба да постигне, неопходно је имати на уму да се оквир вредновања процеса и резултата учења одвија највише у учениковом живом контакту са музиком, тј. извођењу и стваралаштву, а такође и слушању музике. Теоретско знање треба да има своју примену и функцију у ученичком изражавању кроз музику и у контакту са музиком. Како процес учења у оквиру сваког часа треба да обухвати све области, посматрање ученика у живом контакту са музиком је истовремено показатељ квалитета процеса учења, као и идеална сцена за вредновање резултата учења. Сумативно вредновање треба да буде осмишљено кроз задатке и активности које захтевају креативну примену знања. Диктате не треба практиковати ни задавати.


Наставни предмет: ФИЗИЧКО И ЗДРАВСТВЕНО ВАСПИТАЊЕ

Циљ учења предмета: Циљ физичког и здравственог васпитања је да разноврсним и систематским моторичкимактивностима, у повезаности са осталим васпитно–образовним подручјима, допринесе интегралном (когнитивном,афективном, моторичком), развоју моторичких способности, стицању, усавршавању и примени моторичких умења, навика и неопходних теоријских знања у свакодневним и специфичним условима живота и рада.
Опште предметне компетенције:Учењем наставног предмета Физичко и здравствено васпитање ученик стиче вештине и овладава знањима и културним вредностима телесног вежбања, примењује их у свакодневном животу, новим и ванредним животним ситуацијама; разуме значај континуираног развоја физичких способности, разноврсних моторичких активности, утицај на здравље, здравље околине и квалитет живота. Сагледава да физичка активност и спорт омогућавају исказивање: личног идентитета, креативности, емоција,самопотврђивања и учешћа у тимском раду, као и да смањујe негативне утицаје савременог живота на здравље и социјално понашање. Јача свест о толеранцији, одговорности, поштовању правила и квалитетним комуникацијама. Активно учествује у развоју хуманих односа, односа према окружењу у оквирима локалних, регионалних, националних и ширих оквира.
Специфичне предметне компетенције:Ученик је стекао знањаи у стању је да користи разноврсне програме и обликеиндивидуалног и колективног вежбања и разне изворе информација, како би усавршио своја знања и унапредио своје моторичке способности и вештине. Имапозитиван став према физичким активностима и спорту у свакодневном животу, поштује правила и негује здраве међуљудске односе. Промовише улогу физичке активности и спорта у унапређивњу здравља и превентивно деловање на настанак хроничних незаразних обољења и социо-патолошких појава.
Разред:Седми
Годишњи фонд часова:108

	ИСХОДИ
По завршетку разреда ученик ће бити у стању да:
	ОБЛАСТ/ТЕМА
	САДРЖАЈИ

	· примени комплексе простих и општеприпремних вежби одговарајућег обима и интензитета у самосталномвежбању;
· сврсисходно користи научене вежбе у спорту, рекреацији и различитимситуацијама;
· упоређује и анализира сопствене резултате са тестирања уз помоћ наставника са вредностима за својузраст;
· примени достигнути ниво усвојене технике кретања у игри, спорту и свакодневномживоту;
· примени атлетске дисциплинеу складу саправилима;
· развија своје моторичке способности применом вежбања из атлетике;
· одржава равнотежу у различитим кретањима, изводи ротације тела;
· применивежбањаизгимнастикезаразвојмоторичких способности;
· изведе елементе одбојкашкетехнике;
· примени основна правилаодбојке;
· користи елементе технике уигри;
· примени основне тактичке елементе спротскихигара;
· учествује на такмичењима измеђуодељења;
· изведе кретања у различитомритму;
· игра народноколо;
· изведе основне кораке плеса из народне традиције других кул- тура;
· изведе кретања, вежбе и саставе уз музичкупратњу;
· преплива 25 m техником краула, леђног краула и прсном техником;
· процени своје способности и вештине уводи;
· скочи у воду на ноге и наглаву;
· рони у дужину у складу са својим могућностима;
· поштује правила понашања у води, и око воденесредине;
· уочи ризичне ситуације у води и окоње;
· вреднује утицај примењених вежби наорганизам;
· процени ниво сопствене дневне физичкеактивности;
· користи различите вежбе за побољшање својих физичких спо- собности;
· процени последице недовољне физичкеактивности;
· примени мере безбедности у вежбању у школи и ванње;
· одговорносеодносипремаобјектима,справамаиреквизитима;
· примени и поштује правила игара у складу са етичким нормама;
· примерено се понаша као учесник или посматрач на такми- чењима;
· решава конфликте на друштвено прихватљивначин;
· пронађеикористиразличитеизвореинформација заупознавање са разноврсним облицима физичких и спортско-рекративних активности;
· прихвати победу ипораз;
· уважи различите спортове без обзира на личноинтересовање;
· примени усвојене моторичке вештине у ванредним ситуаци- јама;
· повеже значај вежбања за одређенепрофесије;
· вреднује лепоту покрета у физичком вежбању испорту;
· подстиче породицу на редовновежбање;
· повеже врсте вежби, игара и спорта са њиховим утицајем на здравље;
· коригује дневни ритам рада, исхране и одмора у складу са својимпотребама;
· користи здраве намирнице уисхрани;
· разликује корисне и штетне додаткеисхрани;
· примењује здравствено-хигијенске мере увежбању;
· правилно реагује и пружи основну прву помоћ приликом по- вреда;
· чува животну средину токомвежбања;
· препозна последице конзумирања дувана, алкохола и штетних енергетскихнапитака;
· води рачуна о репродуктивним огранима приликомвежбања.
	ФИЗИЧКЕ СПОСОБНОСТИ
	Основни садржаји Вежбе за развој снаге. 
Вежбе за развој гипкости.
Вежбе за развој аеробне издржљивости. Вежбе за развој брзине.
Вежбе за развој координације.
Примена националне батерије тестова за праћење физичког развоја и моторичких способности.

	
	МОТОРИЧКЕ ВЕШТИНЕ СПОРТ И СПОРТСКЕ ДИСЦИПЛИНЕ
	Атлетика
	Основни садржаји
Техника спринтерског трчања. 
Истрајно трчање – припрема за крос. Техника штафетног трчања
Бацања кугле.
Скок увис.
Бацање „вортекс-а”. Проширени садржаји 
Скок увис (леђна техника). 
Тробој.

	
	
	Спортска гимнастика
	Основни садржаји:
Вежбе и комбинације вежби карактеристичних за поједине справе: Тло
Прескок Трамполина Вратило Двовисински разбој Паралелни разбој 
Греда.
Проширени садржаји:
На тлу и справама сложеније вежбе и комбинације вежби.

	
	
	Основе тимских и спортских игара
	Одбојка:
Основни елементи технике, тактике и правила игре.
Футсал:
Игра уз примену правила.
Рукомет:
Игра уз примену правила.
Кошарка:
Сложенији елементи технике, тактике и правила игре.
Активност по избору.

	
	
	Плес и ритмика
	Основни садржаји Вежбе са вијачом. Вежбе са обручем. Вежбе са лоптом.
Народно коло „Моравац”.
Народно коло из краја у којем се школа налази. Енглески валцер.
Проширени садржаји
Састав са обручем. Састав са лоптом. Састав са вијачом.
Основни кораци rock n roll.

	
	
	Пливање и ватерполо
	Основни садржаји Пливање
Техника краула.
Техника прсног пливања.
Одржавање на води на разне начине и самопомоћ. 
Роњење у дужину до 10 m.
Пливање 25 m одабраном техником на време.
Проширени садржаји
Мешовито пливање (две технике).
Ватерполо
Пливање са лоптом. Хватање и додавање. 
Шут на гол.
Проширени садржаји 
Пливање
Мешовито пливање. Игре у води.
Ватерполо
Основни елементи тактике и игра.

	
	
	Полигони
	Полигон у складу са реализованим моторичким садржајима

	
	ФИЗИЧКА И ЗДРАВСТВЕНА КУЛТУРА
	Физичко вежбање и спорт
	Основни садржаји
Основна подела вежби.
Функција скелетно-мишићног система. Основна правила одбојке.
Понашање према осталим субјектима у игри (према судији, играчима супротне и сопствене екипе).
Чување и одржавање материјалних добара која се користе у вежбању.
Облици насиља у физичком васпитању и спорту. Навијање, победа, пораз решавање спорних ситуација.
Писани и електронски извори информација из области физчког васпитања и спорта.
Вежбање у функцији сналажења у ванредним ситуацијама. 
Значај вежбања за одбрамбено-безбедносне потребе.
Повезаност физичког вежбања и естетике.Породица ивежбање
Планирањевежбања.

	
	
	Здравствено васпитање
	Основни садржаји:
Вежбе и комбинације вежби карактеристичних за поједине справе: Тло
Прескок Трамполина Вратило Двовисински разбој Паралелни разбој Кругови
Коњ са хватаљкама Греда.
Проширени садржаји:
На тлу и справама сложеније вежбе и комбинације вежби.


Кључни појмови садржаја предмета: физичко вежбање, плес, одбојка, здравље, васпитање.

УПУТСТВО  ЗА  ДИДАКТИЧКО МЕТОДИЧКО  ОСТВАРИВАЊЕ  ПРОГРАМА 

I  ПЛАНИРАЊЕ НАСТАВЕ И УЧЕЊА  
Дефинисани исходи су основни и незаобилазни елементи процеса планирања наставе и учења. Дефинисани као резултати учења на крају сваког разреда, током планирања рада потребно је одредитивременскудинамикууодносуна бављењепојединим исходима током школске године. Неопходно је посебну пажњу обратити на исходе које није могуће достићи током једног или више часова, већ је у ту сврху потребно реализовати различите активности током школскегодине.
Предмет се реализује кроз следеће облике наставе:
· теоријска настава (до 5часова);
· практична настава (103–108часова).
Програм Физичког и здравственог васпитања остварује се достизањем предвиђених исхода реализацијом основних и проширених садржаја.
II  ОСТВАРИВАЊЕ НАСТАВЕ И УЧЕЊА
Физичке способности
При планирању кондиционог вежбања у главној фази часа, треба узети у обзир утицај наставне теме на физичке способности ученика и применити вежбе чији делови биомеханичке структуре одговарају основном задатку главне фазе часа и служе за обуча- вање и увежбавање (обраду и утврђивање) конкретног задатка.
У тренажној методи за најуспешније супротстављање последицама хипокинезије, користе се вежбе за развој снаге, развој покретљивости, развој аеробне издржљивости, развој координације, развој брзине и експлозивне снаге.
За ученике који из здравствених разлога изводе посебно одабране вежбе, потребно је обезбедити посебно место за вежбање, а за оне са којима се програм реализује по индивидуално образовном програму (ИОП-у), неопходно је обезбедити одговарајуће услове, узимајући у обзир њиховемогућности.
Моторичке вештине, спортови и спортске дисциплине
Атлетика:Препорука је да се садржаји атлетике реализују у јесењем и пролећном периоду, у складу са условима.
Спортскагимнастика:Препорука је да се садржаји рeализују у оба полугодишта.
Основе тимских и спортскихигара:Садржаји одбојке, футсала, рукомета, кошарке и активности по избору ученика реализују се на часовима Физичког и здравственог васпитања.
Плес и ритмика: Око новогодишњих празника уз музику.
Пливање иватерполо:Наставна тема Пливање и ватерполо реализује се у школама у којима за то постоје услови, у оквиру редовненаставе.
Уколико не постоји могућност реализације наставе пливања  у овом разреду, број часова намењен овој наставној теми распоређује се другим наставним темама предвиђених програмом, па се самим тим исходи за ову тему не могу достићи у овомразреду.
Полигони: Наставник након једне или више обрађених наставних тема може реализовати полигон у складу са усвојеним моторичким са држајима.
Тестирање имерење:Праћење физичког развоја и моторичких способности спроводи се на почетку и крају школске године.
Физичка и здравствена култура:
Ова наставна област реализујe се кроз све друге наставне области и теме уз практичан рад и састоји се од две наставне теме Физичко вежбање и спорт и Здравствено васпитање.
Дидактичко-методички елементи:
Основне карактеристике часова:јасноћа наставног процеса;оптимално коришћење расположивог простора, справа и реквизита;избор рационалних облика и методарада;избор вежби оптималне образовневредности;функционална повезаност свих делова часа унутар једног и више узастопних часова једне наставнетеме.
Уколико на часу истовремено вежбају два одељења, настава се спроводи одвојено за ученике и ученице.
Приликом избора облика рада неопходно је узети у обзир просторне услове рада, број ученика на часу, број справа и реквизита и динамику обучавања и увежбавања наставног задатка.
Избор дидактичих облика рада треба да буде у функцији рационалне организације и интензификације.
III ПРАЋЕЊЕ И ВРЕДНОВАЊЕ НАСТАВЕ И УЧЕЊА 
Исходи представљају добру основу за праћење и процену постигнућа ученика, односно креирање захтева којима се може утврдити да ли су ученици достигли оно што је описано одређеним исходом (Сумативно оцењивање). Исходи помажу наставницима у праћењу, прикупљању и бележењу постигнућа ученика (Формативно оцењивање). Како ће у процесу вредновања искористити исходе наставник, сам осмишљава у односу на то који се начин праћења и процене њему чини најрационалнијим и најкориснијим. Поред тога, постојање исхода олакшава и извештавање родитеља о раду и напредовањуученика.
У процесу праћења и оцењивања пожељно је користити лични картон ученика (eвидeнциja o прoцeсу и прoдуктимa рада ученика, уз кoмeнтaрe и прeпoрукe) као извор података и показатеља о напредовању ученика.
Такође се континуирано прати и вреднује: 1. Активност и однос ученика према Физичком и здравственом васпитању (вежбање у адекватној спортској опреми; редовно присуствовање часовима Физичког и здравственог васпитања; учествовање у ваннаставним и ваншколским активностима и др.); 2. Приказ три комплекса усвојених општеприпремних вежби (вежбе обликовања са и без реквизита); 3. Достигнут ниво постигнућа моторичких знања, умења и навика (напредак у усавршавању технике); 4. Индивидуални напредак моторичкихспособности (процењује се у односу на претходно проверено стање, као и ангажовање ученика у наставном процесу).
Код ученика ослобођених од практичног дела наставе, наставник прати и вреднује:
· познавање основних правила, гимнастике, атлетике, спортске игре, пливања, ватерпола и основних здравствено-хигијенских правилавежбања;
· учешће у организацији ваннаставних активности.
Праћење, вредновање и оцењивање ученика ослобођених од практичног дела наставе, наставник може извршити усменим или писменим путем.
Праћење вредновање и оцењивање ученика са инвалидитетом врши се на основу њиховог индивидуалног напретка.

Службени гласник:„Службени гласник РС - Просветни гласник  број11/2019-150; правилник бр.110-00-249/2019-04.

ИЗБОРНИ ПРЕДМЕТИ

	Наставни предмет: ГРАЂАНСКО ВАСПИТАЊЕ 


	Циљ учења Грађанског васпитања  је да ученик изучавањем и практиковањем основних принципа, вредности и процедура грађанског друштва постане свестан својих права и одговорности, осетљив за потребе других и спреман да активно делује у заједници.
Опште предметне компетенције: Разумевање неопходности постојања власти. Стицање знања ,формирање ставова, развијање вештина и усвајање вредности које су претпоставка за компетентан, одговоран и ангажован живот у демократском друштву.
Специфичне предметне компетенције: Одговорно учешће у демократском друштву, развијање позитивних људских вредности, развијање осећања солидарности, разумевања и конструктивне сарадње, развијање компетенција за разумевање и поштовање људских права, грађанских слобода и способности за живот у демократски уређеном и праведном друштву.
Разред: Седми
Годишњи фонд часова: 36



	ИСХОДИ
По завршетку разреда ученик ће бити у стању да:
	ОБЛАСТ /ТЕМА
	САДРЖАЈИ 

	· наведе и опише основне карактеристике људских права;
· својим речима опише везу између права појединца и  општег добра;
· дискутује о односу права и правде и o сукобу права;
·  образложи личну одговорност у заштити свог здравља;
· штити своја права на начин који не угрожава друге и њихова права;
· образложи сврху постојања политичких странака;
· аргументује потребу ограничења и контролу власти; 
· наведе кораке од предлагања до усвајања закона;
· образложи на примеру могућност утицаја грађана на одлуке Народне скупштине;
· препозна и одупре се различитим облицима вршњачког притиска;
· препозна опасност када се нађе у великој групи људи и заштити се;
· учествује у организацији, реализацији и евалуацији  симулације Народне скупштине;
· у дискусији показује вештину активног слушања, износи свој став заснован на аргументима, комуницира на конструктиван начин;
· проналази, критички разматра и користи информације из различитих извора. 
	
ЉУДСКА ПРАВА

	Карактеристике људских права – урођеност, универзалност, неотуђивост, недељивост.
Опште добро.
Права појединца и опште добро.
Сукоб појединачних права и општег добра.
Права и правда.
Социјална правда.

	
	ДЕМОКРАТСКО
ДРУШТВО


	Политичкe странкe у вишепартијском систему –владајуће и опозиционе. 
Народна скупштина – сврха и надлежности.
Народни посланици, посланичке групе. 
Процедуре  у раду  Народне скупштине. 
Скупштинске дебате.
Предлагање и доношење закона.

	
	ПРОЦЕСИ У САВРЕМЕНОМ СВЕТУ  



	Припадност групи. Групни идентитет као део идентитета младих.Односи у вршњачкој групи и њен утицај на појединца.
Вршњачки притисак.
Конформизам.
Приватност – обим и границе.
Понашање људи у маси и угроженост права појединца.

	
	ГРАЂАНСКИ
АКТИВИЗАМ
	Симулација Народне скупштине
Одређивање улога и процедура у скупштини.
Формирање посланичких група.
Избор председника скупштине.
Формулисање предлога закона.
Скупштинска дебата.
Гласање.
Евалуација симулације.



Кључни појмови садржаја: социјална правда, Народна скупштина, конформизам, вршњачки притисак.
	УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА
I Планирање наставе и учења
Изборни програм Грађанско васпитањеза седми разред организован је, као и претходни програми, по моделу спирале што значи да су садржаји дати у исте четири области (Људска права, Демократско друштво,Процеси у савременом свету и Грађански активизам) али се они проширују и продубљују, а исходи се надограђују или се, ако је у питању вештина, даље развијају. Све четири области су једнако важне, а наставник их, у непосредном раду са ученицима, интегрише јер између њих постоји природна веза.
II  Остваривање наставе и учења
Комбиновање различитих врста дидактичког материјала: илустрације, презентације, кратки филмови, видео записи, квиз... Коришћење метода/техника и облика рада који активирају ученике и у којима су самосталнији у раду, групни, радионичарски облик рада, вршњачка предавања, дебате, дискусије, истраживања, промоције. Коришћење школских искустава као платформу за увежбавање демократских процедура и развијање демократске културе деловања, које ће ученицима бити потребне у будућности. Обезбеђивање корелације са другим предметима-тематски дани, недеље, обележавање значајних датума. Упућивање ученика на коришћење додатне литературе, интернета, ради израде презентација, паноа, кратких видео записа.Постављање ученика у различите ситуације евалуације и самоевалуације.
III  Праћење и вредновање наставе и учења
 Континуирано праћење напредовања ученика у достизању исхода, интегрисање обрађиваних садржаја, провера остварености исхода, продукти рада, самоевалуација и евалуација.
Правилник о програму наставе и учења за седми разред основног образовања и васпитања: 5/2019-61, 1/2020-60, 6/2020-99, 8/2020-597, 5/2021-4, 17/2021-42



ПРОГРАМИ СЛОБОДНИХ НАСТАВНИХ АКТИВНОСТИ

МОЈА ЖИВОТНА СРЕДИНА

Циљ учења слободне наставне активности је да допринесе развоју компетенција потребних за одговорну улогу у друштву у погледу очувања животне средине, биодиверзитета и одрживог развоја.
	Разред
	Седми или осми

	Годишњи фонд часова
	36 или 34

	
	



	ОПШТЕ МЕЂУПРЕДМЕТНЕ КОМПЕТЕНЦИЈЕ
	ИСХОДИ
По завршетку програма ученик ће бити у стању да:
	ТЕМЕ
и кључни појмови садржаја

	Компетенција за целоживотно учење
Комуникација
Рад са подацима и информацијама
Дигитална компетенција
Решавање проблема
Сарадња
Одговорно учешће у демократском друштву
Одговоран однос према здрављу
Одговоран однос према околини
Естетичка компетенција
Предузимљивост и оријентација ка предузетништву
	– образложи избор теме/истраживања из области одрживог развоја, циљ и план рада користећи вештину јавног говора;
– формулише истраживачки задатак;
– планира ресурсе и управља њима, усмерен на достизање реалног циља;
– прикупи, одабере и обради информације релевантне за истраживање, користећи поуздане изворе информација, наводећи извор и аутора;
– прикаже и образложи резултате истраживања са аспеката очувања животне средине, биодиверзитета и здравља, усмено, писано, графички или одабраном уметничком техником;
– користи ИКТ за комуникацију, прикупљање и обраду података и представљање резултата истраживања;
– вреднује утицај својих навика у потрошњи ресурса и одлагању отпада;
– учествује у акцијама које су усмерене ка заштити, обнови и унапређењу животне средине и одрживом развоју;
– повеже значај очувања животне средине са бригом о сопственом и колективном здрављу;
– одговорно се односи према себи, сарадницима, животној средини и културном наслеђу;
– користи језик и стил комуникације који су специфични за поједине научне и техничке дисциплине и чува језички идентитет;
– сарађује у тиму, поштујући разлике у мишљењу и интересима, дајући лични допринос постизању договора и афирмишући толеранцију и равноправност у дијалогу;
– критички процени сопствени рад и рад сарадника у групи.
	ЕКОЛОШКИ ОТИСАК И ОПСТАНАК
Еколошки отисак. Биокапацитет.
Еколошки дуг. Одрживи развој
Еколошко право.
УПРАВЉАЊЕ ОТПАДОМ
Врсте отпада. Управљање отпадом. Комунални отпад. 
Депонија.
РЕЦИКЛАЖА, РЕМЕДИЈАЦИЈА И ПОНОВНА УПОТРЕБА ДОБАРА И СИРОВИНА
Секундарне сировине: папир, уља у исхрани, текстил, пластика.
Предности и недостаци поновне употребе добара и сировина.
3Р правила.
ОБНОВЉИВИ ИЗВОРИ ЕНЕРГИЈЕ
Извори енергије. 
Енергетска ефикасност. Обновљиви извори енергије.
Предности и недостаци обновљивих извора енергије.



УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА
Сврха програма слободне наставне активности Моја животна средина је да се ученици оспособе за мултидисциплинарно изучавање проблема из домена очувања животне средине и одрживог развоја, остваривање својих идеја кроз различите пројекте и даљи професионални развој. 
ПЛАНИРАЊЕ НАСТАВЕ И УЧЕЊА
У програму су предложене четири теме: Еколошки отисак и опстанак, Управљање отпадом, Рециклажа, ремедијација и поновна употреба добара и сировина и Обновљиви извори енергије.
Програм је тако конципиран да фаворизује активности ученика, повезивање њиховог школског и ваншколског искуства, учење путем решавања проблема, сарадњу и тимски рад, као и употребу савремених технологија у образовне сврхе. Препоручуjе се употреба модификованих предавања (добро структуирано, систематично и кратко представљање наjважниjих елемената теме/садржаjа), затим различитих врста презентациjе, демонстрациjе, студиjе случаjа, симулациjе, играње улога, дебате, рад у малим групама, рад на проjектима. Потенцира се самосталност ученика у активном начину учења, а улога наставника је превасходно да уведу ученике у тему, представе кључне појмове садржаjа и подстакну их на активност коју затим усмеравају, прате и вреднују.
За сваку тему наставник треба да припреми што више различитих материјала који имају функцију подстицаја, мотивисања ученика за рад на њима. Поред материјала (филмови, слике, приче, новински текстови...), то могу бити гостовања особа или посета установама. Избор подстицаја треба да одговара теми, узрасту ученика и њиховим интересовањима. 
ОСТВАРИВАЊЕ НАСТАВЕ И УЧЕЊА
ЕКОЛОШКИ ОТИСАК И ОПСТАНАК 
У активностима за достизање исхода акценат треба да буде на истраживању појмова биокапацитет и еколошки дефицит на интернету и у литератури. Ученици ће стећи сазнања о томе шта се подразумева под еколошким дугом и зашто се обележава међународни еколошки значајан датум Дан еколошког дефицита. 
УПРАВЉАЊЕ ОТПАДОМ 
Ученици се баве темом решавања проблема отпада (депоније, мелиоризација земљишта, спаљивање отпада и рециклажа). За остваривање исхода у реализацији ове теме потребно је обрадити класификацију отпада према: врсти материјала од којег је направљен (лим, пластика, стакло, органски...), према изворима настајања (кућни, индустријски, медицински...) Такође, потребно је да истраживањем сазнају шта се подразумева под појмом „управљање отпадом” и да представе нека решења како се отпадом управља у другим државама. 
У оквиру ове теме задатак ученика је да у својој школи промовишу значај класификовања отпада (органски, папир, пластика) и осмисле кампању промовисања правилног поступања са отпадом у својој школи. 
РЕЦИКЛАЖА, РЕМЕДИЈАЦИЈА И ПОНОВНА УПОТРЕБА ДОБАРА И СИРОВИНА 
За остваривање исхода и у реализацији ове теме потребно је представити све могућности смањења отпада (тзв. Р-правила на енглеском говорном подручју). 
ОБНОВЉИВИ ИЗВОРИ ЕНЕРГИЈЕ 
За достизање исхода треба искористити већ стечена знања ученика о обновљивим и необновљивим изворима енергије, али и знања из географије и вештине стечене на техници и технологији за радионичарски рад о изворима енергије. 
Ученици могу да учествују у дебати на тему колико су обновљиви извори енергије добри и лоши по животну средину. Треба обрадити појам енергетске ефикасности и зашто је она значајна, 
ПРАЋЕЊЕ И ВРЕДНОВАЊЕ НАСТАВЕ И УЧЕЊА
Имајући у виду концепт програма, исходе и компетенције које треба развити, процес праћења и вредновања ученичких постигнућа не може се заснивати на класичним индивидуалним усменим и писаним проверама. Уместо тога, наставник треба континуирано да прати напредак ученика, који се огледа у начину на који ученици учествују у активностима, како прикупљају податке, како бране своје ставове, како аргументују, евалуирају, документују итд. 
Вредновање ученичких постигнућа врши се у складу са Правилником о оцењивању ученика у основном образовању и васпитању. Ученици свакако треба унапред да буду упознати шта ће се и на коjи начин пратити и вредновати. Приликом сваког вредновања постигнућа потребно је ученику дати повратну информацију која помаже да разуме грешке и побољша свој резултат и учење.
Службени гласник РС - Просветни гласник  број 17/2021 - Правилник бр.110-00-00180/2021-04

Назив предмета: ФИЛОЗОФИЈА СА ДЕЦОМ
Циљ: учења слободне наставне активности Филозофија са децом је да ученик овлада знањима,развије вештине и формира ставове који ће подстаћи и убрзати његов интелектуални развој и унапредити вештине размишљања, закључивања, само сталног, критичког и креативног мишљења.
Разред: Седми
Годишњи фонд часова:36

	Опште међупредметне компетенције
	Исходи
	Теме

	Компетенција за целоживотно учење Сарадња 
Решавање проблема 
Одговорно учешће у демократском друштву 
Рад са подацима и информацијама 
Дигитална компетенција
	– критички промишља и анализира питања и проблеме свог окружења 
– са пажњом слуша саговорника и комуницира са другима на конструктиван начин 
– јасно изрази сопствене мисли и осећања 
– практикује интелектуалну отвореност и радозналост 
– уважава релевантне аргументе 
- практикује толеранцију и разлике у мишљењу 
– искаже објективност и непристрасност у процени властитих и туђих становишта, поступака и постигнућа
 – сарађује са члановима групе којој припада и одупре се притиску групе на асертиван начин 
– препозна проблеме у свом непосредном окружењу и дискутује о могућностима њиховог решавања 
– развије осетљивост за социјални и културни контекст 
– учествује у расправи која доприноси атмосфери отворености и узајамног уважавања 
– преузме одговорност за сопствене поступке, однос према природном и друштвеном окружењу, 
– усвоји интелектуалне врлине истинољубивости
	Појам добра  зла
Појам уметности
Појам правде
Појам слободе
Појам среће 
Појам толеранције
Појам вршњачког насиља
Појам истине и лажи
Појам живота
Појам времена и простора 
Појам пријатељства 
Појам храбрости 
Појам бога 
Појам човека 
Појам мудрости и знања 
Појам света 
Појам природе 
Појам једнакости и различитости
Појам љубави



УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА: Програм слободне наставне активности филозофија са децом је инспирисан историјом филозофије, али његов циљ није да подучава филозофији. СНА филозофија са децом у центар ставља филозофско истраживање које подстиче децу да критички и самостално мисле, формирају, храбро и рационално аргументују своје ставове. СНА филозофија са децом доприноси остваривању општих исхода другог циклуса образовања и васпитања, као и развоју кључних и међупредметних компетенција.
Ослонац за остваривање програма представљају опште упутство које се односи на све СНА,циљеви и исходи образовања и васпитања одређени чланом 8 и 9 ЗОСОВа, опште међупредметне компетенције одређене чланом 12 ЗОСОВа, Стратегија развоја образовања 20-30, као и ово упутство које изражава специфичности програма филозофије с децом. Програм СНА филозофија са децом има подршку Међународног савета за филозофско истраживање са децом (ICPIC), Европске фондације за филозофирање са децом (SOPHIA), УНЕСКА, Aмеричког филозофског друштва, бројних националних организација и програма Европе, Америке, Аустралије, Јужне
Америке, српског Центра за филозофско истраживање у образовању – филозофија за децу,Српског филозофског друштва.
I ПЛАНИРАЊЕ НАСТАВЕ И УЧЕЊА –
Како програм фаворизује активност ученика, планирање наставе подразумева најпре припрему простора у којем је традиционална учионица претворена у простор истраживачке радионице погодан за филозофију са децом. Важно је да у учионици има довољно места да се столице сместе укруг или полукруг, тако да могу једни друге да виде. У тој позицији ученици могу чешће и лакше да комуницирају и ступају у контакте једни са другима. Ученицима не треба дозволити да седе изван круга и да се на тај начин искључе из дискусије.Улога наставника у радионицама филозофских истраживања подразумева вештину фацилитатора. Наставник нема за циљ трансфер знања и вредности, већ увођење ученика у тему, помагање деци да оно што већ постоји
у њиховом духу искажу на артикулисан начин, да у сарадњи са другом децом, конструишу нова знања. Наставник води и прати ученике током процеса истраживања, представља кључне појмове садржаја, подстиче ученике да анализирају, пореде понуђене одговоре, траже алтернативе, откривају везе међу појмовима. Наставник прати интересовања ученика, подстиче радозналост, негује критички дух својих ученика, подстиче ученике на размишљање  вредностима, на култивисање врлина, аргументовање, истрајност и аутономно мишљење.
Наставник подучава ученике помоћу упитаности, на рефлексиван и самокоригујући начин, као такав он је модел својим ученицима.Наставник не користи уџбеник, већ стимулус, материјал ко ји раније припреми да би мотивисао ученике, изазвао конфликт у мишљењу и патос за учење и истраживање. Стимулус провоцира тему и мотивише ученике за дискусију. Стимулус зависи од теме и узраста ученика. У филозофској радионици је то најчешће прича, али то може бити и слика, филм, етички конфликт,
нечији поступак, песма, музика, провокативно питање, новински текст...
Филозофска питања која наставник припреми да би подстакао дискусију зависе од вештина које се тим питањима желе изградити код ученика. Питањима којима се тражи разјашњење (можеш ли то да објасниш, можеш ли да ми даш пример за, шта тиме хоћеш да кажеш...) изграђују се вештине дефинисања, објашњавања, давања примера, преиспитивања. Питањима којима се траже разлози, узроци и аргументи (зашто тако мислиш, на чему то засниваш, како то знамо...)изграђују се вештине формирања аргумената и претпоставки, образлагање, тражење разлога и узрока. Питањима којима се испитују алтернативни ставови (можеш ли то да кажеш на други начин, постоји ли другачији став, а шта ако неко предложи да...) изграђујемо вештине прављења
дистинкције, спекулисања, испитивање алтернативних ставова. Питањима којима се испитују последице (шта следи из тога што си рекла, да ли се тај став слаже са оним што је претходно речено, како би ти проверио да ли је то тачно...) изграђују се вештине имплицирања,доследности испитивања последица, проверавање. Питањима којима се испитују сама питања (какво је то питање, где смо стигли са тим питањем, да ли смо сад ближи одговору на наше питање...) развијамо вештине испитивања, анализирања, повезивања, сумирања.
Теме о којим се у радионицама расправља су отворени проблеми и питања ко ја упућују на даље размишљање и истраживање, дискусију и сукоб различитих идеја, питања на ко је није могуће дати један, тачан, коначан одговор, питања на које ученици дају различите, често супротстављене одговоре. Филозофска питања нису емпиријска, не могу се решити рачунањем, гледањем у књигу и провером у искуству. Наставник може дозволити ученицима да и сами постављају питања.
У остваривању програма СНА филозофија са децом садржаји и теме се могу надовезати на програме предмета историје, српског језика и књижевности, психологије, наставом из уметности, рачунарства и информатике, са животом у школи и ваншколским искуством.
II ОСТВАРИВАЊЕ НАСТАВЕ И УЧЕЊА
Активности у филозофским истраживачким радионицама имају форму структуираног и дисциплинованог, одређеним правилима вођеног дијалога у којем ученици и наставник најпре заједно читају причу (гледају, слушају филм...). Потом наставник, фацилитатор даје могућност (време) да ученици испитају своје мисли о причи (филму, слици...) и да размисле о ономе што их чуди или збуњује, о ономе што их је заинтригирало. Наставник пружа прилику да ученици размене сопствена мишљења са другом или са групом. Затим ученици, уз асистенцију тј. фино подешену подршку наставника, предлажу и демократски бирају питања за дискусију, исписују сва важна питања на табли.Иако наставник има план вођења дискусије, своју агенду, он мора знати када може да се повуче,да деци преда контролу и води истраживање са стране. На крају дискусије треба размислити о ономе о чему је дискутовано и о начину на који је дискутовано. Тема о којо ј се дискутује има једнаку важност за постизање циља као и начин на ко ји се дискутује. У дискусију треба укључити и ученике ко ји се сами не јављају. Завршна реч треба да буде кратка и не треба је коментарисати.
Радионице филозофских истраживања програма филозофија са децом могу бити унапређене играма. У овом контексту игре имају функцију средства за подучавање и подстицање развоја ученика. Игре које се користе у програму филозофија са децом омогућују ученицима да вежбају вештине као што су планирање, постављање питања, расуђивање, посматрање нечега са различитих тачака гледишта, размишљање о новим идејама.У филозофским истраживањима фацилитатор ће бирати оне игре које ће се најбоље уклопити у постизање задатог циља: вежбање креативног мишљења, концентрације, пажљивог слушања и памћења, вежбање говорења, размишљање о значењу веза међу речима, размишљање о узрочно-последичним везама, вежбању самодисциплине и говорења пред публиком, подстицања сарадње чланова групе, подизање енергије у групи, креативно хипотетичко мишљење ...
III ПРАЋЕЊЕ И ВРЕДНОВАЊЕ НАСТАВЕ И УЧЕЊА
Имајући у виду концепт програма, исходе и компетенције које треба развити, процес праћења и вредновања ученичких постигнућа не може се заснивати на класичним индивидуалним усменим и писаним проверама. Уместо тога, наставник треба континуирано да прати напредак ученика,ко ји се огледа у начину на ко ји ученици учествују у активностима, како дају креативна решења,како бране своје ставове, како аргументују, евал уирају, примењују, процењују последице итд.
Посебно поуздани показатељи су квалитет постављених питања, способност да се нађе веза међу појавама, наведе пример, промени мишљење у контакту са аргументима, разликују чињенице од интерпретација, изведе закључак, прихвати другачије мишљење, примени научено, предвиде последице, дају креативна решења. Такође, наставник прати и вреднује како ученици међусобно сарађују, како решавају сукобе мишљења, како једни другима помажу, да ли испољавају иницијативу, како превазилазе тешкоће, да ли показују критичко мишљење или критицизам, како решавају задатке ко ји садрже аспекте истраживачког рада.За неке садржаjе прикладни су и други начини провере напредовања као што су нпр. квизови или улазни и излазни тестови како би се утврдили ефекти рада на нивоу знања, вештина, ставова.
Евалуатори овог програма не морају бити само наставници који изводе наставу. Допринос процесу евалуације могу дати сама деца (само-евалуација), родитељи заинтересовани за  резултате рада са њиховом децом, али и колеге и стручни сарадници који могу даље користити резултате евалуације за планирање својих активности.
У филозофији са децом постоје многи елементи који утичу на различите циљеве образовања, тако да је потребно да одлучимо шта желимо да евалуирамо и колико ће евалуација бити селективна. Евалуациони упитници, најчешће направљени у виду евалуационих листова могу процењивати резултате когнитивног плана и односе у истраживачкој групи, затим метакогнитивне процесе, тј. критичко промишљање о сопственим мисаоним процесима и вештинама мишљења, као и промишљање о процесима и вештинама мишљења других чланова групе, потом мишљење о томе у којој се мери група понашала као заједница истраживача и шта ученици мисле о сопственом доприносу у остварењу циља часа, мишљење о сопственим и туђим идејама и предлозима за дискусију.Вредновање ученичких постигнућа врши се у складу са Правилником о оцењивању ученика у основном образовању и васпитању. Ученици свакако треба унапред да буду упознати шта ће се и на ко jи начин пратити и вредновати. Приликом сваког вредновања постигнућа потребно је ученику дати повратну информацију ко ја помаже да разуме грешке и побољша свој резултат и учење.

ПРЕДУЗЕТНИШТВО

Циљ учења слободне наставне активности Предузетништво је да допринесе развоју иновативности и предузимљивости код ученика, способности да се идеје претворе у акцију, способности за тимски рад и коришћење разноврсних извора знања ради бољег разумевања друштвених процеса и појава и преузимања одговорне улоге у савременом друштву.
Разред: Седми или осми 
Годишњи фонд часова: 36 или 34 часа

	ОПШТЕ МЕЂУПРЕДМЕТНЕ КОМПЕТЕНЦИЈЕ
	ИСХОДИ

По завршетку програма ученик ће бити у стању да
	ТЕМЕ и кључни појмови садржаја

	Комуникација

Рад са подацима и информацијама

Дигитална компетенција

Решавање проблема

Сарадња

Одговорно учешће у демократском друштву

Одговоран однос према здрављу

Одговоран однос према околини

Естетичка компетенција

Предузимљивост и оријентација ка предузетништву

	– наведе основна права потрошача и начине њихове заштите;
– на декларацији пронађе најважније информације о производу и одреди однос цене и квалитета;
– посматра занимања из перспективе некад и сад и предвиди могућности њиховог развоја у будућности;
– повезује одређена занимања и врсту и нивое образовања;
– препозна проблеме у свом непосредном окружењу и дискутује о могућностима њиховог решавања;
– се укључи у иницијативе које се покрећу у школи;
– разликује особине лидера и менаџера;
– одговорно преузима задужења у тиму, сарађује са другим члановима тима и учествује у доношењу одлука;
– планира, распоређује и управља ресурсима (знања и вештине, време, новац, технологије);
– учествује у осмишљавању пословне идеје;
– информише се о постојању сличних производа на тржишту;
– комуницира са окружењем о креативним идејама свога тима;
– примењује правила пословне комуникације;
– поштује етичке принципе у пословању;
– израчуна трошкове израде производа према датим инструкцијама;
– прикупи информације о ценама сличних производа на тржишту и на основу њих одреди цену свог производа;
– учествује у промоцији и продаји производа;
– презентује рад свог тима.
	ЗАШТИТА ПРАВА ПОТРОШАЧА

Однос цене и квалитета производа/услуге.
Декларација производа.
Уговорна обавеза за услугу.
Остваривање права потрошача.

	
	
	СВЕТ РАДА

Свет занимања некад, сад и у будућности.
Професионална оријентација.
Професионални развој.
Форма и функција CV и мотивационог писма.
Концепт целоживотног учења.

	
	
	ПОКРЕНИ СЕБЕ И ДРУГЕ

Покретање иницијативе.
Менаџмент и лидерство.

	
	
	УЧЕНИЧКА ПРЕДУЗЕЋА

Појам предузећа (привредног субјекта).
Производ и/или услуга.
Појам тржишта.
Људски и материјални ресурси.
Пословна комуникација.
Основни етички принципи у пословању.
Процес производње и процес пружања услуга.
Цена производа или услуге.
Облици промовисања производа.
Продаја производа или услуге.



 
УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА
Сврха слободне наставне активности Предузетништво је развој предузетничких компетенција, подршка професионалном развоју ученика као и припрема за сналажење у савременом свету рада који се мења услед технолошког развоја.
Ослонац за остваривање програма представљају опште упутство које се односи на све СНА, као и ово које изражава специфичности програма Предузетништво.
ПЛАНИРАЊЕ НАСТАВЕ И УЧЕЊА
У програму су предложене четири теме које иако су програмски дате одвојено у реалном животу се прожимају и са ученицима.

СВЕТ РАДА
Уводне активности у ову тематску целину имају за циљ да ученици сагледају развојност занимања што подразумева и њихово нестајање, као и факторе који до тога доводе (технолошки развој, промене људских потреба...). За промишљање о развоју занимања у будућности погодне су креативне радионице.
Ради пуног разумевања света рада ученици треба да се упознају са образовним профилима у оквиру различитих подручја рада, школама које их образују и захтевима које треба да испуне они који желе да се за њих школују. У ту сврху може се користити информатор за упис у средњу школу, а ученици подељени у групе могу добити различите задатке да га проуче (подручја рада, образовни профили у подручју рада, услови за упис, трогодишњи и четворогодишњи образовни профили, дуално образовање...). Неко од ученика требао би да се бави и информацијама о питањима како се наставља школовање после средње школе и разликама које постоје између полагања гимназијске и стручне матуре, односно разликама између опште и стручне матуре. Имајући у виду узраст ученика ниво академског образовања треба да буде само на информативном нивоу. На основу тог истраживачког рада може се организовати активност у којој сваки ученик или пар треба да припреми презентацију у стандардизованој форми за изабрани образовни профил. Презентација би требало да садржи информације о школама које образују тај образовни профил, минималном броју бодова из претходних школских година, условима уписа, могућностима запошљавања и наставка школовања, као и за које послове су ученици оспособљени након завршетка школовања. Припремљене појединачне презентације објединити и објавити на сајту школе. Уколико постоји могућност, ученицима омогућити комуникацију са представницима средњих школа, као и појединцима који се баве тим занимањима а то може бити неко од родитеља.
У оквиру ове теме ученици треба да се упознају и са појмовима професионални развој, професионална оријентација и селекција, форма и функција CV и мотивационог писма. Током рада ученицима сугерисати да ће због динамичких промена на тржишту рада, током своје професионалне каријере бити принуђени да буду флексибилни, да се континуирано усавршавају и оријентишу ка целоживотном учењу.

ПОКРЕНИ СЕБЕ И ДРУГЕ
За увођење у тему наставник може да припреми примере неких иницијатива, пожељно је да буду на глобалном и локалном нивоу, који илуструју снагу иницијативе и предузетништва. Након тога, може се организовати активност у којој ученици треба да идентификују различите проблеме у свом непосредном окружењу (нпр. проблеми у вези са животном средином, безбедношћу у саобраћају...), и сагледају могућности њиховог решавања из перспективе сопственог ангажовања и укључивања појединаца, група и организација из локалне заједнице. Овај садржај добро кореспондира са програмом Грађанског васпитања за све разреде јер он потенцира грађански активизам који се заснива на истим овим корацима: препознавање проблема – тражење решења. Након спроведене анализе ученици треба да изаберу два проблема и промишљају које су могућности њиховог решавања. Подељени у групе сачињавају план акције са основним елементима. Наставник кроз примере успешних менаџера и лидера, упознаје ученике са особинама које их одликују. На основу својих интересовања и способности ученици преузимају улоге у тиму, а затим анализирају које особине менаџера и лидера су им потребне за успешно обављање задатака. У раду се могу консултовати са особама за које процене да им могу помоћи. Спровођење ове активности не треба да траје дуже од 3 часа јер је то увод у следећу тему где се очекује да ученици искажу, у складу са својим узрастом и знањем неки ниво иницијативности и предузимљивости.

УЧЕНИЧКА ПРЕДУЗЕЋА
Током остваривања ове теме, ученици треба кроз практичан рад и симулацију рада привредног друштва да стекну јаснију слику о економском, финансијском функционисању предузећа, да развијају сопствене предузетничке капацитете, социјалне, организационе и лидерске вештине. Привредно друштво се оснива као виртуелни привредни субјекат који нема правни значај, али су сви процеси који се одвијају у њему реални. Уколико школа има регистровану ученичку задругу, пословање ученичких предузећа је потребно укључити у рад ученичке задруге.Ученици се деле на две групе (од 10–15 ученика). Свака група оснива и води сопствено предузеће – привредни субјекат, са реалним процесима, производима/услугама и остварује зараду. Ученичко предузеће, под менторством предметног наставника, пролази кроз све фазе развоја стварног привредног друштва (оснивање, развијање, затварање). Свако ученичко предузеће осмишљава свој производ или услугу, трудећи се да буду оригинални, иновативни и креативни. Са циљем постизања ових захтева, важно је да ученици прикупе информације о истим или сличним производима или услугама на тржишту и успоставе комуникацију са окружењем како би испитали могућност остваривања пословног успеха. У складу са производом/услугом, ученици бирају назив предузећа, израђују лого предузећа и праве план активности. Са циљем прикупљања новчаних средстава за почетак рада предузећа, ученици могу да организују културни или спортски догађај, продајну изложбу, аукцију, сајам. Како би обезбедили успешно пословање, ученици се уз помоћ наставника упознају са правилима пословне комуникације, основним етичким принципима у пословању и рационалном управљању расположивим ресурсима (знања и вештине, време, новац, технологије). Ученицима указати на важност поштовања кодекса пословног понашања, од начина опхођења до кодекса облачења. Неопходно је да ученици уоче разлику између свакодневне и пословне комуникације (вербалне и невербалне). Инсистирати на поштовању основних етичких начела, као што је обављање пословне делатности, савесно извршавање обавеза и преузимање одговорности, поштовање преузетих обавеза, коришћење допуштених средстава за постизање пословних циљева.
Ученици изучавају све трошкове које су имали током реализације своје идеје. У те трошкове спадају трошкови материјала,
трошкови израде и други трошкови. На основу прикупљених података, формирају продајну цену и усклађују је са ценама сличних производа на тржишту. Уз помоћ наставника, осмишљавају различите облике промовисања и продаје свог производа и остварују интеракцију са пословним сектором и потенцијалним купцима. Промовисање се може остварити и коришћењем ИКТ алата. Продајне активности могу бити реализоване на продајним изложбама, сајмовима и базарима.
Након реализоване теме, неопходно је да сваки тим изврши евалуацију спроведених активности и изради презентацију о раду свог предузећа. Чланови тима доносе заједничку одлуку у које сврхе ће бити искоришћена новчана средства зарађена током пословања ученичког предузећа.

ПРАЋЕЊЕ И ВРЕДНОВАЊЕ НАСТАВЕ И УЧЕЊА
Имајући у виду концепт програма, исходе и компетенције које треба развити, процес праћења и вредновања ученичких постигнућа не може се заснивати на класичним индивидуалним усменим и писаним проверама. Уместо тога, наставник треба континуирано да прати напредак ученика, који се огледа у начину на који ученици учествују у активностима, како комуницирају и сарађују, како прикупљају податке, како аргументују, евалуирају, дају креативна решења, како представљају резултате свога рада итд.
Посебно поуздани показатељи су квалитет постављених питања, способност да се промени мишљење у контакту са аргументима, разликују чињенице од интерпретација, изведе закључак, прихвати другачије мишљење, примени научено, предвиде последице, дају креативна решења. Такође, наставник прати и вреднује како ученици међусобно сарађују, колико су креативни, како решавају задатке који садрже неке аспекте истраживачког рада, како решавају сукобе мишљења, како једни другима помажу, да ли испољавају иницијативу, како превазилазе тешкоће, да ли показују критичко мишљење или критицизам.

